
@ine~a  prezidat  la  Sliceea? 

Creştinătatea  universală  sărbătoreşte  anul  acesta 
împlinirea  alor  şaisprezece  veacuri  dela  sinodul  ecumenic 
niceean.  Evenimentul  este  unic  în  felul  său,  întrucât  a 
fost  în  stare  si  îndrumeze  —  cel  puţin  o  clioă  —  preo¬ 
cupările  umanităţii  creştine  către  aceeaş  ţintă  ideală  şi 
să  i  aducă  aminte  că  a  fost  o  vreme ,  când  Biserica  lui 
Hristos  era  una ,  pentrucă  unul  era  idealul  care-o 
inspira. 

Valoarea  unei  comemoraşi  se  măsoară  cu  învăţătura 
şi  entuziasmul  misionar  pe  care-l  sdlăşlueşte  ea  în 
sufletul  celor  ce  o  prâznuesc,  lată  pentruce,  zăbovind  şi 
noi ,  cu  toată  cucernicia ,  asupra  acestui  neasemănat  de 
mare  eveniment  din  istoria  Bisericii  lui  Hristos,  vom 
căuta  să  ne  plecăm  urechea  la  şoaptele  ce  se  aud  — 
străbătând  prin  zidul  celor  şaisprezece  veacuri  —  dela 
Niceea,  să  le  prindem  taina,  să  ne  înarmăm  sufletele  cu 
armura  nebiruită  a  credinţei,  a  nădejdii  şi-a  iubirii  jert¬ 
felnice,  şi  cu  aripile  entuziasmului  sfânt  care-a  inspirat  pe 
cei  trei  sute  şi  optspreze  părinţi  adunaţi  la  soborul  niceean. 

Care- a  fost  pricina  pentru  care  împăratul  Constantin 
cel  Mare  a  chemat  la  Niceea  pe  cârmuitorii  bisericii  lui 
Hristos  de- acum  o  mie  şase  sute  de  ani? 

Pricinile  erau  multe,  de  bună  seamă,  dar  una  era 
aşa  de  covârşitoare,  încât  primejduia  însăşi  existenţa 

î 

Bisericii:  înţelepciunea  lumească  a  unui  preot  din  Lybia 
( Arie j  coborîse  pe  Mântuitorul  lumii  din  strălucirea  divi¬ 
nităţii  Sale,  în  rândul  creaturilor  lui  Dumnezeu. 

Ori  câte  atribute  ar  fi  împletit  Arie  în  cununa 
de  în  suşiri  a  lui  Isus,  pentru  el  Mântuitorul  era  doar  un 
om,  cel  mai  desăvârşit,  fireşte  asemenea  lui  Dum¬ 
nezeu  chiar,  dar  nu  de  o  fiinţă  cu  Acesta. 

Drumul  cătră  anarhia  dogmatică  era  deschis  şi  prin 
aceasta  drumd  anarhiilor  morale.  Fiul  lui  Dumnezeu 
era  despoiat  de  prerogativele  divinităţii  Sale,  Evanghelia 
Sa  —  de  eternitatea  valorii,  pe  cure  io  revendicase 
prin  vorbele  « cerul  şi  pământul  vor  trece,  iar  cuvintele 
mele  nu  vor  trece'»,  iar  umanităţii,  care  abia  zărise  « lu¬ 
mina  cea  adevărată »,  i  se  stingea  lumina  vieţii... 

Iată  pentru  ce  s'au  strâns  la  olaltă,  din  cele  mai 
îndepărtate  laturi  ale  împărăţiei  romane,  cei  trei  sute  şi 
optsprezece  sfinţi  părinţi  dela  Nicea :  Să  reaşeze  pe  Fiul 
lui  Dumnezeu  în  strălucirea  Sa  cea  neapropiată  şi  să 
redea  lumii  însetoşate  de  dreptate  razimul  izbăvirii  eterne. 

Astăzi?  Mărturisim  cucernic  crezul  părinţilor  dela 
Niceea.  Ci  Arie  renaşte  în  chipul  atâtor  « iluminaţi »  cari 
vor  să  ducă  turma  la  altă  păşune.  Să  n'o  lăsăm /  Cu 
preţul  ostenelilor  noastre ,  să-i  arătăm  că  numai  pe  ogoa¬ 
rele  lui  Hristos  —  Dumnezeul  nostru  —  creşte  « pănea 
vieţii»;  şi  numai  în  izvoarele  Evangheliei  Lui,  propove- 
duite  de  sfânta  noastră  Biserică,  se  găseşte  «apa  vie » 
din  care  de  va  bea  cineva,  nu  va  mai  înseta  niciodată. 

Asta-i  diata  lăsată  de  soborul  niceean  tuturor  vea¬ 
curilor:  Credinţa  in  Hristos,  Fiul  lui  Dumnezeu.  S’o 
aşezăm  la  locul  de  cinste  în  inimile  noastre,  în  viaţa 
noastră.  Pentrucă  ea  singură  e  în  stare  să  ne  zămislească 
dragostea  « care  toate  le  sufere,  toate  le  rabdă,  dra¬ 
gostea  care  nici  odată  nu  cade! » 

Nu  comemorăm  numai  noi.  Şi  alţii  comemorează. 
Ei  în  duhul  cucerniciei  lor ,  noi  in  duhul  cucerniciei 
noastre.  Pe  toţi  ne  obsedează  aceeaş  întrebare  covârşi¬ 
toare:  Cine- a  prezidat  la  Niceea?  Ei  răspund:  delegaţii 
papei  —  noi  răspundem:  Hristos.  n.  Colan. 

Mântuitorul  ca  Magistrat. 

Târnosirea  palatului  de  justiţie  dela  laşi  prin  rugă¬ 
ciune  şi  binecuvântare  creştină  ne-a  fixat  luarea  noastră 
aminte  mai  adânc  în  cadrul  generoaselor  preocupări, 
legate  de  problema  justiţiei  omeneşti  şi  de  deslegarea 
ei  în  sens  evanghelic. 

Trăind  într’un  veac  de  triumf  al  violenţei  şi  deci 
de  nesocotire  brutală  a  drepturilor  ei  celor  mai  sfinte, 
omenirea  e  chemată  mai  mult  ca  oricând  să  afirme 
idealul  dreptăţii  şi  să  i  garanteze  normala  lui  funcţiune 
etică  şi  socială  în  mijlocul  lumii  contemporane.  Accen¬ 
tuarea  entuziastă,  dusă  până  la  sacrificarea  anumitor 
privelegii  personale,  a  idealului  dreptăţii,  nu  trebue  inter¬ 
pretată  ca  o  manifestare  de  intoleranţă  şi  de  aristocratic 
egoism  individual. 

Noi  nu  postulăm  dreptatea  în  sensul  poliţienesc  al 
cuvântului,  sau  ca  un  expedient  social  menit  să  asigure 
tihna  vegetativă  a  unor  anumite  clase  sociale,  favorizate 
de  împrejurări  şi  de  atâtea  ori  de  defecte  personale,  ci 
în  acel  integral  înţeles  moral  al  ei,  pe  care-1  îl  surprindem 
în  a  4-a  fericire  rostită  de  Mântuitorul  lumii:  «Fericiţi  cei 
ce  flămânzesc  şi  însetează  de  dreptate»,  prin  urmare  ca 
o  profundă  aspiraţie  etică  a  conştiinţei  omeneşti  din 
orice  epocă  şi  în  al  doilea  rând  în  senzul  celei  de  a  8-a 
fericiri:  «Fericiţi  cei  goniţi  pentru  dreptate»  din  care 
se  lămureşte  tragic  de  intuitiv  riscul  legat  de  orice 
militantism  moral  menit  să  realizeze  idealul  dreptăţii  în 
omenire. 

Experimentarea  atâtor  sofisme  ideologice  şi  etice 
a  lăsat  în  sufletul  omenirii  incurabile  decepţii;  dar  în 
acelaş  timp  a  trezit  în  conştiinţa  ei  arzătoarea  dorinţă 
de  renaştere  spirituală ,  apropiind-o  astfel  insensibil  de 
severa  şi  isbăvitoarea  realitate  morală  a  Evangheliei. 
Răsboiul,  această  capo  d’operă  a  nedreptăţii  supreme, 
adică  a  unei  conştiinţe  morale  decadente  şi  pervertite, 
a  săturat  lumea  de  crimă,  de  calomnie  şi  în  sfârşit,  de 
...materialism  istoric.  In  negaţiunile  lui  morale  ome¬ 
nirea  a  descoperit  sinteza  păcatului  şi  supremaţia  bestiei. 

Nedreptăţile  zilnice,  individuale  şi  colective,  sporite  con- 
tinuu  cu  concursul  unei  conştiinţe  laxe  şi  al  unui  inte¬ 
lectualism  obtuz,  şi  au  găsit  în  agresiunile  răsboiului  un 
punct  de  culminaţie  şi  o  stranie  glorificare.  Şi  cât  de 
fecundă  e  nedreptatea,  cât  de  repede  este  contagiunea 
ei  şi  cât  de  nelimitată  este  dictatura  ei,  stările  vieţii 
de  azi  o  dovedesc  cu  multe  şi  dezolante  documente. 
Nedreptatea  nu  poate  fi  nimicită  şi  micşorată  prin  de¬ 
cretări  de  legi,  inspirate  de  simţul  generos  al  dreptăţii, 
ci  prin  conştiinţe  transfigurate  şi  renăscute  la  dreptate, 
prin  inimi  care  «din  fire»  sunt  însufleţite  pentru  idea¬ 
lurile  dreptăţii,  prin  creştini  care  se  simt  fericiţi  că  luptă 
pentru  isbânda  dreptăţii  şi  se  jertfesc  senini  pentru 
universalizarea  isbânzii  ei.  Dreptatea  trebuie  să  se  sub- 
stanţializeze  în  conştiinţa  omenirii,  să  devină  un  fel  de 
act  reflex,  o  spontaneitate  morală.  —  Şi  această  minune 
n’o  poate  nimeni  înfăptui  afară  de  Isus  Hristos.  De  ce? 
Pentrucă  El  singur  a  rezolvat  victorios  profunda  anti¬ 
nomie  dintre  justiţie  şi  iubire.  Paradoxală  apropiere! 

Justiţie  şi  iubire\  Justiţia  cere  sancţiuni!  Iubirea  e 
infinit  de  iertătoare  şi  de  concesivă.  Dreptatea  trebuie 
să  fie  aspră  şi  intransigentă,  iubirea  e  bună  şi  gene¬ 
roasă!  Nu,  nu  se  poate;  duhul  iubirii  nu  poate  trăi  ală¬ 
turi  cu  duhul  justiţiei  în  aceiaşi  conştiinţă  omenească. 
S’ar  anula  reciproc  —  sau  ar  trebui  să  ajungă  la  un 
compromis  —  ceiace  n’ar  fi  tocmai  de  dorit. 

Şi  totuşi  această  logică  aparent  strictă  şi  justă 
se’nşeală.  Justiţia  nu  se  contrazice  cu  iubirea ;  ele  nu 
pot  întră  niciodată  în  conflict  —  deoarece  dreptatea 
este  copilul  iubirii;  născută  din  iubire  ea  naşte  la  rândul 
ei  iubire.  —  Nu  ştiu  cine  spunea  oarecând  că  «drep¬ 
tatea  de  azi  e  iubirea  de  ieri  şi  că  iubirea  de  azi  va  fi 
dreptatea  de  mâine»,  precizând  astfel  raportul  intim  şi 
organic  între  aceste  două  specifice  produse  spirituale 
ale  conştiinţii  omeneşti. 

Aceasta  este  ceiace  vom  numi  dreptatea  interioară ; 
cealaltă,  justiţia  codificată  in  legi,  este  numai  un  reflex  al 
dreptăţii  interioare;  ea  lucrează  din  afară  înlăuntru  prin 
impunere  şi  sancţiuni,  de  aceia  este  atât  de  rigidă  şi  prin 
excelenţă  legalistă;  ea  crează  uneori  oarecare  ordine  so- 

cială  —  dar  este  vai  atât  de  incompetentă  să  creeze  acea 
ordine  lăuntrică  a  conştiinţei  omeneşti,  fără  care  ordinea 
externă  este  provizorie,  primejduită,  fără  continuitate  şi 
fără  garanţii  suficente.  Justiţia  sprijinită  pe  legile  ome¬ 
neşti  judecă;  justiţia  conştiinţii  mântueşte;  în  acest  înţeles 
spunea  Mântuitorul;  «.ti am  venit  să  judec  lumea 
ci  s’o  mântuesc M,  —  adică  să  cultiv  în  sufletul  ei 
simţul  dreptăţii ,  care  o  va  feri  oricând  de  orice  jude¬ 
cată  şi  osândă.  —  De  aceea  noi  credem  că  dreptatea 
adevărată,  valabilă  şi  creatoare  de  ordine  permanentă 
şi  de  reale  raporturi  de  sinceritate  între  oameni,  adică 
de  o  echilibrare  conştientă  a  drepturilor  şi  datoriilor 
lor  ca  indivizi  şi  societate,  va  fi  un  triumf  al  iubirii. 

Cât  mai  multă  iubire  între  oameni  pentru  cât  mai 
multă  dreptate  în  lume,  iată  imperativul  categoric  pe 
care-1  proclamă  şi  azi  Evanghelia  Mântuitorului.  — 
Fără  iubire,  dreptatea  rămâne  un  simplu  şi  interimar 
postulat  raţional  —  care  dacă  isbuteşte  să  conserve  o 
aparentă  ordine  socială,  nu  va  putea  niciodată  să  creeze 
acea  stare  lăuntrică  în  conştiinţele  oamenilor  capabilă 
să  nască  şi  să  propage  «pacea  şi  bunăvoirea»  în  lume. 
Din  suum  cuique  iribuere  adesea  ori  rezultă  summa 
injuria ,  dar  din  «iubiţi  pe  vrăjmaşii  voştri »  rezultă  acele 
prisosuri  de  forţă  spirituală  compensativă  din  care  se 
repară  întotdeauna  rigidul  summum  jus  al  legalismului 
raţionalist. 

Doar  din  iubirea  infinită  a  Mântuitorului  jertfit  pe 
cruce  s’a  operat  marele  act  de  dreptate  divină,  prin 
care  omenirea  şi-a  ispăşit  în  chip  reprezentativ,  apo* 
stasia  şi  inaugurala  ei  rebeliune  împâcându-se  cu  Dum¬ 
nezeu. 

In  formidabila  încleştare  a  atâtor  tendinţe  morale 
rivale,  care  produc  o  înspăimântătoare  depresiune  în 
sufletul  omenirii  contemporane,  în  această  teribilă  criză 
de  loialitate  şi  de  devotament,  când  idealul  moral  este 
socotit  o  banalitate  iar  pasiunea  dreptăţii  o  aberaţie,  în 
aceste  zile  de  incubaţie  a  tuturor  egoismelor  şi  a  tu¬ 
turor  păcatelor  şi  nedreptăţilor  zămislite  din  ele,  ideia 
de  a  aşeza  în  jeţul  magistraturii  pe  Mântuitorul  ca  să 
ne  dăm  seamă  de  ce  mijloace  s’ar  folosi  El  ca  să  pa- 

cifice  prin  dreptate,  omenirea  împărţită  azi  de  atâtea 
ostilităţi  şi  antagonisme,  ne  ispiteşte  din  ce  în  ce  mai 
mult  —  Căci  Eh  nu  putem  îndrepta  nimic  din 

atâtea  rele  şi  nenorociri  care  ne  umplu  vieaţa  de  durere 
şi  neisbândâ. 

Mântuitorul  ar  fi  atent  să  prindă  pulsul  conştiinţii 
omeneşti.  Obiectiv  în  analiza  faptului,  El  i-ar  căuta 
origina  în  misteriosul  sufletului  individual  şi  în  deter¬ 
minantele  mediului  social.  Cu  dumnezeeasca  Lui  pu¬ 
tere  de  intuiţie  spirituală,  El  ar  citi  ca  într’o  carte 
deschisă  în  tainele  sufletului  omenesc  şi  din  ele  şi-ar 
scoate  toate  elementele  sentinţei  şi  toată  motivaţia 
sancţiunilor.  Judecata  Lui  ar  fi  deci  o  operă  de  duhov- 
nicie.  Ar  fi  imparţial  dar  fără  aceea  distanţă  pe  care  o 
crează  între  oameni  lipsa  de  iubire  şi  de  simpatie. 

Jurisprudenţele  Lui  ar  fi  elaboratul  unei  interpretări 
isvorîte  din  dorul  de  a  vedea  reabilitată,  înălţată  şi 
renăscuta  fiinţă  omenească.  —  Tâlharii  şi  defraudatorii 
ar  simţi  îndată  în  atingere  cu  El  că  a  minţi  e  un  nou 
păcat.  încrederea  pe  care  El  le-ar  inspira-o,  ar  revolu¬ 
ţiona  profund  conştiinţa  lor  muşcată  de  păcat  şi-ar 
smeri-o  domesticită  şi  mărturisitoare  de  adevăr  la  pi¬ 
cioarele  Lui.  —  Mântuitorul  nu  s’ar  folosi  de  instru¬ 
mentele  torturii  şi  teroarei  dar  ar  epuiza  toate  mij¬ 
loacele  iubirii  care  sunt  în  aceleaşi  timp  şi  ale  persua¬ 
siunii  celei  mai  eficace.  Ar  fi  exemplar  ca  sinceritate  şi 
consecvent  El  însuşi  cu  legile  pe  care  le  apără  împo¬ 
triva  infractorilor.  N’ar  fi  magistrat  numai  în  sala  de 
procese  şi  şedinţe  ci  şi  în  afară  în  mijlocul  Societăţii. 
Ar  fi  intangibil  ca  autoritate  nu  din  respectul  de  formă 
şi  impersonal  datorit  titlului  şi  poziţiei  Sale  sociale,  ci 
din  admiraţia  valorii  Lui  morale  intrinseci.  Cu  câtă  so¬ 
lemnitate  ar  apela  El  la  conştiinţa  omenească  şi  la 
strictele  ei  obligaţiuni  faţă  de  Dumnezeu!  Nu  s’ar 
enerva  nici  când  s’ar  încerca  să-L  mistifice  laşul  nici 
când  ar  încerca  să-L  brutalizeze  perversul.  Tratamentul 
de  iubire  şi  l-au  indulgenţă,  acordat  desfrânatei,  lui  Zaheu 
Vameşul,  iui  Simeon  Leprosul,  soldaţilor  cari  l-au  păl¬ 
muit  şi  scuipat  şi  celor  2  tâlhari  răstigniţi,  sunt  destul 
de  caracteristice  pentru  generozitatea  iubirii  lui  frăţeşti. 

Cum  ar  reforma  el  de  radical  sistemul  penitenciar 
şi  pe  cel  de  corecţiune!  închisorile  n’ar  mai  fi  ceiace 
sunt  azi,  pepiniere  de  revoltă  şi  medii  de  degradare,  ci 
şcoale  de  refacere,  şi  de  renaştere. morală.  Munca  n’ar 
mai  fi  o  umilitoare  corvoadă  care  abrutizează  şi  decla¬ 
sează;  ea  ar  fi  astfel  îndrumată,  ca  omul  să  se  simtă 
tot  om  chiar  ispăşindu-şi  păcatele  prin  obligativitatea 
şi  sâlnicia  ei.  Ar  crea  o  armată  întreagă  de  paznici  care 
să  nu  ameninţe  numai  trupul  cu  arma  ci  să  privegheze 
asupra  sufletelor  cu  iubirea,  să  le  deprindă  cu  meditaţia 
şi  autoanaliza  morală  —  ar  crea  adecă  duhovnici  de 
fiecare  clipă  ai  deţinuţilor  care  să-i  refacă  sufleteşte  prin 
sfaturi  şi  fapte  de  iubire  frăţească  şi  să-i  redea  rege¬ 
neraţi  muncii,  virtuţii  şi  societăţii  pe  care  au  ofensat-o 
prin  dezordinile  lor  trecute.  —  Biblia  ar  fi  în  mâna 
tuturor  întemniţaţilor  iar  misionarii  pe  care  El  i-ar  tri¬ 
mite  în  ocne  şi  în  puşcării  ar  frământa  aluatul  ei  cu 
sufletul  lor  pentru  a-i  creşte  puterile  şi  rezistenţele  lui 
morale  —  salvând  din  Dromiscuităţile  imoralităţii  atâţia 
fii  ai  lui  Dumnezeu  şi  atâţia  nenorociţi  fraţi  ai  oamenilor. 

Căci  dreptatea  fără  milă  e  o  nedreptate  mai  mare 
decât  aceia  pe  care  ea  totuşi  e  chemată  s’o  pedep¬ 
sească  şi  s’o  repare  prin  legile  ei  şi  prin  rigorile  lor. 

Inspiră  tu  Doamne,  magistraţilor  mai  multă  iubire 
şi  milă  de  oameni  pentruca  dreptatea  lor  să  nu  omoare 
suflete,  ci  să  le  facă  vii  şi  nemuritoare  prin  Tine,  iar 
acelor  dintre  ei  cari  nu  şi-au  înţeles  până  acum  misiunea 
lor  de  reeducatori  ai  sufletului  omenesc  împânzit  de 
păcat,  «iartă-le  că  n’au  ştiut  ce  fac»  —  « însetează -h 
de  aci  înainte  de  dreptatea  Ta,  care  e  cea  adevărată  şi 
mântuitoare  şi  învredniceşte-i  de  « prigonirile »  sfinte 
pentru  apărarea  ei  în  duhul  Evangheliei  tale.  Iubirea 
Ta  va  naşte  dreptăţile  neamului  nostru  şi  ale  vieţii  lui 
creştine,  —  căci  nu  « faptele  legii »  îndreaptă  pe  om; 
ci  « faptele  iubirii  şi  milei »  restatornicesc  pe  om  în 
dreptate  şi  în  demnitatea  lui  de  făptură  zidită  «după 
chipul  şi  asemănarea  lui  Dumnezeu». 

Prof.  Dr.  Or.  Crlstescn. 

Istoricul  sinodului  ecumenic  dela  Niceea. 

Convocarea  primului  sinod  ecumenic  la  Niceea  în  Bitinia.  —  Mem¬ 
brii  sinodului ;  diferitele  lor  caractere.  —  Alocuţiunea  sf.  Eustaiie  al  Antio- 
hiei  către  împăratul.  —  Cuvântarea  lui  Constantin.  —  Preşedinţii  sinodului. 

—  Discuţia  cu  privire  Ia  erorile  lui  Arie.  —  Proiect  de  simbol  presentat 
de  Osie.  —  Contra-proiectul  lui  Eusebie  de  Nicomedia.  —  El  este  respins. 

—  Proiectul  intermediar  al  lui  Eusebie  de  Cesarea.  —  Doctrina  iui  este 
aprobată,  însă  proiectul  lui  Osie  este  totuşi  adoptat.  —  Simbolul  din  Ni¬ 
ceea.  —  Caracterul  lui.  —  Arie  şi  partizanii  săi  de  căpetenie  exilaţi.  — 
Arieni  ipocriţi  cari  nu  semnează  simbolul  decât  de  frică. 

Chestiunea  Paştilor.  —  Disputa  asupra  acestei  chestiuni  disciplinare 
n’are  acelaş  caracter  ca  cea  asupra  chestiunii  de  credinţă.  —  Hotârirea 
asupra  Paştilor;  ea  este  în  genere  primită. 

Chestiunea  schismei  lui  Meletie.  —  Schisma  este  osândită.  —  Scri¬ 
soarea  sinodului  către  Biserica  din  Alexandria.  — ;  Scrisorile  lui  Constantin 
asupra  hotâririlor  sinodului. 

Legea  celibatului  propusă  şi  respinsă  în  urma  observărilor  episcopului 
Pafnutie.  —  Cele  douăzeci  canoane  ale  sinodului.  —  Bisericile  mari;  ori¬ 
ginea  patriarhalelor.  —  Încheierea  sinodului.  —  Mare  praznic  oferit  epis- 
copilor  de  împărat  —  Cuvântarea  sa  de  despărţire.  —  Întoarcerea  episco- 
pilor  în  Bisericile  lor  respective. 

• 

*  * 

Constantin  era  foarte  întristat  din  cauza  discuţiilor  ariene 
care  nu  tulburau  numai  Egiptul,  ci  imperiul  roman  întreg.  Aceste 
desbateri  se  complicaseră  cu  schisma  lui  Meletie  şi  cu  chestiunea 
pascală.  Sirienii,  Cilicienii  şi  Mesopotamienii  sărbătoreau  acest 
praznic  In  aceiaşi  zi  ca  şi  Iudeii  şi  apărau  practica  lor  cu  îndă¬ 
rătnicie.  Scrisorile  pe  cari  le  adresase  Constantin  cu  scopul  să 
liniştească  discuţiile  ariene  neproducând  efectul  pe  care  îl  aş¬ 
tepta,  el  se  hotărî  să  convoace  un  sinod  general.  Ei  adresă  în 
acest  scop  scrisori  foarte  respectoase  tuturor  episcopilor  pentru 
a-i  atrage  ca  să  meargă  cât  îmi  iute  posibil  la  Niceea  în  Bitinia- 
El  alese  acest  oraş,  pentrucă  situaţia  lui,  îu  centrul  imperiului, 
făcea  mult  mai  uşoară  întrunirea  episcopilor  din  diferitele  pro 
vincii.  El  procură  de  altfel  episcopilor  şi  persoanelor  bisericeşti 
care  îi  însoţeau  mijloacele  de  transport  apaiţinătoare  Statului. 
Porunca  imperială  fiind  dusă  în  toate  provinciile,  episcopii,  foarte 
veseli,  se  grăbiră  să  se  ducă  în  oraşul  indicat.  Nădejdea  binelui 
care  ar  putea  resulta  pentru  Biserică  din  adunarea  lor,  dorinţa 
de  arestat  ornîci  pacea,  fericirea  de  a  vedea  un  împărat  chemat 

cătră  religiune  într’un  mod  atât  de  minunat,  acestea  erau  mo¬ 
tivele  cari  ii  conduceau  pe  toţi.  întâlnirea  atâtor  oameni  cari 
nu  se  cunoşteau,  cari  erau  străini  unii  de  alţii,  avii  rezultate 
foarte  bune;  ei  alcătuiau,  zice  Eusebie,  o  coroană  sacerdotală 
compusă  din  cele  mai  frumoase  flori. 

Din  toate  Bisericile  cari  umpleau  Europa,  Africa  şi  Asia, 
aceia  cari  ţineau  primul  rang  printre  slujitorii  lui  Dumnezeu  se 
întruniră  într’o  singură  Biserică  care  părea  a  se  dilata  pentru 
aceasta  împrejurare.  Sirienii  şi  Cilicienii,  Fenicienii,  Arabii 
şi  Palestinenii,  Egiptenii,  Thebanii,  Mesopotamienii  se  gă- 
siau  acolo  adunaţi.  Un  episcop  din  Persia  asistă  la  sinod, 
şi  lumea  a  observat  un  episcop  scit.  Pontul,  Galaţia,  Pam- 
filia  şi  Capadocia,  Asia  şi  Frigia  dădură  episcopii  lor  cei  mai 
distinşi.  Tracii,  Macedonienii,  Grecii,  Epîroţîî,  cu  toată  depăr¬ 
tarea  lor  de  Niceea,  merseră  să  ia  parte  la  sinod.  Din  Spania, 
episcopul  cel  mai  renumit  prin  elocinţa  sa,  Osie,  luă  parte  la 
sinod  împreună  cu  ceilalţi  episcopi  din  aceeaş  ţară.  Episcopul 
oraşului  regesc,  adecă  al  Romei,  nu  a  mers  din  cauza  bătrâne- 
ţelor  sale,  dar  el  trimise  la  sinod  doi  preoţi  pentru  a-i  ţinea  locul, 
şi  a-şi  da  consimţământul  lor  la  tot  ceea-ce  se  va  face.  Con¬ 
stantin,  convocând  acest  sinod  care  era  oarecum  imagina  co¬ 
rului  apostolic,  voia  să  aducă  omagii  Mântuitorului  Cristos  o 
coroană  ale  cărei  flori  erau  alăturate  şi  împletite  de  legătura 
păcii.  Sunt  expresiile  lui  Eusebie.  De  pe  timpul  Apostolilor, 
credincioşi  din  toate  naţiunile  se  adunaseră  la  Ierusalim;  însă, 
la  Niceea,  membrii  sinodului  erau  toţi  slujitori  ai  lui  Dumnezeu. 
Lumea  a  văzut  aci  mai  mult  decât  două  sute  cincizeci  episcopi, 
şi  n’ar  putea  spune  cineva  drept  numărul  preoţilor,  diaconilor, 
acoliţilor  şi  altor  clerici  cari  ti  însoţeau. 

Printre  aceşti  slujitori  ai  lui  Dumnezeu,  unii  erau  distinşi 
prin  înţelepciunea  lor,  alţii  prin  gravitatea  vieţii  şi  prin  suferin¬ 
ţele  pe  care  le  înduraseră.  Erau  printre  ei  de  aceia  cari  se  re¬ 
marcau  prin  modestia  lor  şi  prin  curăţenia  moravurilor  lor.  Unii 
erau  mai  ales  onoraţi  din  cauza  extremei  lor  bătrâneţi.  Alţii 
erau  în  toată  vigoarea  juvenilă  a  spiritului  şi  a  trupului,  şî  nu 
fuseseră  investiţi  cu  slujba  decât  de  puţină  vreme. 

In  decursul  petrecerii  lor  în  Niceea,  Constantin  le  procură 
tuturor  lucrurile  necesare. 

Teodoret  socoteşte  trei  sute  optsprezece  episcopi.  El  nu¬ 
meşte  printre  ei  pe  lacob,  episcop  în  Antiohia  Mygdoniei,  oraş 

pe  care  Syrienii  şi  Assirienii  îl  numiau  Nisibi.  lacob  era  celebru 
prin  minunile  sale,  în  particular,  el  înviase  morţi.  Paul,  episcop 
în  Neocaesarea  pe  Eufrat,  suferise  martirul  subt  Licinie;  i  se 
tăiară  amândouă  mânile  şi  i  se  arseseră  nervii  Ia  articulaţii.  Unii 
aveau  ochiul  drept  scos;  alţii  aveau  pleoapele  tăiate.  Printre 
aceştia  din  urmă  era  un  Egiptean,  cu  numele  Pafnutie,  episcop 
In  Thebaida  superioară.  Un  episcop  din  Cipru,  Spiridion,  se 
bucura  de  o  mare  reputaţiune  in  Biserică.  Sinodul  era  oarecum 
o  adunare  de  mucenici.  Cu  toate  acestea  se  vedeau  între  ei 
mai  mulţi  episcop!  cari  credeau  ca  Arie,  dar  cari  îşi  ascundeau 
relele  lor  simţăminte.  Cei  mai  renumiţi  erau  Eusebie  de  Nico- 
media,  Theognis,  episcop  în  Niceea  şi  Maris,  episcop  în  Cal* 
cedon,  în  Bitinia. 

Antagonistul  lor  de  căpetenie  fu  Atanasie,  diacon  al  Bise¬ 
ricii  din  Alexandria.  Alexandru,  episcop  în  Alexandria,  îl  avea 
în  mare  cinste,  ceeace  li  produse  mulţi  geloşi. 

Convocarea  sinodului  din  Niceea  produse  mare  zarvă  în 
întreg  imperiul.  Numeroşi  filosofi  se  duseră  în  Bitinia  şi  se 
puseră  să  discute  cu  episcopii  Înainte  de  a  se  fi  deschis  şedin¬ 
ţele  sinodului.  Cum  ei  făceau  asalturi  de  dialectică,  un  episcop, 
înzestrat  c’o  judecată  dreaptă,  le  adresă  aceste  cuvinte  :  «Cristos 
şi  apostolii  nu  ne-au  învăţat  nici  dialectica,  nici  subtilităţile,  ci 
o  învăţătură  simplă  şi  clară,  pe  care  lumea  o  crede  şi  pe  care 
oamenii  o  practică  făcând  binele». 

Toţi  erau  înţeleşi  că  aceasta  era  adevărat  şi  că  trebuiau  să 
se  ţină  de  învăţătură,  lăsând  la  o  parte  subtilităţile  dialecticei. 
Diaconul  Atanasie  se  remarcase  mai  ales  în  aceste  dispute  şi 
atrăsese  băgarea  de  seamă  asupra  sa. 

înainte  de  şedinţele  solemne,  Împăratul  ceruse  episcopilor 
ca  să-i  dea  în  scris  imputările  pe  care  ar  avea  ei  să  şi  le  adre¬ 
seze  unii  altora,  pentru  ca  el  să  poată  să  le  examineze.  Deja 
el  primise  de  mai  înainte  câteva  plângeri.  Când  documentele 
i-au  fost  date,  el  declară  episcopilor  că  n’avea  calitatea  spre  a 
fi  judecătorul  lor;  că  singur  Dumnezeu  este  judecătorul,  şi  că 
trebuia  să  trimită  toate  plângerile  înaintea  judecăţii  sale.  El  di¬ 
spuse  aşadar  arderea  hârtiilor  in  presenţa  episcopilor  şi  le  zise: 
«Cristos  a  poruncit  ca  omul  să  ierte  fratelui  său,  dacă  voieşte 
să  dobândească  însuşi  iertarea».  Apoi  el  îndemnă  pe  episcopi 
să  păstreze  între  dânşii  pacea  şi  bunaînţelegere.  Şedinţele  s’au 
ţinut  în  palatul  imperial,  în  sala  din  mijloc  care  era  localul  cel 

mai  vast  care  se  găsea  la  Niceea.  De  cele  două  laturi  ale  salei 
erau  aşezate  scaune  şi  fiecare  luă  locul  care  ti  era  designat. 
To{i  păziră  la  început  o  adâncă  tăcere,  aşteptDnd  pe  împăratul. 
Marii  ofiţeri  ai  curţii,  cari  erau  creştini  şi  în  mod  deosebit  iu¬ 
biţi  de  Constantin,  intrară  mai  întâi  în  sala  sinodului  şi  ocupară 
loc.  Se  anunţă  împăratul;  toţi  se  sculară  îndată,  şi  Constantin 
intra  până  la  mijlocul  salei,  asemenea,  zice  Eusebie,  unui  înger 
al  lui  Dumnezeu;  mantaua  sa  de  purpură,  presărată  cu  pietri 
scumpe  şi  de  podoabe  in  aur,  arunca  oarecum  fulgere.  El  îna- 
intâ  cu  o  modestie  care  inălţa  încă  şi  mai  mult  graţiile  exte¬ 
rioare  ale  persoanei  sale.  Dupăce  a  salutat  adunarea,  el  înainta 
până  la  extremitatea  scaunelor,  înaintea  unui  scaun  de  aur  foarte 
jos,  şi  nu  se  aşeză  decât  dupăce  obţinu  permisiunea  adunării. 

După  dânsul  şezură  episcopii. 

,  Atunci  acela  dintre  episcopi  care  ocupa  întâiul  scaun  la 
dreapta  ridicându-se  adresa  împăratului  o  scurtă  alocuţie,  în 
care  binecuvânta  pe  Dumnezeu  că  a  aşezat  un  aşa  de  mare 
suveran  în  fruntea  imperiului.  Oratorul  şezând,  toţi  aveau  pri¬ 
virile  îndreptate  asupra  Iui  Constantin.  Acesta,  dupăce  a  aruncat 
o  privire  veselă  şi  blândă  asupra  întregei  adunări,  rosti  această 
cuvântare : 

«Iubiţilor,  n’am  dorit  nici  odată  nimic  cu  atâta  pasiune, 
decât  de  a  vă  vedea  adunaţi  în  acelaş  loc.  Mulţămesc  lui  Dum¬ 
nezeu,  că  mi  a  acordat  acest  har  după  atâtea  altele,  nu  numai 
de  a  vă  vedea  adunaţi  în  acelaş  loc,  ci  încă  de  a  vă  vedea 
uniţi  în  aceiaş  simţământ:  că  fericita  stare  a  afacerilor  noastre 
nu  mai  este  turburată  prin  răutatea  inimicului,  şi  de  când  ne¬ 
dreapta  dominaţiune  a  celor  ce  avuseseră  insolenţa  de  a  declara 
răsboiu  lui  Dumnezeu  a  fost  distrusă  prin  ajutorul  Mântuitorului, 
gelozia  demonului  nu  mai  găseşte  alt  mijloc  de  a  înegri  nevi¬ 
novăţia  noastră  prin  falşe  acusaţiuni.  Contestaţiunile,  ce  s'au 
ridicat  în  Biserică  mi  s’au  părut  mai  primejdioase  decât  răsboa- 
iele  ce  au  fost  iscate  in  stat,  şi  m’au  mişcat  mai  simţitor  decât 
nici  o  altă  afacere  timporală.  Când  prin  ajutorul  lui  Dumnezeu 
am  câştigat  victoria  asupra  inimicilor  mei,  credeam  că  nu-mi 
rămânea  mai  mult  nimic  de  făcut  decât  de  a-i  mulţumi  pentru 
aceasta,  şi  de  a  mă  bucura  de  aceia,  pe  cari  El  i-a  liberat,  prin 
mine,  din  servitudine.  Insă  de  îndată  ce  aflai  neînţelegerile  ce 
aveţi  unii  contra  altora,  departe  de  a  le  neglija,  am  crezut  că 
eram  dator  de  a  aduce  remediu  şi  dădui  ordinele  noastre  pentru 


300 


REVISTA  TEOLOGICĂ 


convocarea  conciliului.  Prezenţa  voastră  îmi  pricinui  o  satisfac¬ 
ţie  de  necrezut.  Insă  bucuria  mea  nu  va  fi  deplină  până  când 
nu  veţi  avea  acelaş  spirit  şi  până  când  perfecta  înţelegere  ce 
condiţiunea  voastră  vă  obligă  de  a  predica  altora  nu  va  fi  te¬ 
meinic  stabilită  între  voi.  Faceţi  deci  astfel,  iubiţi  miniştri  ai  lui 
Dumnezeu,  credinc  oşi  servitori  ai  Domnului  şi  Mântuitorului 
comun  al  tuturor  oamenilor,  ca  contestaţiile  voastre  să  înceteze 
cu  totul.  Nu  aţi  putea  face  nimic  mai  plăcut  lui  Dumnezeu, 
nici  mie  mai  mare  folos». 

Constantin  rostise  această  cuvântare  în  limba  latină.  Un 
interpret  o  traduse  în  limba  greacă.  Apoi  ei  dădii  cuvântul  pre¬ 
şedinţilor  sinodului.  O  vie  desbatere  se  începu  îndată.  împăratul 
asculta  toate  cu  răbdare;  se  interesa  de  toate  chestiunile  cari  se 
ridicară,  şi  nu  lua  cuvântul  decât  în  vederea  împăcării.  In  aceste 
desbateri,  el  se  servea  de  limba  greacă,  mult  mai  răspândită 
decât  1  mba  latină;  el  vorbia  cu  dulceaţă  şi  arăta  în  acelaş  timp 
că  cunoştea  bine  chestiunile  desbătute.  Pe  unii  ii  întimpina  prin 
raţionamentele  sale;  pe  alţii  cu  cuvintele  păcii ;  felicita  pe  cei 
cari  vorbiseră  bine ;  şi  căuta  să  aducă  toată  lumea  ia  acelaş 
mod  de  a  vedea.  Ei  îşi  ajunse  scopul  său,  şi  toţi,  în  cele  din 
urmă,  au  ajuns  la  înţelegere. 

Desbaterile  se  purtau  asupra  două  puncte  principale:  Si¬ 
stemul  lui  Arie,  care  rezuma  toate  ereziile  anterioare,  şi  che¬ 
stiunea  pascală.  Au  recunoscut  asupra  primului  punct  o  mărtu¬ 
risire  de  credinţă  care  era  expunerea  acurată  a  doctrinei  vechi, 
şi  s'a  fixat  ziua,  în  care  toţi  creştinii  erau  datori  sâ  celebreze 
Paştile.  Constantin,  pentru  a  ajunge  la  împăcare,  stăruia  mai 
ales  asupra  acestui  punct:  că  învăţătura  relativă  la  divinitate  era 
clar  expusă  in  cărţile  evanghelice  şi  apostolice,  şi  că  mai  muit 
ar  preţui  să  se  refere  omul  la  mărturisirea  lor,  decât  a-şi  lua 
refugiul  la  fineţele  dialecticei.  Episcopii  fură  de  această  părere 
şi  marea  majoritate  se  declară  în  favorul  unui  simbol,  care  fu 
iredactat  şi  propus  adunării  de  Osie.  Cu  toate  acestea  mai  mulţi, 
inşi  i  se  opuseră.  Eusebie  din  Nicomedia,  Teodot  din  Laodiceai, 
Paulin  din  Tyr,  Atanasie  din  Anazarba,  Grigorie  din  Beyrut, 
Aetie  din  Lidda  sau  Diospoiis  nu  primiră  cu  sinceritate  sim¬ 
bolul,  şi  ei  întâlniră  în  sinod  noi  aderenţi  ai  sistemului  arian: 
Menofant  din  Efes,  Patrofil  din  Scythopolis,  Theognis  din  Ni- 
ceea,  Maris  din  Calcedon,  Narcis  din  Neroniada  sau  Irenopolis 
Theonas  din  Marmarica  şi  Secundus  din  Ptolemaida  în  Libia, 

vechi  partizani  ai  lui  Arie,  încă  se  exprimară  împotriva  învăţă¬ 
turii  celei  adevărate.  Impotrivitorii  presentară  sinodului  o  for¬ 
mulă  de  credinţă,  în  opunere  cu  cea  pe  care  o  redactase  Osie. 
Insă  ea  fu  Îndată  respinsă  ca  contrară  credinţei.  Ea  fu  atacată 
cu  atâta  energie  şi  stârni  o  astfel  de  învălmăşeală  încât  toţi  o 
părăsiră,  cu  escepţia  iui  Secundus  şi  Theonas. 

Contra-proiectul  arianismului  fusese  redactat  de  Eusebie 
de  Nicomedia,  în  înţelegere  cu  Menofant  din  Efes;  Pairofil  din 
Scythopolis;  Theognis  din  Niceea  ;  Narcis  din  Neroniada;  Theonas 
din  Marmarica  şi  Secundus  din  Ptolemaida.'  El  s’a  îngrijit  mai 
presus  de  toate  să  se  servească  de  expresiuni  cu  două  înţele¬ 
suri,  pentru  a  face  să  se  creadă  că  el  admitea  divinitatea  Fiului 
pe  care  în  realitate  o  respingea.  Dar  apucăturile  sale  nu  pu¬ 
tură  inşela  sinodul.  1  se  aducea  înainte  Scriptura  şi  tradiţiunea 
Bisericilor  care  învăţau  că  Fiul  era  de  aceeaş  fiinţă  ca  şi  Tatăl, 
cu  alte  cuvinte  că  era  consubstanţial  cu  el. 

Şi  Arie  cunoştea  acest  cuvânt,  după  cum  am  văzut  din 
scrisoarea  sa  câtră  sf.  Alexandru,  şi  dojenea  pe  ortodocşi  că  se 
servesc  de  el  spre  a  exprima  credinţa  cea  adevărată.  Mai  ales 
asupra  acestui  cuvânt,  întrodus  de  Osie  în  proeiectul  său  de 
simbol,  s’a  învârtit  discuţia.  Cei  mai  mulţi  dintre  episcopi  ade¬ 
rară  ia  ea  ca  la  expresiunea  adevăratei  credinţe. 

Sf.  Atanasie,  care  fu  de  faţă  la  sinod  şi  luă  o  largă  parte 
la  desbateri,  ne  a  lăsat  asupra  acestui  subiect  cunoştinţe  care 
completează  pe  cele  ale  istoricilor.  Ele  merită  să  fie  culese  cu 
îngrijire:  ' 

lncepându-se  discuţia  asupra  doctrinei,  episcopii  cerură 
arienilor  cu  multă  blândeţă  şi  politeţă  să  expună  raţiunile  care 
militează  în  favorul  învăţăturii  lor  şi  să  o  întemeieze  pe  dovezi 
positive,  adecă  teologice,  fără  a  se  pierde  în  divagaţii  filosofice. 
Ei  abia  îndrăsniră  să  deschidă  gura,  şi  toţi  îi  socotiră  vrednici 
de  osândă.  Ei  se  certau  între  olaltă;  şi  când  li  se  opuneau  do¬ 
vezile  care  combăteau  sistemul  lor,  ei  păziau  o  tăcere  care  era 
mărturisirea  erorilor  lor.  Episcopii  respinseră  aşadar  expresiu- 
nile  cu  două  înţelesuri,  în  cari  ei  le  înveliseră,  şi  proclamară 
adevărata  credinţă  a  Bisericii.  Arie  expuse  însuşi  învăţătura  sa 
înaintea  sinodului.  Fiiul,  zice  el,  nu  participă  la  substanţa  divină 
mai  mult  decât  celelalte  creaturi,  căci  însuşi  este  o  lucrare  a 
lui  Dumnezeu.  Dumnezeu  nu  ne-a  creat  pe  noi  pentru  EI;  EI 
L-a  creat,  dimpotrivă,  pentru  noi.  Dumnezeu  la  început  era 

singur  şi  Cuvântul  nu  era  cu  dânsul;  dar  când  a  voit  să  ne 
creeze,  El  L-a  creat,  ti  dete  numele  de  Cuvânt,  Fiu,  înţelepciune, 
şi-L  făcu  intermediarul  creaţiunii  noastre.  Ca  şi  toate  celelalte 
creaturi,  El  a  fost  creat  prin  voinţa  Tatălui,  dar  nu  este  pro¬ 
dusul  propriu  şi  natural  al  Tatălui;  numai  cu  ajutorul  harului 
devine  El  Fiiul  său.  Dumnezeu,  care  a  fost  totdeauna,  a  voit 
ca  Fiul  să  existe,  după  cum  a  voit  El  existenţa  tuturor  celor¬ 
lalte  fiinţe.  Fiul  nu  este  aşadar  decât  un  produs  creat  care  nu 
poate  cunoaşte  substan|a  necreată  eternă,  care  nu  poate  înţe¬ 
lege  nici  propria  sa  natură. 

Auzind  astfel  de  nelegiuiri,  Părinţii  sinodului  Îşi  astupau 
urechile;  ei  declarau  unanim  că  cel  care  le  grăia  era  un  eretic 
demn  de  condamnare,  lată  pentruce  ei  aruncară  anatema  asu- 
pra-i  şi  declarară  că  sistemul  lui  se  împotriveşte  credinţei  Bise¬ 
ricii.  Ei  îşi  făcură  judecata  lor  în  toată  libertatea  şi  fără  a  fi 
îndurat  cea  mai  mică  presiune.  Ei  erau  de  credinţa  că  aria¬ 
nismul  conducea  drept  la  iudaism  şi  chiar  la  păgânism,  şi  că 
aceia  cari  apărau  astfel  de  erori  nu  meritau  numele  de  creştini. 

Pentru  a  scăpa  de  apucăturile  arienilor,  Părinţii  sinodului 
judecară  că  ei  sunt  datori  să  declare  că  Fiul  era  din  substanţa 
Tatălui;  că  El  era  de  aceeaşi  fiinţă  { consubstanţial )  cu  dânsul 
Acest  cuvânt  era  susceptibil  de  un  înţeles  greşit.  Sabellie  făcuse 
abuz  de  el  ca  să  spuie  că  dacă  Fiul  este  de  aceeaşi  substanţă 
cu  Tatăl,  El  n’ar  face  decât  o  aceeaşi  persoană  cu  dânsul,  că 
altfel  substanţa  divină  ar  fi  recunoscută  de  divizibilă.  Din  cu¬ 
vântul  consubstanţial  admis  ca  ortodox,  el  inducea  negarea 
Trinilăţii. 

Cuvântul  se  înfăţişa  cu  acest  înţeles  în  desbaterile  sino¬ 
dului  din  Antiohia  împotriva  lui  Pavel  de  Samosata.  Dacă  Fiiul 
şi  Duhul  Sfânt  sunt  consubstanţiali  cu  Tatăl,  zicea  Paul,  ur¬ 
mează  că  în  Dumnezeu  există  trei  fiinţe,  una  care  are  priori¬ 
tatea,  două  care  emanează  din  ea;  există  prin  urmare  trei 
Dumnezei.  El  adăogea:  dacă  lumea  spune  că  Fiul  a  fost  un 
om,  căruia  i  s’a  împrumutat  titlul  de  Dumnezeu,  substanţa  lui 
Dumnezeu  rămâne  unică  şi  neatinsă.  Episcopii,  spre  a  ocoli 
cursa  pe  care  le  o  întindea  Paul  de  Samosala,  respinseră  cu¬ 
vântul  consubstanţial  Iu  înţelesul  pe  care  i-1  da  el,  precum  şi 
în  cel  pe  care  îl  susţinea  Sabellie,  şi  ei  declarară  că  Christos 
este  Cuvântul  lui  Dumnezeu,  care  exista  mai  înainte  de  crea- 

ţiunea  naturei  omeneşti  cu  care  Cuvântul  se  unise  în  mod 
ipostatic. 

Arie  admitea,  cu  Părinţii  din  Antiohia,  că  Christos  este 
Cuvântul  existând  mai  înainte  de  unirea  sa  cu  natura  sa  ome¬ 
nească,  şi  chiar  existând  înainte  de  veci;  dar  El  afirma  că  El 
fusese  creat  înainte  de  veci;  prin  urmare  că  nu  eşise  mai 
înainte  de  toţi  vecii  din  substanţa  Tatălui.  El  se  întemeia,  pentru 
a  respinge  cuvântul  consubstanţial  pe  înţelesul  pe  care  îl  dă¬ 
duse  Sabellie  acestui  cuvânt  pentru  a  ataca  Trinitatea. 

Părinţii  dela  Niceea  aveau  să  se  ferească  de  o  îndoită 
primejdie  spre  a  nu  cădea  în  sabellianism  în  timp  ce  condamnau 
arianismul.  Ceea  ce  şi  făcură  în  expunerea  credinţei,  în  care 
ei  afirmară  dogma  unei  substanţe  unice  în  Dumnezeu,  şi  cea 
a  Trinităţii  persoanelor.  In  felul  acesta,  două  erezii  erau  condam¬ 
nate,  şi  învăţătura  sobornicească  era  pusă  în  perfectă  lumină. 
Partizanii  lui  Arie  făcură  propunerea  să  se  înlocuiască  cuvântul 
consubstanţial  cu  acestea  :  care  vine  din  Dumnezeu ;  ei  atribuiau 
acestui  cuvânt  din  Dumnezeu  (ex  Deo)  un  sens  ne-ortodox; 
Părinţii  sinodului  înţeleseră  şiretlicurile  lor.  Ei  primiră  cuvântul 
ex  Deo ;  dar  îl  explicară  zicând  că  Fiul  nu  vine  din  Dumnezeu 
în  acelaş  mod  ca  creaturile;  că  El  este  o  adevărată  emanaţiune 
din  substanţa  sa.  Se  poate  spune  despre  toate  creaturile  că  ele 
vin  din  Dumnezeu ,  fiindcă  El  le-a  creat  prin  Cuvântul  său ;  dar 
nu  se  poate  spune  decât  despre  Cuvântul,  că  El  vine  din 
Tatăl,  ceea  ce  vrea  să  zică,  că  El  este  din  substanţa  Tatălui, 
expresiune  care  nu  se  cuvine  nici  unei  fiinţe  create.  Expre- 
siunile:  din  substanţa  Tatălui,  consubstanţial,  nu  erau  în 
Scriptură;  dar  ele  exprimau  în  mod  desăvârşit  credinţa  Bise¬ 
ricii  ;  iată  pentruce  Părinţii  s’au  ajutorat  cu  ele,  siliţi  să  le  între¬ 
buinţeze  pentru  a  face  să  cază  mijloacele  artificioase  ale 
arienilor. 

Ei  nu  inventară  aceste  ex  presiuni,  cum  le  imputau  aceasta 
mai  târziu  arienii,  ci  le  împrumutară  din  Părinţii  antici. 

Servindu-se  de  acest  cuvânt,  Părinţii  sinodului  nu  se  consi¬ 
derau  oarecum  investiţi  cu  o  autoritate  personală  pentru  a 
judeca  despre  credinţă.  Ei  declarară  numai  «ceea  ce  credea 
Biserica  sobornicească >.  Ei  purtară  de  grijă  să  explice,  că  ei  nu 
făceau  nici  de  cum  o  dogmă  nouă ;  că  ei  declarau  numai  ceea 
ce  învăţaseră  apostolii,  şi  ceea  ce  Biserica  crezuse  totdeauna. 

Sfântul  Atanasie  se  exprimă  In  felul  acesta.  Eusebie  din 
Caesarea  s’a  pronunţat  la  început  împotriva  cuvântului  consub¬ 
stanţial  din  cauza  înţelesului  rău,  pe  care  11  atribuise  Sabellie; 
dar  el  ştia  şi  că  Părinţii  cei  vechi  se  serviseră  de  acest  cuvânt 
pentru  a  expune  învăţătura  cea  adevărată.  Din  moment  ce  a 
cunoscut  că  sinodul  din  Nicea  atribuie  acestei  expresiuni  aceiaş 
sens  ca  şi  Părinţii  vechi,  el  primi  cu  sinceritate  simbolul  şi 
scrise  din  Nicea  Bisericii  sale  o  scrisoare  în  care  el  se  exprima 
în  modul  următor: 

«Aveţi  fără  îndoială  cunoştinţă,  prea  scumpii  mei  fraţi,  de 
chestiunile  ce  au  fost  tratate  în  marele  conciliu  dela  Niceea, 
atingătoare  de  credinţa  bisericii,  căci  faima  premerge  de  obi- 
ceiu  notificării.  De  teamă  însă,  ca  nu  cumva  povestirea  ce  vi 
s’a  făcut  să  nu  fie  exactă,  am  crezut  de  nevoie  sa  vă  trimit 
formula  credinţii,  pe  care  am  propus- o  eu  mai  întâiu  şi  acea 
pe  care  au  promulgat  o  episcopii,  adăogând  câteva  lămuriri  la 
a  noastră.  Formula  noastră  citită  în  presenţa  împăratului,  prea 
iubit  de  Dumnezeu  li  s’a  părut  tuturor  bună  şi  dreaptă.  Ea  era 
astfel  întocmită:  Cum  am  primit-o  dela  episcopii,  predecesorii 
noştri,  când  am  fost  introduşi  în  învăţătură  şi  când  am  fost 
botezaţi;  cum  am  învăţat  din  sfintele  scrieri;  cum  am  crezut 
şi  învăţat  toţi,  fie  episcopi,  fie  preoţi,  aşa  credem  acum  şi  vă 
espunem  astfel  credinţa  noastră: 

«Credem  într’unul  Dumnezeu,  Tatăl  atotputernic,  creatorul 
lucrurilor  văzute  şi  nevăzute; 

Şi  într’un  domn  Isus  Cristos,  cuvântul  lui  Dumnezeu,  Dum¬ 
nezeu  din  Dumnezeu,  lumină  din  lumină,  viaţă  din  viaţă.  Fiu 
unic,  primul  născut  a  toată  creatura,  conceput  de  Dumnezeu 
Tatăl  înaintea  tuturor  veacurilor,  prin  care  toate  lucrurile  s’au 
făcut;  şi  s’a  întrupat  pentru  mântuirea  noastră  şi  a  trăit  printre 
oameni;  şi  a  pătimit  şi  a  înviat  a  treia  zi  şi  s’a  ridicat  Ia  Tatăl 
şi  va  veni  din  nou  cu  mărire  şi  va  judeca  viii  şi  morţii. 

Noi  credem  asemenea  într’un  sfânt  Duh. 

Noi  credem,  că  fiecare  din  ei  este  şi  subsistă:  Tatăl  ca 
adevărat  Tată;  Fiul  ca  adevărat  Fiu;  Sf.  Duh  ca  adevărat  Duh 
conform  vorbelor,  pe  care  le-a  pronunţat  Domnul  Nostru,  când 
a  trimis  pe  discipolii  săi  să  predice :  « Mergeţi ,  învcţaţi  toate 
neamurile,  botezat- le  in  numele  Tatălui,  al  Fiului  şi  al  Sf.  Duh >. 
Noi  declarăm,  că  cugetăm  tot  aşa,  că  avem  această  credinţă, 
că  am  avut-o  mai  înainte  şi  că  vom  păstra-o  cu  statornicie, 

condamnând  şi  anatematisând  toată  erezia  nelegiuită.  încredinţăm 
că  totdeauna  am  cugetat  aşa  din  adâncul  inimii,  de  când  am 
putut  să  cunoaştem  aceste  adevăruri ;  că  noi  cugetăm  tot  astfel 
şi  astăzi  şi  că  vorbim  în  toată  sinceritatea,  în  prezenţa  lui  Dum¬ 
nezeu  Atotputernicul,  a  Domnului  nostru  Isus  Cristos,  gata  de 
a  vă  da  dovezi  de  credinţa  noastră  şi  a  vă  convinge  că  am 
avut- o  totdeauna  şi  am  învăţat-o,  ca  şi  astăzi. 

Când  am  citit  această  espunere  de  credinţă,  nimeni  n’a 
făcut  obiecţiune.  împăratul,  prea  iubit  de  Dnmnezeu,  şi-a  dat 
cel  dintâiu  consimţirea  şi  a  declarat,  că  el  credea  tot  aşa  şi  a 
îndemnat  pe  toată  lumea  de  a  admite  această  credinţă  şi  de  a 
o  subscrie,  adăogând  numai  cuvântul  consubstanţial.  Ei  explică 
însuşi  acest  cuvânt,  expunând,  că  nu  trebue  să  fie  înţeles  în- 
tr’un  sens  material  ca  şi  cum  substanţa  divină  ar  fi  fost  sus¬ 
ceptibilă  de  împărţire,  ceea  ce  respinge  o  substanţă  cu  totul 
spirituală,  ci  intr’un  sens  divin  şi  mistic.  Dupăce  împăratul  a 
vorbit  astfel,  adunarea  adoptă  cuvântul  consubstanţial  şi  profe¬ 
siunea  următoare  de  credinţă». 

Eusebie  dă  aci  simbolul,  aşa  cum  îl  vom  cita  ceva  mai  jos; 
apoi  el  adaugă : 

«Când  s’a  prezentat  această  formulă  de  credinţă,  noi  n’am 
lăsat  să  treacă  fără  examinare  aceia  ce  s’a  zis  relativ  la  expre- 
siunile  <din  substanţă  ft  consubstanţial».  S’au  propus  asupra 
acestui  subiect  mai  multe  chestiuni  şi  s’au  dat  mai  multe  răs¬ 
punsuri.  S’a  discutat  în  mod  serios  asupra  expresiunilor  pro¬ 
puse.  Relativ  la  cuvintele  tdin  substanţă »  s’a  înţeles  că  ele  în¬ 
semnaseră,  că  Fiul  venea  dela  Tatăl  dar  nu  ca  o  parte  a  Ta¬ 
tălui.  Expresiunea  ni  s'a  părut  dreaptă,  fiindcă  exprima  sfânta 
învăţătură,  care  constă  tn  aceasta,  că  Fiul  vine  de  la  Tatăl,  dar 
că  El  nu  e  o  parte  din  substanţa  sa.  De  aceea  şi  eu  am  aderat 
la  aceasta.  Pe  lângă  aceasta,  eu  n’am  înlăturat  cuvântul  consub¬ 
stanţial  pentru  dragostea  păcii  şi  pentru  a  nu  mă  abate  de  Ia 
exacta  pricepere  a  învăţăturii.  Pentru  acelaş  motiv  am  aprobat 
şi  cuvintele  ^născut,  nu  făcut»,  căci  se  observa,  că  cuvântul 
făcut  represintă  acţiunea  creatoare  a  Iui  Dumnezeu,  care  făcu 
toate  lucrurile  prin  Fiul  şi  că  el  nu  putea  să  convină  acestui  Fiu, 
căruia  nu  trebuia  să  i  se  atribue  o  cauză  analogă  cu  ceea  a 
fiinţelor  care  au  fost  făcute  prin  El ;  care  avea  o  substanţă  mult 
mai  superioară  aceleia  a  creaturilor,  substanţă  pe  care  o  avea 
de  la  Tatăl  şi  după  oracolele  divine  într’un  chip  misterios,  ne- 

pricepui  şi  inesprimabil  pentru  om.  Când  se  zice,  că  Fiul  era 
consubstanţial  ca  Tatăl  s’a  înţeles  destul  de  bine,  că  comuni- 
caţiunea  substanţei  Tatălui  n’avea  nici  o  analogie  cu  aceea  a 
fiinţelor  însufleţite,  a  căror  substanţă  e  comunicată  prin  divi¬ 
ziune,  împărţire,  toate  aceste,  cari  nu  pot  să  convină  naturii  di¬ 
vine.  Cuvântul  consubstanţial  înseamnă  numai,  că  Fiul  n’are  nici 
o  asemănare  cu  creaturile,  cari  au  fost  făcute  prin  El,  dar  că  El 
este  asemenea  Tatălui,  prin  care  a  fost  născut;  că  n’are  nici  o 
altă  esenţă,  nici  o  altă  substanţă,  decât  aceea  pe  care  a  primit  o 
de  la  Tatăl. 

Când  s’au  dat  toate  aceste  explicaţiuni,  am  crezut,  că  tre¬ 
buie  să  aprob  termenul  consubstanţial,  cu  atât  mai  mult,  cu 
cât  ştiam  foarte  bine,  că  el  a  fost  întrebuinţat  de  mai  mulţi  Pă¬ 
rinţi  vechi  şi  de  cei  mai  renumiţi  scriitori  spre  a  explica  divi¬ 
nitatea  Tatălui  şi  a  Fiului. 

Am  crezut  de  datorie  de  a  intra  în  aceste  esplicaţiuni 
atingătoare  de  credinţa,  care  a  fost  promulgată  la  Niceea,  la 
care  am  aderat  cu  toţii,  nu  cu  uşurinţă  şi  fără  reflexiune,  dar 
după  explicaţiunile  date  înaintea  prea  piosului  Împărat  însuşi 
şi  pentru  motivele  espuse  aici,  cari  s’au  aprobat  de  toţi. 

N’am  văzut  cu  dificultate  anatema,  care  urmează  formula 
de  credinţă,  fiindcă  nu  se  face  alt  ceva,  decât  se  proscriu  expre- 
siuni  streine  sfintelor  scrieri  şi  cari  cauzează  toate  turburăriie 
în  biserică.  In  nici  una  din  scrierile  inspirate  nu  se  află  aceste 
espresiuni:  <A  fost  un  timp  când  nu  era»,  «Un  nimic*...  Nu  e 
nici  un  motiv,  ca  cineva  să  se  împotrivească  spre  a  se  servi 
de  ele.  Aceasta  e  cauza  de  ce  am  aderat  la  decretul  drept  şi 
folositor,  care  le  proscria  şi  cu  atât  mai  mult,  cu  cât  n’am  în¬ 
trebuinţat  niciodată  expresiunile  condamnate. 

Am  crezut  de  datoria  mea  prea  scumpii  mei  fraţi,  să  vă 
scriu  aceste  lucruri  pentru  ca  să  cunoaşteţi  şi  voi  motivele  esi- 
taţiunilor  şi  aderărilor  mele.  Vă  veţi  convinge,  că  am  avut 
dreptate  de  a  resista  până  ce  espresiunile  de  care  se  serviau 
nu  ni  s’au  lămurit  destul  de  bine  şi  clar  şi  că  le-am  admis  în 
mod  sincer,  de  îndată  ce  ni  s’a  demonstrat,  că  ele  aveau  un 
sens  conform  credinţii,  pe  care  am  profesat-o  totdeauna». 

Această  scrisoare  frumoasă  răspunde  invinuirilor  ridicate 
împotriva  învăţatului  episcop  al  Caesareei,  şi  esplică  foarte  bine 
purtarea  pe  care  o  avusese  până  atunci.  El  nu  primia  formulele 
lui  Arie,  dar  anumite  espresiuni  de  care  se  serviau  ortodoxii 

puteau  fi  înţelese  într’un  mod  greşit  De  îndată  ce  înţelesul 
acestor  cuvinte  a  fost  hotărît  şi  ortodoxia  a  fost  păzită,  Eusebie 
le  primi  fără  greutate. 

Sf.  Atanasie  a  citat  cu  laudă  scrisoarea  episcopului  din 
Caesarea.  Ea  era  demnă  de  aceasta  cinste. 

După  documentele  citate,  s’au  propus  trei  formule  de 
credinţă  sinodului  din  Niceea.  Cea  a  lui  Eusebie  din  Nico- 
media  fu  respinsă  fără  esitare  ca  eretică;  cea  a  lui  Eusebie  din 
Caesarea  fu  aprobată,  numai  să  se  Introducă  în  ea  cuvântul 
consubstanţial.  Osie  prezentă  formula  care  fu  adoptată,  dupăce 
sensul  cuvântului  consubstanţial  fusese  hotărît  într’un  mod 
ortodox,  şi  pus  la  adăpost  faţă  de  orice  Interpretare  falsă.  For¬ 
mula  sau  profesiunea  de  credinţă  promulgată  Ia  Niceea  este 
următoarea: 

«Credem  într’unul  Dumnezeu,  Tatăl  atotţiitorul,  carele  a 
creat  toate  cele  văzute  şi  nevăzute: 

«Şi  întru  unul  Domnul  Isus  Christos  Fiul  lui  Dumnezeu, 
unul  născut  din  Tatăl,  adică  din  substanţa  Tatălui,  Dumnezeu 
din  Dumnezeu,  lumină  din  lumină,  Dumnezeu  adevărat  din 
Dumnezeu  adevărat,  născut  iar  nu  făcut,  carele  nu  are  de  cât 
o  aceeaşi  substanţă  cu  Tatăl,  şi  prin  carele  toate  s’au  făcut, 
care  sunt  în  ceriu  şi  pre  pământ;  carele  s’a  pogorît  din  ceriuri 
pentru  noi  oamenii  şi  pentru  a  noastră  mântuire ;  carele  s’a  în¬ 
trupat  şi  s’a  făcut  om  şi  a  pătimit  şi  a  înviat  a  treia  zi;  carele 
s’a  suit  la  ceriu,  de  unde  va  veni  să  judece  viii  şi  morţii. 

«Credem  şi  întru  Sfântul  Duh. 

«Cât  pentru  cei  ce  zic,  că  a  fost  un  timp  în  care  EI  nu 
era  şi  că  nu  era  mai  nainte  de  a  fi  fost  născut,  că  a  fost  făcut 
din  ceea  ce  nu  era  mai  înainte,  că  e  de  o  altă  natură  şi  de  o 
altă  substanţă  decât  Tatăl;  că  e  creat  şi  supus  schimbării 
sfânta  Biserică  sobornicească  şi  apostolească  rosteşte  contra  lor 
anatema». 

Aceasta  a  fost  redactarea  primitivă  a  simbolului  dela  Niceea. 
El  era  conform  cu  simboalele  vechi  pe  care  le-am  citat  după 
Părinţii  anteriori,  şi  ^ţre  erau  în  întrebuinţare  în  bisericile  par¬ 
ticulare,  dar  el  a  fost  cel  dintâiu  care  a  primit  caracterul  uni¬ 
versalităţii;  el  era  mai  ales  îndreptat,  în  toate  amănuntele  sale, 
împotriva  erorilor  arianismului.  Prin  terminologia  lor  exactă  şi 
clară,  membrii  sinodului,  confirmând  credinţa  admisă  întot¬ 
deauna,  zădărniceau  toate  subtilităţile  ereziei. 

Arie  nu  primi  să  subscrie  aceasta  formulă  de  credinţă  şi 
fu  depus.  Eusebie  din  Nicomedia  şi  Teognis  din  Niceea  con¬ 
simţiri,  cel  puţin  in  aparenţă,  să  admită  formula,  insă  nu  pri¬ 
miră  să  subscrie  depunerea  lui  Arie.  Constantin  exilă  pe  Arie 
şi  îl  opri  de  a  intra  vr’odată  în  Alexandria.  Teonas  din  Mar- 
marica  şi  Secundus  din  Ptoiemaida  fură  de  asemenea  exilaţi. 
Eusebie  din  Nicomedia  şi  Teonis  din  Niceea  nu  fură  exilaţi 
decât  după  sinod,  cum  se  va  vedea  din  continuarea  istorisirii. 
Aceşti  episcopi,  ca  şi  toţi  aceia  cari  apăraseră  pe  Arie,  nu  sub- 
scriseră  decât  prefăcuţi  şi  de  teama  exiliuiui.  îndată  ce  ei  pu¬ 
tură  reveni  asupra  subscrierii  lor  şi  ataca  sinodul  deia  Niceea 
fără  de  a  se  primejdui,  ei  o  făcură  cu  o  cutezanţă  nemai  auzită, 
cum  se  va  vedea  din  cele  următoare. 

După  condamnarea  învăţăturii  lui  Arie,  sincdul  trecu  ia 
chestiunea  pascală.  Desbaterea  avu  un  altfel  de  caracter.  Când 
se  trata  despre  credinţă.  Părinţii  se  mulţumeau  să  zică:  A$a 
crede  Biserica  sobornicească.  «Ei  mărturiseau,  adaoge  sfântul 
Atanasie,  ceeace  ei  crezuseră  totdeauna,  şi  promulgară,  nu  o 
învăţătură  nouă,  ci  o  învăţătură  apostolică.  Ceeace  ei  dădură 
tn  scris  nu  era  invenţiunea  lor,  ci  ceea  ce  învăţaseră  apostolii». 

Aceasta  observare  a  sfântului  Atanasie  determină  în  mod 
clar  natura  autorităţii  episcopale  în  hotărîrile  de  credinţă. 
Episcopii  n’au  nici  un  fel  de  drept  asupra  doctrinei;  ei  nu  pot 
construi  ca  dogmă  o  doctrină  nouă ;  datoria  lor  e  de  a  pro¬ 
clama  ceeace  au  învăţat  apostolii;  şi  ceeace  a  crezut  totdeauna 
Biserica  sobornicească. 

Desbaterea  privitoare  la  fixarea  zilei  Paştilor  avu  cu  totul 
alt  caracter.  Era  vorba  despre  o  cestiune  curat  disciplinară, 
bisericească  prin  natura  ei,  şi  putând  fi,  prin  urmare,  hotărită, 
cu  autoritate  de  cătră  episcopi,  întâii  păstori  ai  Bisericii,  şi 
investiţi  cu  o  autoritate  divină  spre  a  o  conduce.  Părinţii  sino¬ 
dului  nu  ziseră  deci,  ea  asupra  cestiunei  de  credinţă:  «Aşa 
crede  Biserica  sobornicească;»  ci  ei  se  folosiră  de  aceasta  for¬ 
mulă:  «Ceea  ce  urmează  a  fost  hotărit». 

Această  observare  este  a  sfântului  Atanasie.  Decretul  sino¬ 
dului  dela  Niceea  privitor  la  Paşti  nu  ne  a  fost  păstrat.  Se  ştie 
totuşi,  că  în  el  se  prescria  de  a  nu  celebra  aceasta  sărbătoare 
în  aceeaşi  zi  ca  Iudeii,  ci  numai  în  Dumineca  care  urma  a 
patrusprezecea  zi  a  lunei  după  echinocţiul  de  primăvară. 

Pentru  a  determina  aceasta  zi,  sinodul  decise  ca  Biserica 
din  Alexandria,  cunoscută  de  vreme  îndelungată  prin  ştiinţa 
ei  în  astronomie,  să  fie  însărcinată  cu  aceasta  grijă,  şi  ea  să 
comunice  hotărîrea  ei  Bisericii  din  Roma.  Aceasta  din  urmă, 
aşezată  în  prima  capitală  a  imperiului,  având  relaţiuni  mai 
uşoare  cu  provinciile  cele  mai  îndepărtate,  a  fost  însărcinată 
să  le  facă  cunoscută  ziua  indicată  de  cătră  Biserica  din 
Alexandria.  Decretul  dela  Niceea  nu  tăia  toate  dificultăţile,  căci, 
la  Roma,  lumea  calcula  altcum  echinocţiul  decât  la  Alexandria, 
şi,  cu  toatecă  aceasta  din  urmă  biserică  fusese  onorată  cu 
calcularea,  la  Roma  refusau  să  primească  decisiunile  ei,  ceea 
ce  întreţine  încă  unele  divergenţe  în  ceea  ce  priveşte  cele¬ 
brarea  Paştilor,  între  Răsărit  şi  Apus,  deşi  lumea  era  înţeleasă 
asupra  legii  promulgate  de  cătră  primul  sinod  dela  Niceea. 

Sinodul  s’a  ocupat  şi  de  schisma  lui  Meletie.  Actele  sino¬ 
dului  vrednic  de  respect  neajungând  până  la  noi,  noi  nu  aflăm 
informaţiuni  asupra  acestei  cestiuni  şi  asupra  celei  a  Paştilor 
decât  în  scrisorile  de  notificare  care  au  fost  trimise  tuturor 
Bisericilor.  Aceste  documente  preţioase  aparţin  istoriei  şi  noi 
ne  simţim  datori  să  le  înregistrăm  în  întregime. 

«Din  mila  lui  Dumnezeu,  Sfintei  şi  marei  biserici  din 
Alexandria,  şi  prea  iubiţilor  noştri  fraţi,  ce  sunt  stabiliţi  în 
Egipt,  in  Libia  şi  la  Pentapole.  Episcopii  adunaţi  în  Niceea  şi 
cari  au  ţinut  sfântul  şi  marele  sinod:  Mântuire  în  Domnul 
Nostru. 

«Adunându-ne  din  diferite  cetăţi  şi  din  diferite  provincii, 
prin  voinţa  lui  Dumnezeu  şi  prin  porunca  împăratului  Con¬ 
stantin  care  îi  e  prea  iubit,  noi  am  ţinut  marele  şi  sfântul  sinod 
din  Niceea,  am  crezut  că  era  absolut  necesar  a  vă  scrie,  spre 
a  vă  informa  de  ceea- ce  s’a  propus,  s'a  examinat,  s’a  hotărît  ş 
s’a  decis  acolo. 

«Mai  întâiu  s’a  tratat  în  presenţa  prea  religiosuiui  împărat 
Constantin,  despre  nelegiuirea  lui  Arie  şi  a  tovarăşilor  săi  şi 
în  comun  acord  s’a  hotărît  a  se  rosti  anatema  contra  nelegiuitei 
sale  opiniuni  şi  contra  hulelor  ce  pronunţă,  susţinând,  că  Fiul 
lui  Dumnezeu  a  venit  din  nimic,  că  a  fost  un  timp  în  care  el 
nu  era,  că  el  putea  a  se  deda  prin  liberul  său  arbitru  la  viciu 
sau  la  virtute  şi  numindu-1  creatură.  Sfântul  Sinod  neputând 
suferi  nelegiuirea  şi  estravaganţa  acestor  simţiminte,  Ie-a  con¬ 
damnat.  Veţi  afla  în  curând  aceea  ce  s’a  făcut  contra  lui,  dacă 

n’aţi  aflat  până  acum,  şi  nu  vom  spune  o  aici,  ca  nu  cumva 
să  se  pară  că  am  vroi  să  insultăm  pe  un  om,  care  a  primit 
pedeapsa  ce  merita.  Otrava  rătăcirii  sale  a  fost  atât  de  molip¬ 
sitoare,  în  cât  a  infectat  pe  Teona,  episcopul  din  Marmarica  şi 
pe  Secund,  episcopul  de  Ptolemaida,  cari  au  fost  condamnaţi 
la  aceeaşi  pedeapsă  ca  şi  dânsul,  insă  fiindcă  din  mila  lui 
Dumnezeu  cel  Atol- puternic,  voi  sunteţi  scăpaţi  de  nelegiurea 
şi  de  motipsirea  acestei  rătăciri  şi  a  acestor  hule  şi  de  ale  acelor 
oameni  resvrătitori  cari  au  îndrăsnit  să  turbure  pacea  credin¬ 
cioşilor  prin  certurile  lor. 

«Rămânea  încă  neascultarea  lui  Meletie  şi  a  acelor  ce  au 
primit  dela  el  hirotonia.  Vă  facem  cunoscut  ce  a  hotărît  Sinodul 
în  privinţa  lor.  Sinodul  a  întrebuinţat  indulgenţă  către  Meletie, 
căci  nu  merita  o  mare  asprime,  dar  nici  iertare.  El  i-a  permis 
să  locuiască  în  oraşul  său,  fără  însă  a  avea  drept  să  hiroto- 
nisiască  nici  să  aibă  vot  la  alegeri,  nici  să  se  poată  duce  în 
alt  oraş  pentru  acest  sfârşit,  şi  cu  restricţiunea,  că  el  nu-şi  va  păstra 
decât  onoarea  rangului  său.  Cât  pentru  acei  pe  cari  el  i-a  hiro¬ 
tonit,  să  fie  admişi  la  împărtăşire,  cu  restricţiunea,  că  îşi  vor 
păstra  rangul  şi  vor  exercita  funcţiunile  lor,  însă  ei  vor  fi  tot¬ 
deauna  în  urma  acelor  ce  vor  fi  fost  hirotoniţi  şi  stabiliţi  în 
fie-care  parohie  şi  în  fiecare  biserică  de  Alexandru,  prea  iubitul 
nostru  conliturgisitor.  Cu  restricţiunea  încă,  că  ei  nu  vor  avea 
drept  să  aleagă,  sau  să  propună  pe  cineva  nici  de  a  face  ceva 
fără  consimţământul  episcopului  bisericii  sobornicească,  supusă 
lui  Alexandru. 

«Cât  pentru  aceia,  cari  fiind  sprijiniţi  prin  harul  lui  Dum¬ 
nezeu  şi  ajutaţi  de  sfintele  voastre  rugăciuni,  n’au  luat  nici 
odată  parte  la  schismă,  şi  cari  au  rămas  în  biserica  soborni¬ 
cească  şi  apostolească,  fără  să  fi  fost  vreodată  mânjiţi  de  vre-o 
pată,  ei  să  aibă  dreptul  a  alege  şi  a  propune  numele  acelor  ce 
merită  să  fie  admişi  în  cler  şi  să  facă  toate  dupre  legile  şi 
regulile  bisericii  Iar  de  se  întâmplă  să  moară  vre-unul  din  acei 
ce  sunt  în  demnităţile  sfinţite,  se  va  putea  pune  în  locul  lor 
unul  din  acei  ce  au  fost  de  curând  primiţi,  numai  să  fie  vrednic, 
să  fie  ales  de  popor,  şi  alegerea  să  fie  confirmată  de  autori¬ 
tatea  tui  Alexandru,  episcopul  din  Alexandria.  Şi  aceasta  s’a 
acordat  tot  astfel  şi  tuturor  celorlalţi.  S’a  crezut  totuşi  de  cu¬ 
viinţă  de  a  se  hotărî  altfel  pentru  Meletie,  din  cauza  îndărăt¬ 
niciei  neascultării  sale  şi  a  violenţelor  la  care  el  e  supus  din 

firea  sa,  de  teamă  ca  nu  cumva  redându-i-se  autoritatea  în  mână 
să  abuzeze  de  ea  spre  a  provoca  noi  turburări. 

«Acestea  în  ceeace  priveşte  Egiptul  şi  prea  sfânta  biserică 
din  Alexandria.  Iar  dacă  afară  de  acestea  a  fost  ceva  hotărit  şi 
definit  în  presenţa  lui  Alexandru,  prea  iubitul  nostru  frate  con- 
liturgisitor,  el  vă  va  informa  despre  aceasta,  pentru  că  el  a  avut 
acolo  rol  principal. 

«Vă  înştiinţăm  de  asemenea  că  neînţelegerea  în  privinţa 
zilei  în  care  trebue  să  se  celebreze  sărbătoarea  Paştilor,  a  fost 
cu  fericire  terminată  prin  sfintele  voastre  rugăciuni  şi  că  toţi 
fraţii  noştri,  cari  sunt  în  Orient  şi  cari  celebrau  odinioară  săr¬ 
bătoarea  Paştilor  în  aceeaşi  zi  cu  Jidovii,  o  vor  celebra  pe 
viitor  în  aceeaşi  cu  Romanii  şi  cu  ceilalţi,  cari  o  serbează  tot¬ 
deauna  cu  noi. 

«Primiţi  deci  pre  Alexandru,  conliturgisitorul  nostru  şi 
Episcopul  nostru,  care  foarte  ne-a  bucurat  prin  presenţa  sa  şi 
care  în  o  vârstă  aşa  de  înaintată,  a  suportat  greutăţi  de  ne¬ 
crezut  spre  a  ne  procura  pacea,  primiţi •!  cu  mai  mare  bucurie 
ca  nici  odată  şi  cu  semnele  unui  mai  adânc  respect  şi  a  unei 
mai  sincere  dragoste, 

«Rugaţi  pentru  noi  pre  Dumnezeu  cel  Atot- puternic,  pre 
Domnul  nostru  Isus  Cristos  şi  pre  Sf.  Duh  cărui  se  cuvine 
slavă  în  vecii  vecilor,  ca  aceia  ce  s’a  decis  şi  s’a  hotărit,  să 
rămână  tare  şi  nestrămutat,  şi  pentru  fericitul  succes  al  acestor 
mari  chestiuni,  pentru  restabilirea  păcii  şi  a  unirii  şi  pentru 
distrugerea  rătăcirii».  (.  Beleuţă. 


Relaţiile  bisericii  româneşti  ortodoxe  din  Ardeal  cu 
Principatele  române  în  veacul  al  XVIII-lea. 

(Urmare.) 

In  12  Martie  comunicase  Inochentie  protopopului  Florea 
din  Schei,  că  «nu  puţină  bucurie  am  avut»  luând  cunoştinţă 
despre  intervenţia  Domnul  Moldovei  Grigorie  Ghica  la  gene¬ 
ralul  Walles  din  Sibiiu,  ca  să  Înceteze  persecuţiile  episcopului 
unit  Klein  contra  ortodocşilor  braşoveni,  despre  care  am  vorbit 
mai  sus' 


1  Ibid.,  pp.  159—60  no.  68;  şi  mai  sns  capitolul  2. 

Preoţii  din  Schei  zidesc  din  darul  Ancuţei  fata  lui  Con¬ 
stantin  Vodă  Brâncoveanu,1 *  «un  paraclis,  pentru  treaba  spo¬ 
vedaniei  creştinilor,  lângă  biserica  cea  inare»  şi  invită  în  23 
Martie  1733  la  sfinţire  pe  ierarhul  lor  dela  Râmnic,  care  le  ră¬ 
spunde,  în  3  Aprilie,  că  de  acest  lucru  creştinesc  «nouă  ne 
pare  bine»,  le  dă  binecuvântare  protopopului  Florea  şi  celor¬ 
lalţi  preoţi  s’o  târnosească,  după  toată  rânduiala,  trimiţându-le 
şi  un  antimis  cu  sf.  moaşte.  «Doriţi,  ca  să  venim  şi  noi  acolo 
în  partea  locului,  pentru  îndreptarea  mai  multor  lucruri  biseri¬ 
ceşti,  de  aceasta  şi  noi  cu  evlavie  poftim,  ca  să  putem  veni, 
având  datoria  pentru  sufletele  creştinilor,  numai,  neputându-ne, 
îndemnăm  până  acuma  pentru  multe,  care  avem  aici  şi  fiind 
încă  şi  la  multă  slăbiciune  de  boală,  ne  am  aflat  astă  iarnă,  cât 
şi  acum  tot  Ia  neputinţă  suntem,  pentru  aceasta  n’am  putut  veni, 
dar  dându-ne  Dumnezeu  viaţă  cu  sănătate  şi  vreme  de  împrilej 
vom  fi  a  veni  după  datoria  cea  de  obşte  a  creştinilor  de  acolo3». 

De  sigur  e  un  negustor  kir  Toma  Gheorghe  Moldoveanul, 
care  în  1739  contribue  mult  la  facerea  tâmplelor  nouă  dela  bi¬ 
serica  din  Schei.* 

Dintre  preoţii  sfinţiţi  de  acest  vlădică  la  Râmnic  cunoa¬ 
ştem  pe  dascălul  Ion  fiul  popii  Ion  Leu  din  Tărlungeni  (Maiu — 
Iunie  I7334)  ajuns  la  biserica  Sf.  Nicolae  din  Schei,  apoi  pe 
dascălul  Vasu,  fiul  protopopul  Flore  din  Schei  (August  1734 

1  Ancuţa  dărueşte  încă  din  11  Septemvrie  1730  bisericii  din  Schei  o 
cunună  de  aur  tot  cu  diamante  în  preţ  de  2500  floreni.  Iorga,  Socotelile 
Braşovului  în  An.  Ac.  Rom.  secţ.  ist.  XXI  (1890)  p.  266.  Maria  Bălâceanu, 
fata  Ini  Ştefan  Vodă  Cantacuzino  împrumută  bani  dela  biserica  din  Schei 
în  1734.  Ibid .,  p.  266;  Gheorghe  Cantacuzino  Beizadea  intervine  în  1737 
Ia  Viena  in  favorul  bisericii  unite.  Ibid.,  p.  266.  La  18  Septemvrie  1737 
Cantacuzino-Basarab  scrie  din  Viena  cătrâ  obştea  din  Schei,  că  a  intervenit 
în  afacerile  lor  la  curtea  împărătească  şi  le  va  da  şi  de  aici  înainte  tot  ajutorul. 
Stinghe,  Documente,  V  p.  86—7  no.  16. 

1  Stinghe  Ist.  bisericei  p.  123;  Documente,  I  pp.  168—9  no.  74. 

*  Stinghe  Istoria  bisericei,  p.  157;  încă  din  1734  funcţiona  ca  dascăl 
în  Schei  un  Nicuia  din  Câmpulung,  pe  care-1  chemase  apoi  ca  popă  în 
Câmpina.  In  Decemvrie  1740  Iunie  9  sfinţit  preot  la  Bucureşti  pentru  bi¬ 
serica  din  Schei.  Ibid.,  pp.  159,  164.  Întâlnim  între  anii  169! — 1700  în  satul 
Chiojdul  cel  bătrân  (jud.  Secuieni,  azi  Prahova)  pe  dascălnl  loan  de  ori¬ 
gine  din  cetatea  Bistriţa  din  Ardeal.  In  Cbiojd  ţinea  şcoală  şi  scria  acte 
de  cumpărare  şi  vânzare  pentru  ţărani.  Cf.  Iorga  în  Codrul  Cozminului,  bu¬ 
letin  al  «Inst.  de  istorie  şi  limbă»  Cernăuţi,  1925  pp.  102 — 3. 

4  Stinghe  Ist.  bisericei,  p.  119. 

pentru  ortodocşii  din  Făgăraş1.  După  sfinţire  popa  Vasu  nu 
vrea  să  mai  meargă  la  Făgăraş,  ci  voieşte  să  rămână  preot  în 
Schei,  dar  Inochentie  prin  un  ordin  din  21  Sept.  1734  îl  opreşte 
dela  orice  slujbă  bisericească  în  Braşov,  «să  meargă  la  bese- 
reca  unde  l-am  rânduit,  după  cum  s’a  rugat  când  l-am  hirotonit 
dimpreună  cu  dumnealor  neguţătorii  dela  Făgăraş,  iară  să  nu 
se  ispitească  am  umbla  cu  înşelăciune,  ca  în  urmă  unde  va 
cădea  nu  să  va  putea  scula  lesne».4 

Vlădica  Inochentie  continuă  la  Râmnic  tradiţia  de  cărtu¬ 
rărie  a  înaintaşului  său  Damaschin,  tipărind  mai  multe  cărţi  bi¬ 
sericeşti,  atât  de  necesare  slujbelor  dumnezeeşti  în  bisericile 
româneşti  din  toate  provinciile  şi  mai  ales  în  Ardeal,  unde  prin 
unirea  cu  Roma,  se  instalase  aici,  în  locul  tipăririi  în  româneşte 
a  cărţilor  bisericeşti,  numai  jale  şi  prigonire  crudă.  Acest  ar¬ 
hiereu  învăţat  face  un  depozit  mare,  un  fel  de  librărie,  de  cărţi 
bisericeşti  la  negustorul  Dimitrie  Moldovan  din  Sibiu,  evident 
cu  scopul,  ca  de  aici  să  fie  cumpărate  şi  răspândite  pe  la  toate 
bisericile  româneşti  din  Ardeal,  Cărţi  erau  aşa  de  multe  In  acest 
depozit  încât  Camera  ardeleană  confişcându-le,  după  moartea 
lui  Inochentie  (1  Februarie  1735),  !e-au  vândut  cu  o  sumă  fru¬ 
moasă  de  şase  mii  de  florini.3 

Românii  braşoveni  căutau  pretutindeni  mângâiere  şi  ajutor 
în  multele  lor  neajunsuri  şi  asupriri.  Aşa  au  văzut  mai  sus  că 
s’au  adresat  Mitropolitului  Ştefan  dela  Bucureşti  cu  prilejul  certei 
avute  cu  popa  Todor,  care  le  scrise  altă  dată,  în  Martie  1733, 
că  a  primit  scrisoarea  lor,  iar  «cartea,  care  aţi  trimis-o  la  Maria 
Sa  Vodă,  luându-o  am  dus  de  am  dat  Măriei  Sale,  şi  câte  am 
ştiut  de  bine  pentru  molitvelor  voastre  am  grăit  şi  ca  un  domn 
bun  şi  milostiv,  de  câte  vaţi  rugat  Măriei  Sale  toate  le-au  făcut, 
după  pofta  molitvelor  voastre,  precum  mai  pe  larg  veţi  lua  în¬ 
ţelegere  din  luminata  carte  a  măriei  Sale»,4  pe  care  Constantin 
Vodă  Mavrocordat  ii-o  trimite  în  27  Februarie  st.  v.  1733.  Domnul 

1  Ibid.,  pp.  124 — 5. 

*  Stinghe,  Istoria  biserică,  pp.  125—6 ;  Documente,  I  p.  170—1  no.  75. 

a  Dobrescu,  Istoria  bisericii  din  Oltenia,  pp.  111-2,362 — 3  No.  219; 

biserica  unită  din  Făgăraş  are :  un  Mineiu  dăruit  de  Brâncoveanu  la  sf. 
mitropolie  din  Ardeal,  pe  care  însemnă  numele  şi  călugării  dela  Hurez 
Stan  (1737)  şi  Rafail.  Iorga  ( Studii  ţi  doc.  XII  p.  96  No.  266),  şi  un  Triod 
din  1731,  însemnat  de  Ştefan  ieromonah  de  Hurez  şi  egumen  la  Bucovăţ. 
Ibid.,  p.  97  No.  272. 

*  Stinghe,  Documente,  I,  pp.  157—8  No.  67. 


314 


REVISTA  TEOLOGICĂ 


le  spune  preoţilor  din  Schei,  că  a  înţeles  cu  amăruntul  cele  ce 
s’au  rugat  tn  carte.  «Am  scris  Ia  generalul  comandant  din  Sibiiu 
pentru  acea  pricină...  Cât  puteţi  vă  luptaţi  ţiindu-vă  de  dog¬ 
mele  prahoslaviei».’  «Pricina»  de  care  se  vorbeşte  aici,  e  cea 
cu  episcopul  unit  Klein,  pe  care  o  cunoaştem  din  scrisoarea 
lui  Origorie  Vodă  Ghica  a!  Moldovei,  dela  care  ceruseră  Ro¬ 
mânii  braşoveni  sprijin  şi  intervenţie  la  generalul  Wallis  din  Sibiiu. 

Austriei  catolice  nu-i  convenea  câtuşi  de  puţin,  ca  Românii 
ortodocşi  din  Ardeal  să  mai  aparţină  bisericeşte  la  episcopia  de 
Râmnic  din  Oltenia  ocupată,  pe  care  n’au  reuşit  cu  toate  sfor¬ 
ţările  vizibile  şi  oculte  s’o  câştige  pentru  catolicismul  mântuitor. 
De  aceia  n’a  instalat  nici  episcop  pe  Climent,  decât  In  Maiu 
1737,  deşi  fusese  ales  în  28  Iunie  1735  luând  titlul  de  «exarh 
Severinului  şi  a  toată  Mehadia».*  In  acest  timp  Românii  orto¬ 
docşi  din  ţara  Bârsei,  Braşov  şi  Ardeal  erau  siliţi  să  se  adreseze 
tn  chestiile  religioase-bisericeşti  mitropolitului  sârbesc  din  Bel¬ 
grad  sau  episcopului  din  Cruşedol,  sufraganul  celui  dintâiu,5  ce- 
eace  a  supărat  mult  pe  episcopul  Clement.  Acesta  cu  data  din 
Râmnic  28  Aprilie  1736  scrie  credincioşilor  săi  din  Scheiul  Bra¬ 
şovului  cuvintele  de  mustrare  :1 * * 4  Cât  pentru  rânduiala  şi  datoria, 
ce  aţi  avut  in  supunerea  catedrei  a  sfintei  episcopii  Râmnicului, 
ştim  că  după  porunca  marelui  director  al  Transilvaniei  au  fost 
de  o  sumă  de  vreme,  încă  şi  dăjdiile  preoţeşti  şi  alt  venit  al 
eparhiei  noastre  dintr’acel  judeţ  al  Bârsei  s'au  dat,  dar  acum 
după  aşezarea  (noastră)  cunoaştem  la  ce  vă  rămâne  sfatul  sau 
statornicia,  că  nici  unul  din  preoţi  la  cercetarea  noastră  până 
acum  n’au  venit,  încă  nici  vre-o  scrisoare  pentru  acea  stator¬ 
nicie  de  acolo  n’am  luat  (pentru  cari  stau  la  mirare).  Poate  so¬ 
coti  rânduiala  pravilei  a  o  călca,  a  muta  porunca  marelui  di¬ 
rector  (Wallis),  de  aceia  printr’o  această  scrisoare,  iară  mai  mult 

1  / bid .,  I  pp.  156—7  No.  66;  egumenul  Nicodim  şi  ieromonahul  Ino- 
chentie  dela  mănăstirea  olteană  Tismana  în  14  Ian.  1717  sânt  în  Sibiu.  Iorga 
Studii  şi  Doc,,  XII  p.  19— 20  No.  26. 

*  Dobrescu,  Istoria  bisericii  rom.  din  Oltenia,  pp.  115 — 31 ;  Vezi  şi 
ce  scrie  despre  aceasta  egumenul  Ghenadie  dela  Râmnic  către  Mogoş  Vasi- 
lievici  din  Braşov  în  27  Iulie  1735.  Stinghe,  Documente,  I  pp.  171—2  No.  76. 

1  Stinghe,  Documente,  I  pp.  183—6  no.  81. 

4  Ibid.,  I  pp.  182 — 3  no.  80  şi  Istoria  bisericei ;  Vezi  şi  cele  2  scri¬ 
sori  din  18,  29  Sept.  1737  ale  episcopului  Clement  în  chestia  Românilor 
din  Schei,  Stinghe,  Documente  etc.,  V,  Braşov,  1909  pp.  91—2,  95—96  Nrii 
18,  20. 

prin  eclisiarhul  episcopiei  popa  lvan  din  Făgăraş,  având  călă¬ 
torie  până  acolo,  am  nădăjduit,  ca  mai  pe  larg  să  vorbească  şi 
să  isprăvească  pentru  toate,  de  care  să  mă  pot  încredinţa,  că 
de  este  de  aceia  vre-o  pricină,  sau  prin  venirea  episcopului 
Nicanor  (din  5 — 29  Dec.  1735  a  stat  în  Braşov  acest  episcop 
sârb  de  Cruşedol)1  s’au  făcut  niscai  confuzii,  toate  chiar  să  ni 
le  daţi  in  scris,  ca  să  ştim  răspunde  unde  se  va  cuveni  şi  de 
este  cu  cuviinţă  un  episcop  să  între  în  eparhia  altui  episcop, 
fără  ştirea  şi  voia  episcopului  locului,  că  aceasta  de  noi  nu  se 
va  putea  îngădui,  a  nu  o  cerceta,  după  porunca  sfintei  pravile*. 
Eclesiarhul  lvan3  raportează  vlădicii  ce-a  văzut  şi  vorbit  aici 
dându-i  şi  scrisoarea  preoţilor  din  Schei,  cărora  le  răspunde  in 
28  Maiu,  că-i  va  înştiinţa  despre  călătoria  sa  la  Braşov,  «cât 
pentru  rânduiala  bisericii  nici  nouă  nu  ne-a  părut  bine  de  ce 
s’au  făcut,  pentru  care  am  scris,  să  rămâie  lucru,  după  cum  aţi 
aşezat  pentru  protopopie».*  E  vorba  de  protopopia  lui  Radu 
Tempea,  pe  care  i-o  ia  cu  ajutorul  Saşilor  intrigantul  popă  Todor. 
Cliîhent  restabileşte  pe  Radu  în  Iunie,  scoţând  pe  Todor  din 
post,  scriind  şi  Saşilor  în  chestie.4 

(Va  urma.)  Ştefan  Meteş, 

membru  coresp.  al  .Academiei  Române*. 


Pacifismul  antinomic. 

Căutaţi  mai  întâiu  împărăţia  lui 
Dumnezeu  şi  dreptatea  Lui  şi  toate 
celelalte  se  vor  adăoga  vouă. 

%  Mateiu  VI,  33. 

De  sigur,  nu  e  greu  de  observat  că  viaţa,  ome¬ 
nească  mai  ales,  străluceşte  prin  nenumărate  contraste. 
Supus  schimbărilor  de  fiece  clipă,  —  celor  dinafară  ca 
şi  celor  dinlăuntru,  —  omul  se  găseşte  mereu  împins  la 
reacţii  noui  faţă  de  nouile  situaţiuni  în  care  realitatea 

1  Stinghe,  Istoria  bisericei,  pp.  131 — 2. 

*  Un  Penticostar  al  monahului  Spiridon,  chelar  al  episcopiei  Râm¬ 
nicului  din  timpul  lui  Climent,  se  afli  în  Arpaşul  de  jos  (j.  Făgăraş)  lorga 
Stadii  şi  doc.,  XII  p.  44  No.  58. 

*  Stinghe,  Documente  I  pp.  187 — 8  No.  82. 

4  Ibid.,  1  p.  192—3  No.  84  (8  Iunie,  cere  şi  ploconul  preoţilor) ;  vezi» 
pentru  dajdia  cuvenită  Ini  Climent  dela  preoţii  din  ţara  Bârsei  şi  lorga. 
Stadii  şi  doc.  X  pp.  351  —  2  No.  78;  şi  Stinghe,  Istoria  bisericii  p.  140—1. 

necontenit  îl  aşează.  De  aci  variaţia,  de  aci  conver¬ 
siunea,  de  aci  adaptarea  ce-1  caracteriză.  Aceasta  e  de 
altfel  şi  normalul  conduitei  sale.  Căci  biologica  lege  a 
marelui  Darwin,  corolar  fatal  al  luptei  pentru  existenţă, 
e  mai  tare  decât  forţele  noastre  de  a  o  înfrânge. 

Problema  devine  complicată  însă  transplantându-o 
în  domeniul  subtil  până  la  eterizare,  —  al  moralei.  Acî 
schimbarea  caută  cât  mai  puţin  să-şi  ia  cuvântul,  con¬ 
versia  cât  mai  jenată  să  apară,  —  iar  adaptarea  să  fie 
izgonită  ca  o  erezie  turburătoare  de  principii.  Căci  în- 
tr’ânsul  o  singură  flacără  va  să  arză,  o  singură  rază  va 
să  lumineze,  o  singură  dogmă  trebue  să  impună :  impe¬ 
rativul  moral  creator  al  faptelor  morale.  Ci  numai  ar¬ 
monizarea  acestor  doi  termeni  ai  ecvaţiei  îţi  dă  pe  omul 
etic  (om)  şi  nu  pe  omul  biologic  (animal).  Altfel,  şi  în 
acest  domeniu,  avem  doar  făţărnicia  care  displace, 
inconsecvenţa  care  jenează,  contrastul  care  scoboară, 
antinomia  care  ucide. 

*  * 

Şi  acesta  pare  că  e  adevărul:  factorii  de  sinteză  ai 
umanităţii  —  individ,  societate,  naţie  —  sunt  dominaţi 
mai  mult  de  interesul  care  vrea  schimbare  —  decât  de 
principii  ce  se  vor  mereu  intacte.  —  Omul,  ca  şi  so¬ 
cietatea,  ca  şi  popoarele,  iubeşte  inconsecvenţa  şi  nu-i 
avid  de  stabilitate;  îi  place  contrastul  şi  nu  doreşte  ar¬ 
monia,  se  complace  în  brutalitatea  antinomiilor  morale 
şi  fuge  de  fapta  cinstită,  esenţă  a  gândului  cinstit. 

Căci  iată  individul:  afişează  binele  dar  săvârşeşte 
răul;  iată  societatea:  ureşte  mulţimea  delicventă  dar 
aplaudă  inteligenţa  excrocatoare;  iată  în  sfârşit  naţia, 
impozantă  prin  cultură  şi  formidabilă  prin  forţă :  mereu 
suspină  după  idealul  păcii  pe  pământ,  —  dar  îi  sdro- 
beşte  tratatul  şi  înlătură  dezarmarea. 

* 

£  * 

Se  cunoaşte  negreşit  chestiunea  şi  se  înţelege  de 
sigur  aluzia. 

La  Geneva  se  întrunesc  reprezentanţii  a  46  state 
de  pe  terestra  faţă  a  globului  nostru.  Fiecare  din  ei 

venea  călăuzit  doar  de  steaua  cea  noauă  care  va  să 
îndrumeze  azi  paşii  unei  umanităţi '  aşa  de  violent  şi 
barbar  războinică  ieri,  glasul  care  a  mai  răsunat 
odată,  sunt  aproape  două  mii  de  ani,  prin  voci  cereşti 
de  îngeri,  deasupra  peşterii  Vifleetnului,  de  steaua  păcii 
pe  pământ  şi  a  bunei  înţelegeri  între  oameni.  Era,  evi¬ 
dent,  în  tendinţa  lor  şi  cerinţa  vremii  ce  numai  voeşte 
sânge,  dar  şi  porunca  Evangheliei  ce  prin  veacuri  stră¬ 
bătând  tuturor  impunea  supunere. 

Şi  totuşi.  Acei  ce  plecaseră  spre  noul  Vifleem  cu 
murmurul  păcii  pe  buze,  n’au  aprobat  Protocolul  ei; 
acei  ce  trâmbiţau  gloria  timpurilor  de  paşnica  vieţuire 
între  neamuri,  —  n’au  acceptat  pactele  de  siguranţă, 
acei  ce  blestemau  cu  vibrantă  emoţie,  provocarea  — 
ori  de  unde  ar  veni  şi  ori  de  ce  natură  ar  fi  n’au  sub¬ 
scris  tratatul  de  arbitraj;  acei  ce  înălţau  imnuri  de  mă¬ 
rire  zorilor  celor  nouă  ce  se  deschideau  de  acum  uma¬ 
nităţii,  n’au  aderat  la  dezarmare. 

Dar  mai  mult  decât  atâta.  Pentruca  tabloul  să  fie 
întreg,  idealismul  transoceanic  —  al  celor  stăpâniţi  încă 
de  viziunea  epocală  a  celor  paisprezece  puncte,  s’a  con¬ 
vertit  deodată  la  brutalitatea  dură  a  creditorului  obsedat 
de  o  singură  idee:  a  plăţii  stoarse  scurt,  violent  şi  drastic 
debitorului  în  suferinţă. 

Ei  bine,  nu  vi  se  pare  că  această  sumbră  icoană  a 
frământărilor  noastre  de  azi  îşi  găseşte  explicaţia  firească 
în  cauze  care  se  văd,  în  consideraţiuni  care  se  simt,  în 
temeiuri  care  se  impun? 

Nu  vi  se  pare  că  un  viţiu  fundamental  rezidă  la 
baza  tuturor  concepţiilor  noastre  de  viaţă  naţională  dar 
şi  internaţională? 

Nu  vi  se  pare  că  structura  sufletească  a  fiecăruia  — 
şi  mentalitatea  tuturor  a  suferit  esenţiale  schimbări  — 
pentru  a  ne  conduce  şi  pe  unii  şi  pe  alţii  la  pacifismul 
antinomic  arătat  mai  sus? 

* 

*  * 

Statele  de  azi  îşi  au  viaţa  complet  stăpânită  de 
exigenţe  economice.  Greutăţile  traiului  sunt  aşa  de  mari, 
nevoile  publice  şi  private  aşa  de  multe,  iar  problema 

rezolvării  şi  a  unora  şi  a  altora  aşa  de  complicată,  — 
că  toate  forţele  conducătoare  se  epuizează  în  găsirea 
unei  soluţii  care  să  amelioreze  cel  puţin,  dacă  nu  să-i 
vindece,  suferinţele  multiple  în  care  se  sbate  biata  omenire. 

Chestiunea  economică  e  centrul  preocupaţîunilor 
tuturora.  Cum  s’ar  putea  uşura  traiul  vieţii  zilnice,  e  sin¬ 
gura  teză  ce  frământă  capul  guvernanţilor  de  astăzi. 
Se  pare  că  orice  aspiraţie  mai  înaltă,  orice  idealism  su¬ 
perior,  orice  tendinţă  mai  desinteresată,  au  dispărut  cu 
ultimele  zile  ale  războiului.  Stomacul  a  biruit  capul,  iar 
raţiunea  a  învins  inima.  Politica  vremii  actuale  e  poli¬ 
tica  interesului  limitat  la  trebuinţele  mele  proprii  şi  nu 
ale  altora.  Tot  ceeace  mă  interesează  exclusiv  mă  pri¬ 
veşte  şi  mă  atrage,  precum  tot  ceeace  nu  e  interes  ex¬ 
clusiv  şi  personal  mă  lasă  rece  şi  mă  indispune.  Tot 
ceeace  îmi  foloseşte  aprob,  precum  tot  ceeace  mă  vatămă 
resping.  Tot  ceeace-mi  convine  primeşte  dela  mine 
apreciere  morajă,  precum  tot  ceeace-mi  strică  e  lipsit  de 
benedicţiune.  în  sfârşit,  tot  ceeace  mă  avantajează,  mă 
înalţă  şi  mă  îmbogăţeşte  este  dreptatea  însăşi,  precum 
tot  ceeace-mi  stinghereşte  poftele  —  stă  înafară  ca¬ 
drului  acesteia. 

Iată  morala  politicei  de  stat,  care  în  două  cuvinte 
pe  acest  principiu-călăuză  se  sprijină:  interesul  mora¬ 
lizează  fapta.  Materialismul  cras,  hedonismul  pur,  uti¬ 
litarismul  exclusiv  —  aceştia  sunt  stâlpii  de  rezistenţă  ai 
organismului  social  de  azi,  căci  vremea  generozităţilor 
naive,  idealismului  îmbătător  sau  puritanismului  moral 
o  fi  fost  odată  dar  acuma  numai  este. 

*  * 

Şi  atunci,  observaţi  situaţia  şi  apreciaţi  dilema.  în¬ 
fioraţi  de  chemarea  cea  sfântă  a  păcii  între  popoare  se 
adună  reprezentanţii  acestora  la  masa  verde  ca  prin  pa¬ 
ragrafe  şi  tratate,  definitiv  s’o  pecletuiască.  Se  încep 
discuţii  înalte,  se  ţin  oraţii  avântate,  se  cântă  frumuseţea 
nouii  religii  a  umanităţii  etc.  Dar  atâta.  Căci  în  urma 
acestora,  străbate  mereu  până  la  masa  conferinţei  ecoul 
puternic  al  mulţimilor  de  acasă,  al  popoarelor  din  patrie, 
care  nu  vor  iscălire  de  pacte  fără  apărarea  integrală  a 

intereselor  fiecăruia.  Epilogul  e  clar  pentru  orice  minte 
clară:  insuccesul  conferinţei  prin  imposibilitatea  confe¬ 
rinţei.  Cei  care  vor  pacea  tuturor  nu  pot  pretinde  şi 
satisfacerea  intereselor  fiecăruia  de  cât  întru  atât,  întrucât 
acestea  se  armonizează  cu  chemarea  celei  dintâi.  Altfel, 
termenii  excluzându  se  prin  natură,  unul  din  ei  trebue 
să  cadă.  Ţii  la  interesele  tuturor ,  voind  pacea,  se  duce 
interesul  tău,  în  exclusivitatea  dar  şi  în  integralitatea  lui; 
Ţii  la  acest  interes  al  tău  ignorând  interesele  altora  — 
se  duce  pacea,  pe  care  mereu  o  chemi,  dar  numai  vine. 

Din  această  dilemă  fatală  şi  tragică  totodată  în  care 
se  sbat  reprezentanţii  neamurilor  cu  intenţii  pacifice  dar 
cu  gânduri  interesate,  —  membrii  conferinţei  dela  Ge¬ 
neva  n’au  putut  eşi  decât  cum  e  natural  prin  uciderea 
propriului  lor  prunc,  evident  nenăscut  încă,  protocolul  păcii. 

* 

*  * 

Se  va  zice:  altă  soluţie  nu  e  posibilă.  Prins  în 
agrenajul  tiranic  al  nevoilor  economice,  multiple  şi  mari, 
omul  de  stat  fie  cât  de  angelic  în  intenţii,  copleşit  însă 
de  simţul  răspunderii  faţă  de  cei  pe  care-i  guvernează, 
e  silit,  vrând  nevrând,  ca  atunci  când  problema  —  cu 
o  intensitate  fără  seamăn  se  pune,  să  se  alăture  acelei 
soluţii  care  momentan  satisface  şi  interesele  materiale 
şi  exigenţele  acute  ale  statului  reprezentat.  Prin  urmare, 
între  o  pace  care  mă  fereşte  de  răsboiu  in  viitor  —  dar 
nu  mă  ajută  Ia  nimic  azi  —  şi  între  avantajele  pe  care 
le  capăt  azi  din  opoziţia  mea  la  tratatul  aducător  de 
linişte  mâine,  eu  prefer,  în  imposibilitatea  de  conciliere 
a  situaţiilor,  alternativa  a  doua. 

Concluzia  este  evident  fatală  —  şi  de  o  logică, 
aparent  —  impecabilă.  Numai  că  popoarele  nu  sunt 
numai  pentru  actualitatea  prezentului,  cât  pentru  stră¬ 
lucirea  viitorului.  Şi  dacă  te  sprijini  doar  pe  elocvenţa 
intereselor  tale  azi  când  forţa  ţi-e  alături,  nu  se  ştie 
pe  ce  te  vei  sprijini  mâine  —  când  interesul  altora,  mai 
tari  decât  tine,  îţi  va  reclama  peirea.  Căci  interesul,  — 
dacă-1  admiţi  odată  ca  principiu  de  conduită  interna¬ 
ţională,  —  are  riscurile  lui.  Croindu-şi  legea  după  ca¬ 
priciile  şi  preferinţele  sale  —  dreptatea  nu  mai  e  în  funcţie 

de  morala  obiectivă  ci  de  cota  de  utilitate  personală 
ce  el  o  însumează.  Dar  —  interesul  prin  definiţie  e  in¬ 
dividual  şi  prea  adeseori  exclusiv.  Sub  acoperemântul 
lui  deci  o  reconciliere  armonică  nu  e  posibilă.  Ori¬ 
zontul  ce-1  vizează  e  prea  strâmt  pentruca  să  îmbră¬ 
ţişeze  integral  pe  toţi  şi  pe  toate. 

Prin  urmare,  căutându-ţi  la  conferinţă  doar  interesul 
tău ,  cauţi  doar  dreptatea  ta .  Dar  dreptatea  ta  nu  e  şi 
dreptatea  altora,  căci  dacă  ar  fi  astfel,  n’ar  mai  fi  drep¬ 
tatea  ta  ci  a  tuturor.  Nefiind  deci  raport  de  echivalenţă 
între  aceşti  doi  factori  ai  problemei,  armonizarea  lor  — 
atâta  vreme  cât  se  menţin  în  existenţă,  —  nu  e  cu  pu¬ 
tinţă,  şi  ca  atare,  pacea,  —  sublima  aspiraţie  a  vremurilor 
de  azi  —  tot  aspiraţie  rămâne. 

* 

*  * 

Se  impune  dar  celor  ce  o  trâmbiţează  să-şi  con¬ 
vertească  fiinţa  lor  morală.  înlături  cu  tot  ceeace  e 
interesare  pură,  personalitate  pură,  individualitate  pură, 
in  raporturile  dintre  neamuri.  Acestea  toate  îndepăr¬ 
tează,  nu  apropie  raza  de  lumină  a  păcii.  Căci  drep¬ 
tatea  —  temelie  de  sprijin  a  organismului  şi  social  şi 
naţional,  de  aci  eşită,  —  cu  stigmatele  părinţilor  se  va 
naşte:  interesată,  personală  şi  individuală.  Şi  în  astfel 
de  condiţii  mai  e  nevoe  s’o  spunem  împăcarea  generală 
nu  este  posibilă. 

Ci  în  ţelurile  voastre  de  pacificare  mondială,  di¬ 
plomaţi  ai  lumii  noastre,  —  înarmaţi-vă  doar  cu  drep¬ 
tatea  ceealaltă,  dreptatea  impersonală  dreptatea  obiec¬ 
tivă,  dreptatea  adevărată,  —  care  tocmai  pentrucă  nu 
e  a  nimănuia,  e  a  tuturora,  —  dreptatea  smulsă  din 
cer  şi  fermentând  cu  binecuvântate  idealuri  de  pace 
împărăţia  lui  Dumnezeu  pe  pământ. 

In  aspiraţiile  voastre  de  bună  înţelegere  între 
oameni,  nu  vă  faceţi  voi  înşivă  judecători  în  propria 
voastră  cauză,  căci  înteresul  fiecăruia  înlătură  obiecti¬ 
vitatea  în  justiţie,  dar  acordaţi  cuvântul  ultim  celuice 
pentru  toţi  este,  dar  pe  deasupra  tuturora  se  găseşte, 
supuneţi  problema  ce  vă  frământă  aprecierei  supremului 
judecător  al  neamurilor,  care  în  sacrele  cuvinte  scuip- 

tate  pe  granitul  etern  al  Evangheliei  v’a  strigat  doar  de 
mii  de  ani:  «Căutaţi  mai  întâiu  Împărăţia  lui  Dumnezeu 
şi  Dreptatea  Lui»  şi  fiţi  siguri  că  de  aci  încolo  misiunea 
voastră  va  fi  ferită  de  suspiciunea  celorce  v’au  trimis 
la  masa  verde,  căci  fapta  vă  va  urmă  vorbei,  opera  vă 
va  succede,  intenţiei,  iar  pacifismul  vostru  oratoric  nu 
va  mai  fi  desminţit  de  realitatea  antinomică. 

I.  N.  Lungulescu, 

—  — — -  judecător  Trib.  Sibiu. 

Introducerea  creştinismului  la  Români. 

(Sfârşit) 

Imperiul  roman  şi-a  ajuns  culmea  desvoltării  sale  sub  Oc» 
tavian  August.  După  el  a  urmai  apoi  decadenţa,  pentrucă  — 
vorba  ţăranului  nostru  —  «nici  un  suiş  fără  coborîş».  Această 
decadenţă  s’a  evidenţiat  primadată  mai  cu  putere  în  veacul  al 
IlI-lea,  când  imperiul  cel  atât  de  puternic  odinioară  n’a  mai  fost 
in  stare  să  Înfrângă  atacurile  îndreptate  de  Goţi  împotriva  Da¬ 
ciei.  In  anui  27)  Aurelian  a  părăsit  Dacia,  scoţând  soldaţii  şi 
funcţionarii.  Deodată  cu  aceştia  s’au  retras  şi  locuitorii  bogaţi 
ai  oraşelor,  a  căror  soarte  a  fost  în  funcţiune  de  soartea  im¬ 
periului.  Prin  retragerea  elementelor  amintite  Dacia  n’a  fost 
deşertată  total  de  locuitori,  cum  afirmă  contrarii  continuităţii. 
A  rămas  aici  şi  pe  mai  departe  poporaţia  daco-romană,  care  a 
Început  a  se  forma  din  amestecul  băştinaşilor  dela  ţară  şi  al 
coloniştilor  dela  oraşe.  Cum  a  decurs  acest  proces?  Băştinaşii 
au  mers  la  oraşe  ca  să-şi  valorizeze  productele.  Aici  au  venit 
în  contact  nemijlocit  cu  orăşenii,  cari  vorbeau  limba  latină  ru¬ 
stică  şi  au  fost  necesitaţi  să  o  înveţe.  Au  şi  invăţat-o,  fireşte 
aplicându-i  legile  fonetice  ale  limbii  dacice,  dând  astfel  naştere 
unei  limbi  infiuinţate,  care  a  fost  mama  limbii  româneşti  de 
mai  târziu.  Apoi,  în  timpul  de  care  ne  ocupăm,  orăşenii  au 
fost  siliţi  să  se  retragă  şi  ei  la  ţară.  Goţii  trimiteau  soli  in 
Dacia  pentru  a  cere  dijmă  dela  locuitori.  Cei  dela  ţară  repede 
se  scăpau  de  ei,  dădeau  ceva  în  natură  şi  atât.  Oraşele  în 
schimb  trebuiau  să  dea  bani  mulţi  drept  preţ  de  răscumpărare. 
Şi  fiindcă  aceşti  soli  veneau  an  de  an  cu  o  regularitate  desă¬ 
vârşită,  locuitorii  oraşelor  sărăciră  curând.  Aflând  că  la  ţară  e 
mai  uşor  să  trăieşti,  au  fugit  acolo  şi  s’au  amestecat  şi  mai 

mult  cu  autohtonii.  Acest  amestec  a  avut  şi  alte  consecinţe. 
Creştinismul,  care  era  lăţit  până  acum  la  oraşe,  a  început  să 
fie  cunoscut,  şi  la  {ară.  Oreută(i  de  sigur  n’a  Întâmpinat,  .pen- 
trucă  religia  străveche,  idealistă  a  lui  Zamolxe  a  avut  elemente 
foarte  asemănătoare  cu  cele  nouă,  b.  o.,  credinţa  puternică 
Intr’o  viaţă  vecinică,  care  Începe  după  moarte  deasupra  cerului. 

Poporaţia  daco-romană  a  putut  trăi  relativ  bine  sub  Goţi, 
deoparte  pentrucă  aceştia  erau  federaţi  ai  Romanilor,  de  altă 
parte  pentrucă  stăpâneau  Dacia  numai  nominal  şi  erau  muiţu* 
miţi  când  li  se  dădeau  dijma  cu  care  îşi  duceau  viaţa  lor  de 
răsboinici.  Goţii  au  ocupat  mai  ales  câmpiile  întinse  ale  Mol¬ 
dovei,  Basarabiei  şi  părţile  din  nordul  Mării  Negre.  De  aici 
au  întreprins  expediţii  jefuitoare  în  Azia  mică  şi  chiar  şi  în  Pe¬ 
ninsula  Balcanică,  cu  ocaziunea  căror  expediţii  au  luat  şi  o  mul¬ 
ţime  de  captivi  creştini,  între  cari  chiar  şi  clerici.  Aceşti  captivi 
au  fost  tot  atâtea  centre  de  evanghelizare  în  mijlocul  acestui 
popor  barbar.  Ei  au  aruncat  primele  seminţe  ale  legii  celei  nouă. 
Activitatea  lor  a  fost  preludiul  predicii  dogmatice  de  mai  târziu. 
Strădaniile  lor  au  fost  încoronate  cu  succes,  pentrucă  deja  prac- 
ticalele  sinodului  dela  Niceea  Ie  vedem  iscălite  de  un  oarecare 
Teofil,  episcop  al  Goţilor.  Adevăratul  apostol  al  Goţilor  a  fost 
Ulfila  (318—388)  descendentul  unei  familii  creştine  din  Capa- 
dochia,  om  cu  o  aleasă  cultură  eienică.  Până  ia  etatea  de  30 
ani  ca  citeţ,  dela  30  înainte  ca  episcop  a  propovăduit  cu  multă 
râvnă  pe  Hristos  cel  răstignit  în  mijlocul  lor.  A  inventat  un  al¬ 
fabet  nou,  numit  gotic  şi  a  tradus  Sf,  Scriptură,  plus  unele  cărţi 
liturgice  în  limba  gotă.  Aceste  fapte  trebuesc  subliniate  pen¬ 
trucă  ne  prezintă  pe  Ulfila  ca  o  mare  personalitate  şi  ne  dau 
să  înţelegem  că  creştinismul  era  lăţit  in  stil  mai  mare,1  Ucenicul 
şi  biograful  său  Auxentius,  episcop  de  Ourostorum  (Silistra), 
ne-a  lăsat  între  altele  şi  preţioasa  ştire,  că  el  a  propovăduit  în 
limba  greacă,  gotă  şi  latină.  Istoricii  se  întreabă:  cui  a  propo¬ 
văduit  el  în  aceste  limbi?  şi  răspund,  că  greceşte  a  propovă¬ 
duit  de  sigur  Grecilor  de  pe  litoralul  Mării-Negre,  în  limba  gotă 
Goţilor,  iar  în  limba  latină  Daco- Romanilor  din  dreapta  şi  din 
stânga  Dunării...  Tot  în  mijlocul  Goţilor  au  lucrat,  şi  următorii 
misionari:  Eutichiu  de  Capadochia,  căruia  ii  aduce  elogii  Va 
sile  cel  Mare;  rălugărul-eretic  Audius  din  Mesopotania,  exilat 

1  M.  Dobrescu:  Introducerea  creştinismului  la  Români,  în  calendarul 
arhidiecezan,  Sibiu  1911. 

de  Constanţie  tn  Sciţia,  despre  care  Epifanie  ne  relatează  (375) 
că  a  convertit  mulţi  barbari  şi  a  tntemeiat  mănăstiri;  Sava  Gotul, 
care  a  fost  primadată  chinuit,  apoi  Înecat  (n  râul  Buzău  «cu 
mulţi  alţi  martiri  goţi»  (-f372  Aprilie  12)  şi  ale  cărui  moaşte 
au  fost  transportate  In  Capadochia  ia  cererea  lui  Vasile  cel  mare 
şi  în  sfârşit  Nichita  Gotul  (-f-370),  care  asemenea  a  murit  moarte 
de  martir  tn  nu  ştiu  a  câta  persecuţie  a  lui  Atanarich  «judele». 

Am  făcut  un  ocol  cam  mare,  dar  nu  fără  scop  şi  mai  ales 
nu  fără  folos,  pentrucă  acum  uşor  putem  trage  concluzia,  care 
ne  priveşte. 

Dacă  in  timp  aşa  de  scurt  s’a  putut  lăţi  creştinismul  la  un 
popor  barbar,  lipsit  de  orice  tradiţie,  apoi  cu  atât  mai  mult  s’a 
putut  el  lăţi  şi  consolida  la  poporaţia  daco-romană.  Cred  că 
dacă  voiu  aminti  câteva  avantagii,  pe  care  această  poporaţie 
ie-a  avut  în  plus  faţă  de  Goţi,  concluzia  de  mai  sus  va  fi  şi 
mai  convingătoare. 

a)  Creştinismul  a  fost  lăţit  sporadic  deja  din  epoca  romană; 

b)  această  poporaţie  a  fost  de  acelaş  sânge  şi  de  aceeaş 
limbă  cu  cea  din  Peninsula  Balcanică,  aşa  că  misionarii  veniţi 
dela  sud  n’au  fost  siliţi  să  înveţe  o  limbă  nouă; 

c)  Intre  nordul  şi  sudul  Dunării  s’au  menţinut  şi  In  acest 
timp  legăturile  începute  înainte  de  cucerirea  Daciei  şi  consa 
erate  în  epoca  romană.  Realitatea  for  a  dovedit-o  Jung  cu  o 
mulţime  de  monede  de  ale  împăraţilor  din  veacul  al  IV  şi  V; 

-  d)  creştinismul  declarat  religie  dominantă  a  imperiului  a 
luat  ofensiva  pentru  zdrobirea,  şi  nimicirea  păgânismului  muribund, 
îndeosebi  Peninsula  Balcanică,  care  prin  strămutarea  capitalei 
imperiului  la  Constantinopole  a  ajuns  la  mare  importanţă,  a 
avut  In  acest  timp  multe  scaune  episcopale  ocupate  de  bărbaţi 
cu  o  temeinică  cultură  teologică,  de  bărbaţi  cari  au  contribuit 
în  mod  efectiv  la  lămurirea  dogmei  trinităţii,  care  s’a  crista¬ 
lizat  atunci,  de  bărbaţi  cari  propoveduiau  şi  scriau  cărţi  sim- 
bolice  în  limba  latină,  de  bărbaţi  cari  au  luat  parte  la  sinodul 
din  Niceea  şi  la  alte  sinoade  locale  antiariene. 

Cu  toatecă  In  acest  timp  atâtea  împrejurări  au  favorizat 
simultan  lăţirea  şi  consolidarea  creştinismului  la  poporaţia  daco¬ 
română,  nu  putem  afirma  câtuşi  de  puţin  că  toate  satele  şi  că¬ 
tunele,  cu  deosebire  cele  resfirate  prin  creerii  munţilor  şi  prin 
Maramurăş,  au  căzut  în  sfera  de  activitate  şl  de  influinţă  a 

3* 

misionarilor  veniţi  dela  sud.  De  aceea  procesul  creştinării  tre- 
bue  urmărit  mai  departe. 

La  375  au  apărut  pe  şesurile  întinse  ale  Ungariei  de  azi 
înainte  mergătorii  unui  şir  lung  de  popoare  barbare,  Hunii,  un 
popor  crunt,  jefuitor  şi  sălbatec.  Trebue  să  accentuez  că  aceşti 
Huni,  pe  care  istoria  ni-i  prezintă  în  colori  atât  de  mohorâte 
din  toate  punctele  de  vedere,  au  avut  aceeaş  atitudine  faţă  de 
popoare,  pe  care  au  consacrat-o  ulterior  şi  Turcii  înrudiţi  cu 
ei.  Popoarele  cari  s’au  supus  lor  şi  au  plătit  regulat  tributul 
în  aur  şi  sânge,  au  putut  să-şi  ducă  de  azi  pe  mâne  traiul  lor 
iar  cele  care  nu  li  s’au  supus,  cum  a  fost  cazul  cu  Români 
au  suferit  într’adevăr  foarte  multe  mizerii.  Poporaţia  daco-ro- 
mană  care  pe  atunci  a  avut  o  organizaţie  rudimentară,  s'a  su¬ 
pus  şi  a  plătit  tot  ce  i  s'a  cerut,  cum  au  făcut  dealtcum  şi 
Gepizii  şi  Ostrogoţii...  Expediţiile  pustiitoare  ale  Hunilor  au 
Iova  totdeauna  imperiul  roman.  Ştim  că  într’una  din  ele  au 
ajuns  până  la  porţile  cetăţii  eterne,  pe  care  au  cruţat  o  numai 
în  schimbul  multor  daruri  şi  rugăminţi.  Cu  ocazia  acestor  ex¬ 
pediţii  ei  au  adus  mulţi  captivi,  cari  au  contribuit  la  întărirea 
şi  a  elementului  roman  şi  a  creştinismului  din  stânga  Dunării. 
Legăturile  dintre  sudul  şi  nordul  Dunării  n’au  Încetat.  Dimpo¬ 
trivă,  dovezile  care  ne-au  rămas  presupun  o  intensificare  a  lor. 

1.  Sub  regimul  hunic  şi-a  desfăşurat  activitatea  binecuvân¬ 
tată  şi  plină  de  rodnicie,  Nichita  de  Remesiana.  Despre  el 
avem,  spre  marea  noastră  bucurie,  mai  multe  date  istorice  au¬ 
tentice.  A  fost  episcop  de  Remesiana  (cetate  aşezată  undeva 
pe  linia  care  uneşte  Nişul  de  azi  cu  Sofia),  de  origine  daco¬ 
român.  A  propoveduit  credinţa  creştină  in  răstimpul  dela  380 
până  420,  pe  ambele  maluri  ale  Dunării,  precum  ne  relatează 
(n  poema  a  XVII.  Paulin  de  Nola,  pretinul  plin  de  iubire  şi  de 
sinceră  admiraţie  al  lui.  Versurile  latine  le  dau  în  traducerea 
românească,  cam  veche  a  lui  G.  Seulescu: 

Pe  tine  tot  norodul  părinte  <e  numeşte, 

De  ale  tale  graiuri  Scitul  pătruns  se  umileşte. 

Şi  aprig  îşi  domoale  pe  cel  de  fiară  piept 
La  adevărul  ce-1  învaţă  cuvântai  tău  cel  drept. 

La  tine  Getul  vine  şi  Dacul  din  amândouă 
Şi  cea  Mediterană  şi  cea  Răpoâsă  nouă 
Agricolul  ei  cel  ce-i  avut  de  vaci  şi  boi. 

Cel  îmbrăcat  în  pielea  lânoasei  sale  oi. 

In  ţara  ’n  care  muza  n’a  împletit  cunune. 

Prin  rostul  lău  învaţă  cei  barbari  să  răsune 
Al  lui  Hristos  sânt  nume,  cu  inima  romană 
Virtuos  să  vieţuiască  în  pace  christiană.  1 

Ceeace  ne  interesează  pe  noi  sunt  cuvintele: 

«La  tine  Getul  vine  şi  Dacul  din  amândouă »,  care  ne 
arată  precis  că  el  a  fost  şi  pe  la  noi.  Că  Nichita  a  propoveduit 
pe  cele  două  maluri  ale  Dunării,  am  şti  chiar  fără  această  ştire 
a  Iui  Paulin,  pentrucă  atunci  a  dominat  in  biserică  un  foarte 
puternic  curent  misionar,  pe  care  l-am  văzut  şi  la  Goţi. 

Nichita  a  fost  de  două  ori  (398  şi  402)  la  pretinul  său 
Paulin  cu  intenţia  de  a  se  pune  în  legătură  cu  întreaga  miş¬ 
care  culturală  din  apus.  Ne  a  lăsat  şi  cărţi.  Genadie  din  Ma- 
silia  pela  492  a  făcut  un  «catalog  al  scriitorilor  bisericeşti»  şi 
l-a  introdus  şi  pe  el  cu  următoarea  menţiune:  *Nicetas  Reme- 
sianae  clvitatis  episcopus  composuit  simolici  et  nitldo  sermone 
competentibas  ad  baptismum  instructlonis  libellos  sex>.  Această 
informaţie  ne  revelează  pe  Nichita  ca  pe  un  apostol  nu  numai 
al  cuvântului,  ci  şi  ai  condeiului.  A  scris  un  catehism  latin 
într’o  limbă  simplă,  clară  pe  înţelesul  tuturora,  pentru  doritorii 
de  a  îmbrăţişa  credinţa  creştină,2  O  tradiţie  veche  bisericească 
îi  atribue  tot  lui  şi  immul  celebru  «Te  Deum»,  pe  care-I  cântă 
azi  creştinătatea  latină  în  ceasurile  de  adâncă  evlavie  şi  care 
«a  răsunat  mai  întâi  intriun  colţ  pierdut  din  antica  Moesie  şi 
în  văile  tăinuite  ale  Carpaţilor».5 

lată  cuvintele  prin  care  caracterizează  dl  V.  Pârvan,  sa¬ 
vant  cu  renume  european,  pe  Nichita.  El  e  < apostolul  Daco- 
Romanilor  din  dreapta  şl  din  stânga  Dunării.  Un  strălucit  re¬ 
prezentant  nu  numai  al  bisericii  latine  din  lllyrlcum,  ci  şl  al 
Intregei  biserici  romane.  Un  bărbat  venerabil  şl  învăţat,  pe  care 
sf.  Paulinus  îl  numeşte  învăţătorul  şl  părintele  său :  magister  et 
pater.  —  un  înfricoşat  misionar  al  credinţei  creştine  printre 
*  barbari* ,  —  un  scriitor  bisericesc  deosebit  de  preţuit  pentru 
claritatea  gândirii,  ba  şi  pentru  trumseţa  neimpodobttă  a  Umbli 
sale  latine,  —  un  sfânt  primit  îndată  după  moarte  in  calen- 

1  C.  Erbiceanu :  Istoria  mitropoliei  Moldovei  şi  Sucevei  şi  a  cate¬ 
dralei  mitropolitane.  Bucureşti  1888.  Pag.  XIX  din  Introducere. 

‘2  V.  Pârvan:  Opnl  citat.  pag.  168. 

*  I.  Sandu:  Anuarnl  liceului  «Mihal  Viteazul»  din  Alba-lulia  pe  anu 
1923/4. 

darul  bisericii  apusene,  —  dat  pentru  noi  mai  mult  şi  mai 
presus  ea  toate,  un  romanlzator  al  nostru  şi  prin  creştinism  un 
relnoltor  In  forme  eterne  al  tradiţiei  curate,  romano-italicc,  la 
Dunărea  de  jos».1 

Dar  Nichita  ne  este  scump  nu  numai  pentrucă  e  apo¬ 
stolul  neamului  nostru,  ci  şi  pentrucă  e  patronul  şcoalei  noa- 
stre.  Bunul  Dumnezeu  să  ridice  şi  de  aici  Înainte  dintre  stu¬ 
denţii  şi  profesorii  Academiei  «Andreiane»  «mulţi  apostoli  ai 
credinţei  şi  ai  culturii,  cari  să  poată  povătui  poporul  nostru  cu 
făclia  dreptei  credinţe,  precum  1  a  povăţuit  în  timpuri  atât  de 
îndepărtate  episcopul  Nichita». * 

2.  Câteva  epizoade  şi  nişte  amănunte  fixate  în  scris  de 
ritorul  Priscus,  solul  împăratului  Teodosie  11  la  Attila  prin 
445—447,  de  asemenea  confirmă  realitatea  şi  permanenta  legă¬ 
turilor  dintre  nordul  şi  sudul  Dunării.  Attila  e  prezentat  de 
acesta  ca  un  rege  foarte  pu{in  sălbatec,  care  are  distracţii  la 
curtea  sa,  iar  indigenii  (ausoni  =  daco-romani)  ca  nişte  oameni 
cari  vorbeau  latineşte  şi  întreţineau  legături  comerciale  cu  cei 
dela  sud.  Ce  este  mai  mult,  chiar  Hunii  ştiau  latineşte  şi  Priscus  a 
vorbit  cu  unul  la  masa  lui  Attila.  Dau  mai  la  vale  două  întâmplări 
relatate  tot  de  Priscus,  care  sunt  foarte  importante,  pentrucă 
ne  vorbesc  de  2  episcopi  din  sudul  Dunării  ca  cunoscători  ai 
ţinuturilor  din  nordul  Dunării. 

I.  «Pe  timpul  când  la  târg  între  Schiţi  (=  Huni)  şi  între 
Romani  Schiţii  atăcară  cu  oaste  pe  Romani  şi  uciseră  pe  mulţi. 
Daci,  Romanii  trimiseră  deputaţi  la  Schiti  ca  să  se  plângă  pentru 
cuprinderea  castelului  şi  pentru  nepăzirea  tractatelor.  Iar  Schiţii 
răspunseră  că  ei  n’au  făcut  aceasta  cu  cuget  de  a  Începe  răz 
boiu,  ci  ca  să-şi  răzbune  pentru  supărările  cele  făcute  de  Ro- 
meni.  Căci  episcopul  din  Margus  ('Morava)  a  trecut  în  Ţinu¬ 
turile  lor  şi  a  prădat  mormintele  Vistieriile  cele  ascunse  ale 
regilor  şi  că,  dacă  nu  vor  da  pe  episcop  în  mânile  lor  dim¬ 
preună  cu  fugarii  (cari  erau  mulţi  Romani),  precum  se  învoiseră 
la  încheierea  tractatelor,  ei  se  vor  apuca  de  războiu.  Romanii 
ziceau  că  acestea  n’ar  fi  adevărate:  Schiţii,  din  contră  le  întă¬ 
reau,  şi  aşa  nu  se  învoiră  să  judece  cauza  pentru  care  era  dis¬ 
pută,  ci  se  apucară  de  războiu.  Drept  aceea,  trecând  Dunărea, 

1  V.  Pârvan:  Opul  citat.  pg.  171. 

*  Dr.  I.  Lupaş :  Patronul  Seminarului  «Andreian».  în  Calendarul  ar- 
hidiecezau.  Sibiu.  1912. 

făcură  multă  pagubă  cetăţilor,  care  erau  lângă  râpa  Dunării,  şi 
între  altele  luară  Viminacium  (Costolaci)  cetatea  Mesiior  din 
liirlc.  In  împrejurările  acestea  se  aflau  mulţi,  cari  ziceau  că  se 
cade  mai  bine  a  da  pe  episcop  în  mânile  barbarilor,  decât  a 
suferi  ca  pentru  un  om  tot  statul  roman  să  se  pună  în  pericol 
de  războiu.  Episcopul,  înţelegând  că  vor  să-l  dea,  fugi  !a  vrăj¬ 
maş  fără  ştirea  tuturor  celorce  se  afiau  în  cetate  şi  făgădui 
acelora  că  le  va  da  cetatea  dacă  şi  regii  lor  vor  fi  darnici  cu 
dânsul.  Şi  aşa,  dându-şi  mânile  şi  întărind  făgăduinţele  de  amân¬ 
două  părţile  cu  jurământ,  episcopul  se  întoarse  în  părţile  Ro¬ 
manilor  cu  mare  mulţime  de  barbari  şi  ajungând  aproape  de 
cetate,  ascunse  pe  barbari  în  râpa  cea  de  dincolo,  iar  el  întră 
în  cetate,  şi  într’o  noapte  dând  semn,  Introduse  pe  barbari  în 
cetate  şi  o  dete  în  mânile  lor»  1 

II.  «Pe  când  Attila  cu  fratele  său  Bleda  înconjuraseră 
Sirmiul,  episcopul  acestei  cetăţi,  dăduse  In  mânile  lui  Con- 
stanţiu,  secretarul  lui  Attila,  mai  multe  vase  de  aur  dela  bise¬ 
rica  sa,  rugându  1  ca,  din  preţul  lor,  să-l  răscumpere  pe  el  şi 
pe  alţi  Romani,  când  cetatea  va  fi  cucerită  şi  când  ei  vor  cădea 
în  mânile  barbarilor.  Acest  secretar  era  Roman  şi  amic  al  epis¬ 
copului.  După  prădarea  Sirmiului  în  care  peri  şi  episcopul, 
depozitarul  episcopului  (Constanţiu)  îşi  apropie  vasele  şi  mer¬ 
gând  apoi  Ia  Roma  pentru  nişte  trebi,  le  puse  amanet  Ia  un 
argintar,  anume  Silvan,  pentru  o  sumă  de  bani.  Regii  Hunilor, 
informaţi  de  această  faptă,  spânzurară  pe  secretar  la  reîntoar¬ 
cerea  lui  şi  cerură  dela  împăratul  Valentinian  să  le  dea  în  mâni 
pe  Silvan,  care  mai  întâiu  ascunse  şi  apoi  cuprinse  un  tezaur 
ce  li  se  cuvenea  lor  după  dreptul  de  cucerire.  Valentinian  tri¬ 
mise  trei  deputaţi  să  spună  lui  Attila  că  Silvan  nu  merită  nici 
o  pedeapsă,  pentrucă  el  a  dat  cu  împrumut  o  sumă  de  bani 
drept  preţ  al  vaselor  acestora,  şi  că,  după  moartea  debitorului 
său,  el  Ie-a  dat  la  biserică,  fiindcă  erau  vase  sacre,  care  nu  se 
puteau  întrebuinţa  la  trebi  profane,  şi  că,  dacă  regele  nu  se 
va  mulţumi  cu  aceste  arătări  atât  de  drepte,  tot  ce  poate  Silvan 
să  facă  este  să-i  trimeată  preţul,  dar  împăratul  nu  poate  să-i 
dea  în  mână  pe  un  om  pe  care-l  ştie  nevinovat».2 


1  N.  Dobrescu:  Introducerea  creştinismului  la  Români,  în  calendarul 
arhidiecezan  1911  Pag.  149. 

1  N.  Dobrescu:  Opul  cilat,  pag.  150 — 151. 

Prin  captivi,  prin  misionari  distinşi  ca  Nichita  şi  prin  epis¬ 
copii  cetăţilor  din  vecinătatea  noastră,  creştinismul  s’a  putut 
menţine  şi  consolida  mult  sub  Huni. 

După  destrămarea  marelui  imperiu  hun,  stăpâni  pe  aceste 
plaiuri  au  ajuns  ca  federati  ai  imperiului,  Gepizii  (453 — 566) 
sub  cari  creştinismul  s’a  lăţit  mai  departe,  legăturile  cu  sudul 
fiind  vii.  Că  creştinarea  Daco  Romanilor  a  stat  în  strânsă  le¬ 
gătură"  cu  creştinismul  din  sudul  Dunării,  de  care  a  fost  con¬ 
diţionat  şi  de  care  a  atârnat,  ni  o  dovedeşte  argumentul  filo¬ 
logic  şi  înfiinţarea  arhiepiscopatului  Iustinianei-Prime. 

Argumentul  filologic  se  basează  pe  cuvintele  creştine  din 
tezaurul  limbii  noastre.  Voi  aminti  pe  cele  mai  însemnate  şi 
le  voiu  combina  astfel  ca  să  vedem  în  ce  stadiu  a  fost  creşti¬ 
nismul  la  strămoşii  noştri  în  veacul  V.  şi  VI. 

Dumnezeu,  creştin,  biserică,  lege,  Crăciun,  Fiorii,  Paşti, 
Rusalii,  altar,  preot,  botezare,  cununare,  cuminecare.  închinare, 
rugăciune,  sărbătoare,  Duminecă,  cimitir,  răposare,  Sânta  Scrip¬ 
tură,  păresimi,  Sân-loan,  Sân-Pietru,  Sân  Văsâi,  Sân-Toader, 
Sân-Giordz,  Sân  Medru,  Sân  Nicoară,  Sântă-Mărie. 

Vasăzică,  au  fost  creştini,  cari  se  rugau  lui  Dumnezeu  aveau 
biserici,  cu  altar  şi  tâmplă;  preoţi  cari  botezau,  cununau,  cu¬ 
minecau  şi  înmormântau  în  cimitir  pe  cei  răposaţi .  Au  avut  cruce 
ca  semn  de  închinare.  Au  ţinut  următoarele  sărbători:  Dumi 
neca,  Crăciunul,  Floriile,  Paştile,  Rusalile  şi  posturi  ca  Păresimi, 
Au  avut  cultul  sfinţilor  loan  Petru ,  Vasile,  Nicolae,  Dimitrle, 
Ghtorghe ,  şi  al  sfintei  Fecioare  Maria.  Noua  credinţă  a  fost  lege 
pentru  toţi. 

In  anul  535  a  înfiinţat  lustinian  In  satul  său  natal  Taure- 
sium  (Procopolje  de  azi)  un  arhiepiscopat  sub  numele  de  lu- 
stiniana-Prima  (nov.  XI.);  jurisdicţiunii  arhiepiscopului  acestuia 
au  fost  supuse  şi  ţinuturile  din  nordul  Dunării.  A  existat  până 
prin  veacul  Vili,  când  puhoiul  slav  1  a  nimicit. 

După  Gepizi  au  năvălit  pe  aici  Avarii,  un  popor  care  numai 
prin  nume  s’a  deosebit  de  Huni,  pentrucă  toate  moravurile  şi 
organizaţiile  lor  au  fost  identice.  Ei  iarăşi  au  adus  foarte  mulţi 
captivi  dela  sud,  aşa  că  isvoditorui  vieţii  Sf.  Dimitrie  de  Tesa- 
lonic  din  sec.  IX,  spune  că  în  sec.  VII,  când  Avarii  au  fost  stă¬ 
pâni  pe  aici,  în  Dacia  era  o  «foarte  numeroasă  şi  mare  popu- 
Iaţiune  creştină  de  origine  romană»....  Simultan  cu  ei  s’au 

revărsat  şi  Slavii.  Unii  dintre  ei  s’au  aşezat  printre  strămoşii 
noştri,  cari  i-au  asimilat.  Acest  fapt  istoric  ii  confirmă  cuvintele 
slave  —  cele  mai  multe  pentru  idei  secundare  —  din  limba 
noastră,  nomenclatura  unor  sate  şi  râuri,  câteva  elemente  mi¬ 
tologice,  oarecari  instituţii,  ici-colo  influenţe  fizice  şi  atât.  Infu- 
ziunea  elementului  slav  în  cel  daco  roman  a  avut  un  efect  sa¬ 
lutar.  A  dat  elementului  vechiu  o  nouă  putere  de  viaţă  l-a 
regenerat.  Privind  fenomenul  asimilării  slavilor  şi  din  punctul 
de  vedere  al  cauzei  lui,  strămoşii  noştri  ni-se  relevează  ca  su¬ 
periori. 

In  Balcan,  unde  a  trecut  majoritatea  covârşitoare  a  lor, 
lucrul  s'a  petrecut  tocmai  invers.  Parte  din  poporaţia  daco-ro- 
manâ  a  fost  asimilată,  parte  (cea  mai  mare)  dislocată  şi  împrăş¬ 
tiată  spre  sud,  spre  vest  şi  nord.  Trecerea  unei  părţi  ai  ei  în 
Dacia  a  fost  un  fapt  mare,  pentru  că  a  întărit  poporaţia  daco¬ 
română,  care  tocmai  asimila  pe  slavi  şi  a  desăvârşit  creştinarea 
integrală  a  ei.  La  această  trecere  face  aluzie  şi  cronica  întitu¬ 
lată  «Istoria  Ţării  Româneşti,  de  când  au  descălecat  pravoslav¬ 
nicii  creştinii»,  care  începe  astfel:  «Insă  dintâiu  izvodindu-se  de 
Românii,  cari  s'au  despărţit  de  Romani  şi-au  pribegit  spre  miază¬ 
noapte.  Deci  trecând  Dunărea  au  descălecat».' 

In  sec.  Vlţ  când  procesul  formării  poporului  român  a  fost 
încheiat  şi  a  apărut  pe  arena  istoriei  ca  un  popor  cu  o  indivi¬ 
dualitate  etnică  specifică,  atunci  s’a  terminat  şi  procesul  Înde¬ 
lungat  al  creştinării  lui,  cu  care  a  mers  mână  ’n  mână.  De  aici 
vorba  veche  «un  creştin  de  român». 


Concluzia  finală. 

Creştinismul  s’a  introdus  la  strămoşii  noştri  printr’o  infil- 
traţti-lentă,  care  a  durat  veacuri.  In  veacul  II  şi  III  a  fost  lăţit 
sporadic;  în  al  IV  —  dupăce  creştinismul  fu  declarat  declarat 
dominant  —  apoi  într’al  V  şi  VI  s’a  lăţit  mult  în  urma  activi¬ 
tăţii  captivilor,  episcopilor  şi  misionarilor  din  dreapta  Dunării; 
iar  In  veacul  VII  prin  venirea  Slavilor,  cari  au  silit  să  imigreze  o 
parte  mare  a  populaţiei  din  sudul  Dunării  la  nordul  ei,  lăţirea 
lui  a  devenit  generală. 

Nicolae  Popovld, 

_  stud.  la  Acad.  .Andreianâ*. 


1  N.  Dobrescu :  Opul  citat,  pag.  156. 

Gânduri  la  învestitura  Patriarhului  nostru. 

Ziua  de  1  Noemvrie  1925  are  în  istoria  bisericii 
române  proeminenţa  unui  act  de  glorificare  a  idealului 
ortodox  şi  a  realizărilor  lui  fecunde  în  trecut  şi  valoarea 
unui  act  deschizător  de  mari  perspective  pentru  aspi¬ 
raţiile  şi  dezideratele  prezente  şi  viitoare  ale  propove- 
duitorilor  Evangheliei  înlăuntrul  neamului  nostru. 

învestitura  regală  a  celui  dintâi  patriarh  al  Bisericii 
ortodoxe  române  confirmă  profunda  şi  indisolubila  le¬ 
gătură  spirituală  între  poporul  nostru  şi  ortodoxia  cre- 
dinţii  lui  străbune. 

Formula  acestei  superioare  sinteze  spirituale  a  fost 
înălţarea  bisericii  ortodoxe  române  la  vrednicia  cano¬ 
nică  de  patriarhie.  Căci  noi  vedem  în  acest  titlu  de  pre¬ 
stigiu,  afirmarea  şi  recunoaşterea  necesităţii  unei  mai 
intense  orientări  spirituale  a  vieţii  noastre  naţionale  şi 
sociale  prin  păstorirea  ei  în  duh  ortodox. 

Patriarhatul  ortodox  românesc  este  apoteozarea  au¬ 
gustelor  eforturi  culturale  şi  etice  săvârşite  de  biserica 
noastră  întru  dureroase  şi  seculare  mucenicii,  pentru 
conservarea  fiinţei  noastre  etnice  şi  pentru  inspirarea 
superioară  a  creaţiilor  ei  specifice. 

Biserica  ortodoxă  română  e  chemată  azi  să  reia  şi 
să  continue  clasica  ei  tradiţie  culturală  de  iluminare  a 
minţii  şi  conştiinţei  naţionale  prin  entuziasm  şi  prin 
devotament  creştin.  Dar  ei  i  se  impune  şi  actualizarea 
unui  misionarism  cu  caracter  panortodox  în  vederea  ree- 
cumenicizării  bisericii  ortodoxe  —  întrucât  reprezentând 
o  majoritate  ortodoxă,  perfect  unificată  ca  doctrină 
şi  disciplină  şi  solidară  în  aspiraţii  cu  neamul  nostru  pe 
temeiul  altruismului  evanghelic,  ea  singură  va  putea  face 
din  frăţia  bisericilor  ortodoxe  o  realitate  spirituală,  o 
rezistenţă  massivă  şi  o  forţă  de  impunător  militantism  pe 
teren  social.  De  aceea  participarea  tuturor  bisericilor  or¬ 
todoxe  la  marele  act  al  învestirii  primului  patriarh  român 
are  o  profundă  semnificaţie.  Dureroasele  izolări  şi  indivi- 
dualisme  dispar  şi  fac  loc  solidarităţii  şi  frăţiei  conştiente 
de  scopurile  şi  idealurile  ei  vecinice.  In  generoasele 

acţiuni  pentru  rodirea  sufletului  naţional  prin  Hristos 
ritmul  ortodox  triumfă  azi  în  toate  bisericile  surori  şi 
pregăteşte  progresiv  definitiva  lor  armonie  evanghelică. 
Patriarhatul  nostru  este  menit  să  însemneze  şi  un  patronaj 
al  expansiunii  culturale  a  ortodoxiei  româneşti  şi  al  con¬ 
centrării  în  jurul  ei  a  tuturor  eforturilor  celorlalte  bise¬ 
rici  ortodoxe.  Concepţia  sinapsei  ortodoxe  a  ajuns  deci 
la  un  punct  culminant  de  evoluţie  şi  aceasta  înseamnă 
evadarea  bisericii  ortodoxe  din  inerţiea  formleor  şi  în¬ 
cadrarea  ei  în  dinamismul  vieţii  sociale  şi  naţionale  cu 
toate  puterile  şi  contribuţiile  ei  spirituale. 

Precizând  astfel  conturul  unor  mari  perspective  şi 
însufleţind  intimele  noastre  speranţe,  urăm  celui  dintâi 
Patriarh  al  României  isbândă  deplină  în  toate  activită¬ 
ţile  Preafericirii  Sale,  pentru  realizarea  idealului  creştin 
în  scumpa  noastră  ţară  ortodoxă. 

Intru  mulţi  ani,  Prea  Fericite  Stăpânei., 

Dr.  Gr.  Cristescu. 


A. 

Situatia  actuală  a  bisericilor  ortodoxe  de 

V'  V  *  1 

răsărit. 

Apusenii  aveau  obiceiul  să  trateze  bisericile  ortodoxe  ale 
Orientului  ca  pe  nişte  formaţiuni  ajunse  în  petrificaţie  dogmatică, 
cari  ca  nişte  minuni  din  primele  veacuri  ale  creştinismului  au 
rămas  departe  înapoia  bisericii  apusene.  Acele  biserici  au  fost 
considerate  chiar  ca  ţâri  păgâne,  şi  ca  aiari,  din  punct  de  vedere  mi¬ 
sionar,  potrivite  pentru  propoveduirea  evangheliei  în  mijlocul  lor. 
Pentru  creştinul  ortodox  nimic  nu  este  mai  nesimpatic,  ca  prozeli¬ 
tismul.  Această  acţiune  a  înmulţit  prejudiţiile  vechi  ale  Orientului 
faţă  de  tot  ce  e  francez,  aşa  în  cât  biserica  Orientului  şi  a  Occiden¬ 
tului  până  în  timpul  din  urmă  au  fost  una  faţă  de  alta  mai 
străine  ca  ori  şi  când.  încercări  de  a  învioge  această  stare  nu 
au  lipsit  nici  odată.  Dâllinger  deveni  îndrumător.  Această  în- 
încercare  însă  nu  a  trecut  pragul  începutului  şi  s’a  restrâns  Ia 
cercul  unor  învăţaţi.  Această  stare  nu  a  putut-o  altera  nici  faptul, 
că  academicieni  tineri  din  Orient  an  de  an  îşi  întregesc  stu¬ 
diile  lor  la  universităţile  din  Apus. 

Abia  evenimentele  mari  din  ultimul  deceniu  au  putut 
apropia  puţin  popoarăle.  Fraternitatea  de  arme  le-a  legat,  dar 
legături  şi  mai  strânse  a  creat  iubirea  milostivă,  care  s’a  mani¬ 
festat  atunci,  când  deveni  cunoscut,  de  ce  mizerie  îngrozitoare 
e  cercetat  Orientul,  în  vreme  ce  occidentul  Începu  a  se  recrea 
de  loviturile  răsboiului.  Revoluţie  şi  răsboiu  civil,  epidemie 
(ciumă)  şi  foamete,  masacru  şi  deportare:  Călăreţii  apoca¬ 
liptici  au  străbătut  aceste  ţări  cu  o  iuţeală  ne  mai  pomenită  în 
istoria  popoarelor.  Iubirea  de  oameni  nu  a  creat  înţelegere 
numai  pentru  mizeria  acestor  popoare,  ci  şi  pentru  firea  lor 
atât  de  străină  nouă.  O  lume  nouă  ni-se  descoperi  tot  mai 
muit.  Refugiaţii,  cari  au  căutat  ocrotire  în  Apus,  au  ajutat  la  în¬ 
vingerea  prejudiţiilor,  poeţii  mari  ai  Orientului  au  pregătit 
terenul  de  muit.  In  reviste  e  foarte  vast  numărul  tratatelor,  cari 
se  ocupă  cu  aceste  popoare,  cu  fiinţa  lor,  cu  religia  lor,  cu 
bisericile  lor;  cărţile  ne  oferă  de  asemenea  o  literatură  întinsă 
asupra  acestei  probleme. 

Trei  evenimente  par  a  anunţa  sosirea  vremurilor  nouă 
pentru  bisericile  ortodoxe :  căderea  ţarismului  rusesc,  dărâmarea 
imperiului  otoman  şi  disolvarea  monarhiei  austro-ungare.  Numai 
singuri  aceia,  cari  au  pus  nădejdi  prea  Indrăneţe  în  aceste  eve¬ 
nimente,  numai  aceştia  au  fost  siliţi  să-şi  spună,  că  istoria  curge 
în  valuri  încetinele  —  întrerupte  de  cele  precipitate;  de  acestea 
din  urmă  au  fost  răpite  popoarele  şi  bisericile  Orientului.  Astfel 
situaţia  acestor  biserici  în  prezent  nu  e  îmbucurătoare.  Dacă 
privim  însă  cu  mai  mare  băgare  de  seamă,  totuşi  vom  putea 
observa  o  nizuinţă  de  a  se  ridica  din  situaţia  rea  la  una  mai  bună. 

Indatăce  revoluţia  din  Martie  1917  a  măturat  stăpânirea 
ţaristă,  biserica  rusească  s’a  eliberat  din  ghiarăle  statului,  în  cari 
a  suferit  atât  de  greu,  a  întrat  viaţă  în  organismul  greoi. 

Sinodul  rusesc  s’a  întrunit  pentru  a  trage  concluzii  din 
situaţia  nouă.  Aceasta  fu  posibil  numai  fiindcă  problema  de 
reformare  bisericească  a  fost  deja  de  demult  clarificată.  In  anul 
1905  sf.  sinod  a  cerut  dela  ţar,  să  întrunească  episcopii  diecezani 
ai  bisericii  ruseşti,  pentru  a  desbale  problemele  referinei,  care 
trebuie  introdusă  în  administrarea  bisericească.  S’a  format  o 
comisie.  Aceasta  a  fost  de  părere  unanimă,  să  restabilească 
patriarhatul,  pe  care  Petru  cel  Mare  în  1721  Ia  înlocuit  prin  sf. 
Sinod,  o  autoritate  constătătoare  din  7  episcopi,  supusă  princi¬ 
pelui  şi  reprezentantului  de  stat,  procurorului. 

S'au  născut  diferenţe  de  păreri  asupra  întrebării,  dacă  la 
sinod  să  ia  parte  numai  episcopii  sau  şi  reprezentanţii  clerului 
şi  poporului.  La  această  întrebare  s’a  răspuns  în  1917  de  sine 
înţeles,  că  în  sinod  să  ia  parte  considerabilă  reprezentanţii  cle¬ 
rului  şi  ai  poporului.  Sinodul,  care  s’a  într’unit  în  August  1917 
la  Mosc  va  a  ales  peste  20  de  comisii.  Cel  mai  înseninat  decis 
a  fost  restabilirea  patriarhatului-  şi  acceptarea  unei  noue  consti¬ 
tuţii  bisericeşti;  aceasta  e  clădită  pe  principii  democratice,  cari 
se  extind  asupra  parohiilor  şi  asigură  participarea  laicilor  în 
administraţia  bisericească.  Pentru  scaunul  patriarhal  au  fost 
trei  candidaţi.  Tragerea  de  sorţi  a  trebuit  să  aleagă.  In  mo¬ 
mentul,  când  soartea  căzu  pe  Tychon,  lupte  înverşunate  au 
străbătut  străzile  Moscovei.  Acestea  s'au  terminat  în  favorul 
bolşevicilor,  cari  au  ajuns  astfel  la  putere.  Timpuri  grele  s’au 
început  pentru  biserică,  constituţia  nouă  a  trebuit  să  sufere  o 
grea  încercare. 

Libertatea  religioasă  fu  garantată  şi  de  noul  regim,  dar 
totodată  şi  libertatea  de  a  ataca  fără  nici  o  considerare  bise¬ 
rica  şi  religia.  Mai  întâi  s’a  încercat,  să  se  dea  bisericii  lovitura 
de  moarte  pe  calea  legii.  Averile  bisericeşti  şi  mănăstireşti 
deveniră  «proprietatea  poporului»;  bisericii  i  s’a  luat  dreptul 
de  proprietate,  ajutoarele  dela  stat  au  fost  sistate,  bisericile  au 
fost  cedate  gratuit  comunităţilor  bisericeşti,  învăţământul  religios 
în  şcoală  a  fost  oprit,  în  locale  religioase  e  voie  a  fi  împărtăşit 
numai  persoanelor,  cari  au  ajuns  vârsta  de  18  ani,  icoanele 
sfinte  au  fost  scoase  din  clădirile  statului,  sfintele  moaşte  au 
fost  transportate  în  muzee  «pentru  a  lumina  poporul  asupra 
acestei  amăgiri»,  mormintele  sfinţilor  au  fost  profanate,  localu¬ 
rile  bisericeşti  de  învăţământ  au  fost  închise,  iar  predica,  după 
plăcerea  autorităţilor  locale,  oprită.  Ordinele  de  executare  ale 
acestor  decisuri  sunt  atât  de  arbitrare,  încât  fiecare  episcop 
sau  preot  este  expus  volniciei  autorităţilor  bolşevice.  Dacă  în 
zilele  prime  mulţi  preoţi  şi  episcopi  au  căzut  jertfă  teroarei 
bolşevice,  nenumăraţi  ajung  acum  in  conflict  cu  legea  nouă. 

In  25  Octomvrie  1918,  patriarhul  publică  un  protest  în¬ 
flăcărat  împotriva  teroarei  sovietice :  «Voi  aţi  promis  libertate. 
Libertatea  voastră  constă  in  a  da  curs  liber  instinctelor  josnice 
ale  massei,  a  lăsa  nepedepsiţi  pe  ucigaşi  şi  tâlhari.  Poţi  vorbi 
de  libertate  atunci,  când  nimeni  n’are  voie  să«şi  spună  părerea 
sa,  fără  a  risca,  să  fie  acuzat  ca  contra  revoluţionar?  Unde 

este  libertatea  cuvântului,  a  presei,  unde  libertatea  predicato¬ 
rilor».  Mulţi  predicatori  au  plătit  cu  sânge  cuvântul  lor,  cu 
sânge  de  martir.  Sovietele  nu  au  cutezat  să  întreprindă  nimic 
in  contra  lui  Tychon.  El  era  foarte  popular  şi  chiar  şi  în  această 
criză  a  luat  un  avânt  vieaţa  religioasă. 

Ca  pretext  pentru  nouă  dispoziţii  de  oprimare  a  bisericii, 
s’a  folosit  regimul  sovietic  de  foametea,  care  a  isbucnit  în  iarna 
anului  1921/22  în  Rusia.  El  a  decis  în  Ianuarie,  ca  toată  averea 
bisericească  să  fie  sechestrată  pentru  combaterea  foametei.  Pa¬ 
triarhul  a  acceptat  aceasta  în  principiu,  a  emis  un  decret,  ca 
toate  obiectele  bisericeşti  să  se  elibereze,  cu  excepţia  acelora, 
cari  sunt  sfinţite  pentru  slujbele  bisericeşti.  Sovietele  Insă  nu  au 
ţinut  seamă  nici  de  această  restrângere.  Unde  s’a  opus  cineva, 
se  întrebuinţa  forţă  brachială.  S’a  ajuns  la  scene  sângeroase, 
deţineri  de  episcopi,  preoţi  şi  mireni,  la  întemniţare  şi  osândă 
la  moarte.  In  aceste  două  persecuţii  şi- au  perdut  viaţa  vre-o 
30  de  Mitropoliţi,  vre-o  câteva  mii  de  preoţi  şi  călugări  şi  foarte 
mulţi  mireni.  S’au  ivit  cazuri,  cari  ne  amintesc  primele  per¬ 
secuţii  creştine.  Aşa,  se  povesteşte,  că  o  femeie,  când  i-s’a  co¬ 
municat  condamnarea  la  moarte,  a  strigat  judecătorilor:  «Voi 
îmi  puteţi  lua  viaţa,  Insă  nu  pacea,  care  sălăşlueşte  în  sufletul 
meu.  Eu  m’am  împărtăşit  azi  dimineaţă  cu  sfintele  taine».  Şi 
patriarhul  fu  deţinut,  el  n’a  voit  să  demisioneze,  a  predat  însă 
administrarea  bisericească  deocamdată  unui  colaborator  al  său. 
De  viaţa  lui  insă  nu  au  îndrăznit  să  se  atingă  cei  dela  putere. 

Şi  acestei  furtuni  i-a  rezistat  biserica.  Acum  însă  s’a  încercat 
un  al  treilea  drum  de  a  o  nimici.  Ea  trebuia  zdrobită  din  in- 
lăuntrui  ei,  prin  organizarea  unei  biserici  bolşeviste.  Noua  «bi¬ 
serică  vie»  a  şi  câştigat  putere.  S’a  întrunit  un  sinod  nou,  la 
care  numai  acei  delegaţi  au  fost  admişi,  cari  s’au  supus  unei 
examinări  neplăcute  asupra  părerii  lor  politice.  Patriarhul  fu 
depus  şi  conducerea  bisericească  s’a  dat  unui  colegiu  de  preoţi 
şi  mireni.  S’au  adus  reforme  radicale.  încurcătura  deveni  în¬ 
spăimântătoare.  Au  răsărit  o  mulţime  de  biserici  nouă,  cari  res¬ 
ping  pe  cea  existentă.  Majoritatea  poporului  rămâne  însă  cre¬ 
dincios  bisericii  ortodoxe  vechi.  Aderenţii  «bisericii  vii»  s'au 
înspăimântat  ei  înşişi  de  ceeace  au  săvârşit.  Ei  au  cerut  inter¬ 
venţia  Patriarhului  din  Constantinopol,  ca  se  împace  biserica. 

Fără  îndoială  trebuiau  să  înţeleagă  de  mult  cei  dela  pu¬ 
tere,  că  cu  toate  aceste  mijloace  nu  pot  smulge  religia  din 

inima  poporului.  Pentru  aceasta  s’a  organizat  sistematic  o  agi¬ 
taţie  antireligioasă,  care  a  produs  deja  fructe  admirabile  in  ate¬ 
ismul  fanatist  In  Moscova  s’a  Înfiinţat  un  seminar  pentru  pre¬ 
gătirea  agitatorilor,  cari  nu  numai  să  opereze  după  principiile 
«ştiinţei  bolşeviste»  împotriva  bisericii,  dar  să  poarte  un  războiu 
de  nimicire  a  religiunei.  S’au  organizat  cursuri  şi  prelegeri, 
s’au  răspândit  scrisori,  s’au  introdus  serbări  şi  ceremonii  bol¬ 
şeviste,  pentru  a  suprima  pe  cele  creştine.  Această  propagandă, 
care  se  Începu  încă  în  şcoală,  trebuia  introdusă  şi  în  popor. 

Situaţia  actuală  a  bisericii  e  fără  îndoială  de  desperare, 
l-s'au  răpit  cei  mai  buni  conducători  ai  ei,  fu  despoiată  de 
toate  mijloacele  materiale  şi  spirituale,  expusă  unui  duşman  fără 
nici  o  conştiinţă,  care  combate  nu  numai  biserica,  dar  chiar  şi 
Întreaga  cultură,  pentru  a  o  suplini  pe  aceasta  cu  una  pur  ateistă 
şi  materialistă. 

Cari  sunt  acum  perspectivele  ei  in  această  luptă  gigan¬ 
tică?  Ruşii  înşişi  judecă  diferit.  Sunt  între  ei  optimişti  şi  pesi¬ 
mişti.  Pesimiştilor  aparţine  mitropolitul  Antonie,  conducătorul 
ai  Ruşilor  pribegi.  După  el  ortodoxia  va  dispărea  cu  desăvârşire 
in  Rusia,  ea  se  va  ţinea  numai  la  Ruşii  din  exil.  Aceştia  numără 
3  milioane,  între  ei  trei  mitropoliţi  şi  un  număr  considerabil 
de  profesori  şi  preoţi.  Pesimiştii  susţin,  că  bolşevismul  nu  se 
îndestuleşte  cu  unele  măsuri  duşmane  bisericii,  el  ruinează  siste¬ 
matic  rasa  întreagă,  şi  creşte  un  om  nou  materialist  bolşevic. 
La  cei  optimişti  se  numără  patriarhul  Tychon.  Scurt  Înaintea 
morţii  lui  i-a  scris  patriarhului  din  Constantinopol:  Poporul 
rusesc  nu  merge  Împreună  cu  şizmaticii,  ci  rămâne  credincios  pa¬ 
triarhului  său  ortodox.  In  2&  Iulie  1924  episcopatul  intr'o  adu¬ 
nare  a  sa  a  condamnat  pe  şizmatici,  şi  a  rugat  pe  patriarh  să 
rămână  in  fruntea  bisericii.  La  înmormântarea  patriarhului  au 
luat  parte  5  mitropoliţi  şi  63  episcopi. 

Optimiştii  amintesc:  Toate  culmile  culturii  ruseşti  sunt  în¬ 
treţesute  cu  momente  religioase.  Rusia  înseamnă  ortodoxie. 
Dostojevsky  a  spus:  Chipul  lui  Hristos  s’a  păstrat  în  Rusia  în 
întreagă  curăţenia  sa,  Poporul  rusesc  crede,  că  află  mântuirea 
sufletească  în  împreunarea  tuturor  popoarelor  în  numele  iui 
Hristos.  Pentru  aceasta  poporul  va  suferi  orice,  numai  să  ră¬ 
mână  «Rusia  sfântă».  Un  semn  al  puterii  de  rezistenţă  a  po¬ 
porului  rusesc  este,  că  a  împiedecat  prin  rezistenţă  pasivă  in¬ 
troducerea  calendarului  nou.  Profesorul  Dr.  Ostschinnikow, 

care  a  ţinut  în  Berlin  un  curs  asupra  acestor  lucruri  a  spus: 
«Credinţa  nestrămutată  în  puterea  ortodoxiei  nu  se  teme  să-şi 
arate  rănile  sale.  Plin  de  credinţă  se  roagă  rusul :  «Fă  Doamne, 
aşa  cum  Tu  vrei,  nu  cum  noi  voim.  Insă  dacă  e  voia  Ta, 
lasă  să  treacă  deia  noi  şi  păharul  acesta».  Iar  episcopul  Tychon 
din  Berlin  crede:  «Eu  susţin  că  biserica  rusească  numai  mul 
ţămită  păturilor  inferioare,  —  a  rezistat  furtunei  îngrozitoare. 
Poporul  însă  îşi  cunoaşte  religia  numai  din  cult.  E  mai  uşor 
a  combate  idei,  decât  a  nimici  o  formă  de  viaţă.  Pentru  aceasta 
vreau  bolşevicii  să  nimicească  creştinismul  prin  o  nouă  formă 
de  viaţă». 

Căderea  ţarizmului  şi  declararea  de  independenţă  a  ţării 
o  a  folosit  poporul  georgian  pentru  a  se  desface  şi  bisericeşte  de 
Moscova,  şi  a  restabili  în  Mai  1918  patriarchatul  vechiu.  Insă 
în  Februarie  1921  când  au  năvălit  trupele  soviete  în  ţară  şi  s’a 
început  regimul  lor  îngrozitor  şi  biserica  autocefală  a  ţârii  a 
trebuit  să  sufere.  Patriarchul  şi  sfetnicul  său  au  fost  aruncaţi  în 
temniţă  pe  mai  mulţi  ani,  pentrucă  au  ascuns  tezaurul  bisericii. 

Înfrângere  a  suferit  şi  biserica  rusească  din  Ukrania.  In 
această  provincie  cu  ca.  35  milioane  de  locuitori  s’a  declarat 
republica.  Directoriui  a  proclamat  în  anul  1919  biserica  autoce¬ 
fală  a  Ukrainei.  In  fruntea  ei  s’a  ridicat  un  preot  cu  demnitate 
de  arhiepiscop  şi  metropolit.  Deoarece  însă  el  nu  a  putut  fi 
sfinţit,  a  ordonat  ceremonie  corespunzătoare,  săvârşită  numai  de 
preoţi  şi  mireni.  A  patra  parte  a  parohiilor  din  ţară  s’a  alăturat 
ia  biserica  nouă.  Biserica  aceasta  e  contra  ruşilor  şi  a  catoli¬ 
cilor  şi  e  sprijinită  de  America.  Insă  şi  aici  au  ajuns  ia  putere 
bolşevicii,  au  introdus  biserica  vie,  şi  au  aruncat  in  prisoneri 
pe  conducătorii  bisericii  naţionale.  Majoritatea  poporului  pare 
a  fi  rămas  credincioasă  ortodoxismului. 

In  statele  mărginaşe  cari  s’au  deslipit  de  Rusia  veche,  şi  au 
format  o  constituţie  bisericească,  proprie  ortodoxismului,  cu 
tendinţa  de  a  deveni  independenţi  şi  bisericeşte,  de  Moscova. 
Aceasta  a  convenit  guvernelor  în  ţările  respective,  nici  decum 
însă  Patriarhului  din  Moscova.  Astfel  a  voit  el,  pentru  biserica 
din  Polonia,  care  numără  trei  milioane  de  suflete,  să-i  de-a  un 
fel  de  autonomie,  nu  Insă  autocefalie.  O  partidă  tare  a  vrut  să 
rămână  în  legătură  cu  Moscova.  In  urmă  insă  a  învins  partida 
independentă  şi  a  exoperat  independenţa  dorită  dela  patriarhul 
din  Constantinopol.  In  Varşovia,  unde  se  află  reşedinţa  metro- 

politană,  s’a  înfiinţat  pe  lângă  universitate  o  facultate  ortodoxă. 
Sub  jurisdicţia  patriarhului  din  Constantinopol  stau  cei  50,000 
ortodocşi  în  Finlanda  cu  mitropolitul  lor  In  Viborgşi  doi  episcopi, 
precum  şi  140,000  ortodocşi  în  Estlanda  cu  metropolitul  lor  în 
Reval  şi  doi  episcopi.  In  semnul  legăturii  cu  patriarhul  din  Con¬ 
stantinopol,  sunt  obligate  ambele  biserici  a-l  pomeni  pe  acesta 
la  liturghie. 

In  exil  trăesc  2  până  3  milioane  de  Ruşi.  In  anul  1921 
patriarhul  Tychon  a  predat  patriarhului  Evloghie  din  Volhinia 
mandatul  asupra  tuturor  bisericilor  ruseşti  din  Europa  occinen- 
tală.  Centrul  conducerii  bisericeşti  se  află  în  Carloviţi  (Jugosla- 
via)  unde  se  află  sinodul  conducător.  Un  sinod  a  bisericilor 
emigrante  ţinut  in  acest  oraş  a  decis  in  anul  1923,  să  in¬ 
staleze  în  toate  capitalele  europene  episcop  rusesc.  Evloghie  a  fost 
Împuternicit  a  sfinţi  intru  episcop  pentru  Berlin  pe  arhiman¬ 
dritul  Tychon.  Şi  la  Paris  s'a  înfiinţat  un  scaun  episcopesc.  Ruşii 
din  America  stau  sub  metropolitul  Platon  din  New-Iork. 

Critică  este  situaţia  patriarhatului  ecumenic  din  Constan¬ 
tinopol.  Nădejdea  pusă  în  căderea  Constantinopolului,  nu  s’a 
îndeplinit.  Marea  adunare  poporală  ţinută  de  credincioşii  ame¬ 
ricani  şi  englezi,  cu  scopul  de  a  pretinde  redarea  bisericii  sf. 
Sofii,  a  fost  prea  de  vreme.  Nu  peste  mult  au  trebuit  întrunite 
adunări,  cari  să  ceară  ajutor  pentru  creştinii  din  Orient.  S’au 
ivit  astfel  de  regrese,  Încât  s’a  sărbătorit  ca  rezultat  intervenţia 
engleză  în  urma  căreia  pacea  dela  Lausanne  din  anul  1923  nu 
a  sistat  patriarhatul  din  Constantinopol.  Că  situaţia  lui  încă 
nu  e  sigură,  ne-au  arătat-o  evenimentele  din  ultimul  timp,  când 
patriarhatul  nou  ales  a  fost  expulsat  de  guvernul  din  Constan¬ 
tinopol. 

Patriarhatul  ecumenic  din  bisericile  Orientului,  cari  nu  for¬ 
mează  o  unitate,  nu  posede  nici  o  jurisdicţie,  ci  este  numai  un 
post  de  onoare  Numai  la  cererea  unei  biserici  se  poate  ame¬ 
steca  în  agendele  ei.  Singurul  semn  exterior  de  comunitate  a 
fost  sfinţirea  de  mir,  care  se  distribue  bisericilor.  Insă  şi  aceasta 
a  Încetat,  decând  mai  multe  biserici  îşi  sfinţesc  ele  mirul.  Jurisdic¬ 
ţia  patriarhului  se  extinde  numai  asupra  creştinilor  greci  din 
Turcia.  Numărul  lor  s’a  redus  în  mod  considerabil  dela  începutul 
veacului  al  19-lea  încoace.  înainte  cu  100  de  ani  existau  138 
de  episcopii,  Ia  începutul  războiului  balcanic  au  mai  fost  87  cu 
trei  milioane  de  suflele.  Prin  războiul  balcanic  patriarhatul  a  suferi 

noi  perderi  în  statele  din  Balcani,  iar  dupăce  prin  contractul 
dela  Lausanne  din  cauze  «umanitare»  s’a  dispus  schimbul  de 
populaţie  în  Tracia  şi  Asia  mică  —  din  care  cauză  au  suferit  gro¬ 
zav  un  milion  de  oameni  —  a  pierdut  In  Thracia  11  şi  în  Asia 
mică  37  de  episcopii.  Intre  acestea  se  află  scaunele  episc.  cu¬ 
noscute,  cari  din  timpul  apostolilor  au  fost  centre  creştineşti 
ca  Efes,  Smyrna,  Trapezunf,  Nicea,  Nicomedia  etc. 

Prin  gruparea  nouă  şi  înfiinţare  de  nouă  dieceze  —  ce  de¬ 
veni  necesar  din  cauza  refugiaţilor  şi  evacuaţilor  —  s’au  înfi¬ 
inţat  10  cercuri  mitropolitane,  astfel  că  numărul  lor  actual  e  57 
cu  7  episcopii  sufragane.  In  numărul  acesta  se  cuprind  şi  die¬ 
cezele  din  Grecia  nouă,  cari  stau  încă  sub  jurisdicţia  Constan- 
tinopolului.  Fără  acestea  s’ar  reduce  numărul  sufletelor  Ea  vre-o 
câteva  sute  de  mii,  cari  trăiesc  in  Constantipol  şi  jur,  precum 
şi  pe  insulele  greceşti. 

Istoria  internă  a  patriarhatului  în  timpurile  din  urmă  a  fost 
foarte  frământată  şi  complicată,  încât  ea  e  greu  de  judecat  de  un 
străin.  Turcii  au  voit  să  desfiinţeze  patriarhatul,  acesta  fiind  un 
pericol  pentru  ţara  lor.  Popoarele  supuse  şi  oprimate  se  con¬ 
sideră  totdeauna  ca  pericol  intern  de  stăpânitori.  Nime  nu  va 
putea  face  reproş  Grecilor,  dacă  in  anii  din  urmă  au  aşteptat 
să  bată  şi  pentru  ei  ceasul  liberării  de  sub  jugul  turcesc.  Turcii 
au  făcut  responsabili  totdeauna  pe  conducătorii  sufleteşti  pentru 
atitudinea  politică  a  creştinilor.  In  anul  1821,  când  Elinii  din 
Grecia  s’au  ridicat  la  luptă  pentru  libertate,  pe  Grigorie  al 
V-!ea  l-au  spânzurat  Turcii  de  stâlpul  porţii  sale.  Iar  kemaliştii, 
la  intrarea  lor  in  Smyrna,  in  Septemvrie  1922,  au  ucis  in  mod 
bestial  pe  mitropolitul  de  acolo. 

Putem  deci  înţelege,  că  patriarhul  Ghermanos  ai  V-lea,  care 
ocupa  scaunul  din  Constantinopo!  din  1912,  a  simpatizat  cu 
Turcii  de  astăzi.  Aceştia  au  dat  îndreptăţire  egală  pe  baza  con¬ 
stituţiei,  precum  şi  toleranţă  deplină  populaţiei  creştine.  Acest 
eveniment  a  fost  sărbat  printr’un  mare  festival  de  înfrăţire  în 
Constantinopol,  între  Turci  şi  Greci,  între  creştini  şi  mohame- 
dani.  Beţia  sărbării  a  fost  însă  urmată  in  curând  de  o  trezire 
amară.  In  războiul  mondial  Turcii  şi-au  trădat  simţul  lor  ade¬ 
vărat  faţă  de  creştini.  Nici  turcul,  fie  tânăr  sau  bătrân,  nu  şi 
poate  nega  fiinţa  sa.  Indatace  s’a  schimbat  spiritul  şi  între 
Greci,  Germanos  al  V-lea  a  fost  silit  să  se  retragă.  Scaunul  pa¬ 
triarhal  a  rămas  câţiva  ani  neocupat.  Grecii  din  Constantinopol. 

au  fost  răpiţi  în  vârtejul  politicei  regelui  Constantin — Venizelos. 
Alegerea  intre  astfel  de  împrejurări  s’a  tot  amânat.  In  urmă 
nu  s'a  ales  un  partizan  al  regelui  învingător,  ci  Metetie,  fostul 
mitropolit  al  Athenei,  pământean  şi  prietin  al  lui  Venizelos,  în 
Noemvrie  1921. 

Intr’aceia  Turcii  au  încercat  să  submineze  patriarhatul  în 
interior,  protejând  pornirea  preotului  Eftimie,  de  a  întemeia 
o  biserică  naţională  turcească.  Sprijinul  lui  l-au  format  Grecii, 
cari  vorbeau  turceşte,  in  jurul  Trapezuntului.  Această  pornire 
răutăcioasă  a  durat  până  în  trecutul  recent.  Acest  preot  a  dis¬ 
părut  abia  dupăce  l-au  desarmat  sprijinitorii  lui  de  odinioară.  Ten¬ 
dinţa  patriarhului  Meletie,  de  a  se  pune  într’un  raport  de  prie- 
tinie  cu  guvernul  turcesc,  fu  nimicită  prin  zdrobirea  armatei 
greceşti  în  Asia-mică.  El  a  fost  silit  să  părăsească  Constanti- 
nopolul,  ca  jertfă  a  intrigilor  greceşti  şi  turceşti  şi  în  scurt 
timp  să-şi  dea  şi  dimisia. 

Patriarhatul  nu  a  încetat  nici  în  situaţia  aceasta  nesigură, 
de  a  apăra  interesele  bisericii.  Pentru  pierderile  suferite  şi  a 
căutat  compensaţie  in  lărgirea  jurisdicţiunei  sale.  Astfel  a 
încercat  să  întemeieze  un  episcopat  ortodox  în  Budapesta.  Insă 
precum  se  vede  a  rămas  la  încercare,  scaunul  episcopesc  de 
acolo  din  partea  sârbilor  fiind  pretins  deja  de  sute  de  ani, 
de  ce  îşi  aduce  acum  de  nou  aminte  patriarhatul  sârbesc.  In 
Praga  încă  s’a  organizat  o  episcopie  ortodoxă.  Şi  aici  ne  în¬ 
tâlnim  cu  interese  sârbeşti.  Episcopului  Dositei  din  Niş  i-a 
reuşit  în  Carpaţi  să  câştige  până  acum  60  de  parohii  unite 
pentru  ortodoxie.  Afară  de  aceasta  biserica  naţională  cehă  pă¬ 
rea  la  început  că  înclină  spre  ortodoxie.  Goratz  din  Olmiitz, 
unul  dintre  episcopii  lor  aleşi,  primi  sfinţirea  sa  întru  epis¬ 
cop  din  partea  arhiereului  sârbesc.  Acesta  s’a  desfăcut  de 
biserica  naţională,  ajunse  pe  panta  religiunei  libere  şi  îm¬ 
preună  cu  vre-o  câteva  parohii  în  Moravia  formează  o  co¬ 
munitate  ortodoxă  cu  confesiune  ortodoxă,  cu  rit  occidental  în 
limba  cechă.  Patriarhul  a  delegat  la  Londra  ca  reprezentant 
permanent  un  exarch  cu  gradul  de  metropolit,  căruia  îi  sunt 
supuse  parohiile  din  Europa  occidentală,  şi  care  să  ţină  legă¬ 
tură  cu  bisericile  din  Apus.  Pentru  a  face  posibilă  o  înţelegere 
cu  aceasta,  Meletie  a  recunoscut  valabilitatea  sfinţirilor  anglicane. 
Mai  departe  patriarhul  răuşi  să  aducă  în  sfera  influinţei  sale 
bisericile  ortodoxe  din  statele  mărginaşe,  precum  şi  biserica 

grecească  din  Statele  Unite.  Aceasta  fu  încredinţată  prin  o  con¬ 
venţie  a  superiorităţii,  bisericii  eline,  care  în  vara  anului  1924- 
după  lungi  dezbateri  a  renunţat  la  drepturile  sale.  Prin  învoirea 
şi  aprobarea  patriarhatului  s'au  înfiinţat  în  Statele  Unite  o  arhie¬ 
piscopie  şi  trei  episcopii  pentru  cei  200,000  Greci  de  acolo 
iar  bisericii  i  s-’a  dat  o  constituţie  independentă,  cu  un  institut :: 
teologic  propriu  în  Astoria  N.  1. 

Albanezii  ortodocşi  —  vre-o  câteva  sute  de  mii  de  suflete 
—  au  început  din  1922  să  se  rupă  de  Constantinopol  pentru 
a  forma  o  biserică  proprie,  independentă.  Episcopii  greci  fură  . 
alungaţi,  iar  cultul  divin  se  ţine  în  limba  albaneză.  In  fruntea 
bisericii,  care  are  patru  episcopii,  stă  sinodul.  Tratativele  cu* 
Constantinopol  au  să  pregătească  o  soluţie  pacinică  a  con¬ 
flictului. 

Şi  Patriarhul  Meletie  s’a  nizuit  a  crea  un  organ  unitar  de 
sfătuire  pentru  bisericile  ortodoxe.  El  a  Invitat  toate  bisericile  ? 
să-şi  trimită  reprezentanţi  în  Iunie  1923  Ia  o  conferinţă  în  Con¬ 
stantinopol,  pentru  o  desbatere  a  problemelor,  cari  numai  îm¬ 
preună  se  pot  rezolva,  ca  reformarea  Calendarului,  permiterea . 
căsătoriei  a  2-a  şi  altele.  Cu  excepţia  unor  patriarhate  s’au  în¬ 
voit  toate  bisericile  (n  urmă  se  ivi  ideea  de  a  chema  Ia  un. 
sinod  ecumenic  bisericile  orientale.  Asupra  motivelor  de  amâ¬ 
nare  ne  dă  o  lămurire  epistola  patriarhului  din  Belgrad,  cătră  i 
cel  din  Alexandria.  In  şedinţa  din  10  Dec.  1924  sinodul  bise¬ 
ricii  sârbeşti  a  constatat  necesitatea  unui  astfel  de  sinod,  însă 
a  aflat,  că  toate  problemele  să  fie  aduse  în  o  conferinţă  pre¬ 
mergătoare.  Bisericile  ortodoxe  s’ar  afla  de  prezent  în  o  si¬ 
tuaţie  atât  de  nefavorabilă,  încât  unele  din  ele  nici  nu  ar  putea  . 
lua  parte  la  un  astfel  de  sinod.  Pentru  aceea  biserica  sârbească 
propune  o  consfătuire  în  Niş  sau  pe  muntele  Athos. 

Evenimentele  politice  din  Orient  au  îndreptat  atenţiunea 
asupra  patriarhalelor  din  Ierusalim,  Antiohia  şi  Alexandria.. 
Apusul  era  de  părerea,  că  acestea  ar  fi  numai  nişte  umbre  şi 
trăiesc  din  gloria  trecutului  lor.  Insă  viaţa  lor  constă  din  lupte 
grele  interne,  provocate  mai  mult  de  divergenţe  naţionale. 

Patriarhatului  din  Ierusalim  aparţin  45,000  creştini,  cu  es- 
cepţia  câtorva  greci,  băştinaşi  Sirieni  de  limba  arabă.  Această l 
biserică  In  răsboiu  a  ajuns  în  situaţie  financiară  foarte  grea.  Eat 
primea  din  Rusia  un  mare  ajutor  financiar  pentru  îngrijirea  lo¬ 
curilor  sfinte  din  Palestina.  Acest  ajutor  însă,  împreună  cu  ve- 

niţele  dela  moşiile  lor  din  Rusia  şi  Basarabia  a  încetat.  Pa¬ 
triarhul  a  căutat  şi  aflat  sprijin  in  Statele  Unite,  Anglia  şi  în 
tRomânia.  institutul  teologic  din  Ierusalim,  care  fu  închis  din  1908, 
s’a  putut  din  nou  deschide.  Aici  e  activ  un  învăţător  al  bise- 
ricei  episcopale  din  Statele  Unite.  Sirienii  băştinaşi  răpiţi  de 
spiritul  democratic  au  ţinut  In  laffa  un  congres  şi  au  pretins 
între  altele  şi  o  altă  compunere  a  autorităţilor  bisericeşti  şi 
anume  a/*  sirieni  şi  Vs  greci,  iar  pentru  fiecare  biserică  un  senat 
bisericesc.  Până  acum  au  fost  aproape  excluşi  din  ierarhie  şi 
conducerea  bisericească.  Pe  lângă  patriarhat  ia  parte  Ia  condu¬ 
cere  fraternitatea  dela  mormântul  sfânt,  care  constă  din  ca.  250 
călugări. 

Patriarhatul  din  Antiohia,  al  cărui  titular  locuieşte  în  Da¬ 
masc,  a  primit  viaţă  nouă  după  eliberarea  de  sub  stăpânirea 
turcească.  Acesta  are  300,000  aderenţi  cari  sunt  sirieni  cu  limba 
arabă,  afară  de  cei  25,000  greci.  Partida  reformistă  pretinde  o 
legătură  amicală  cu  celelalte  biserici,  cărţi  religioase  pentru 
catehizarea  şi  luminarea  poporului,  înfiinţarea  unui  institut  teo¬ 
logic  şi  o  reformare  a  biserici  întregi.  O  activitate  vie  desvoaită 
patriarhul  din  Alexandria.  Lui  îi  sunt  încredinţate  100,000  de 
suflete,  dintre  cari  a/s  parte  greci.  Acesta  s’a  pus  în  legătură 
cu  patriarhul  din  Ierusalim,  pentru  a  ajuta  şi  el  la  lucrarea  mare 
şi  comună  a  creştinismului  ortodox,  in  centrul  acestor  patriar- 
ihate  apar  reviste  teologice. 

La  începutul  secolului  al  XlX-lea  Grecii  au  fost  cei  dintâi, 
cari  după  Muntenegreni  şi  au  scuturat  jugul  turcesc.  Obţinân- 
du-şi  libertatea  politică,  s’a  organizat  şi  biserica  lor  ca  naţio¬ 
nală  şi  autonomă.  Prin  lărgirea  graniţelor  ţării  în  contul  Turciei, 
ea  deveni  tot  mai  mare.  Biserica  însă  nu  s’a  putut  bucura  de 
independenţa  de  stat,  ceiace  i  ar  fi  fost  necondiţionat  necesar 
pentru  o  desvoltare  sănătoasă.  Soartea  ei  âT'fost  prea  strâns  le¬ 
gată  de  puterea  statului  şi  de  partidele  politice.  In  ultimele 
decenii  au  dispărut  foarte  multe  greutăţi,  însă  in  trecutul  recent 
a  fost  totuşi  jucăria  partidelor  politice.  Episcopi  şi  senatori  supe¬ 
riori  veniau  şi  plecau  cu  guvernul.  Acum  biserica  are  o  consti 
tuţie,  ea  a  devenit  independentă  de  stat  şi  îndeosebi  de  parti¬ 
dele  politice.  Mirenii  iau  parte  considerablilă  la  administraţia 
ibisericească.  Un  spirit  puternic  şi  sănătos  de  reformă  există  în 
cercuri  largi.  îndeosebi  pregătirea  preoţimei  are  nevoie  de  o 
ireformă  temeinică.  Meletie,  ca  metropolit  în  Atena  a  constatat. 

că  din  4195  de  preoţi  inferiori  greceşti,  a  căror  pregătire  e  cu¬ 
noscută,  1708  au  numai  pregătirea  din  şcoala  poporală,  1909  ’ 
din  şcoala  medie,  323  din  gimnazii  şi  numai  195  au  cercetat 
institutul  teologic,  iar  un  număr  mai  mic  universitatea.  Inftuinţa 
unor  astfel  dejjreoţi  nu  poate  fi  mare  asupra  poporului.  Dupăce 
părăsesc  şcoala,  sunt  siliţi  a  se  ocupa  cu  altceva,  înainte  de  a  se 
dedica  carierei  preoţeşti,  căci  ei  abia  cu  30  de  ani  se  pot  preoţi.  In 
celelalte  state  din  Baican  se  pare  că  nu  stă  mai  bine  pregătirea 
clerului  inferior.  Acum  se  purcede  Insă  pretutindenea  foarte 
energic.  îndeosebi  în  Orecia  dorinţa  unei  reforme  este  gene¬ 
rală.  O  revizuire  a  cultului  divin,  o  corectare  şi  simplificare  a 
limbagiului  liturgic,  îngrijirea  predicei,  independenţa  economică 
a  clerului  sunt  postulatele  mai  arzătoare. 

Disolvarea  monarhiei  austro-ungare  a  dat  o  creştere  con¬ 
siderabilă  la  două  biserici  in  Balcani:  la  cea  sârbească,  şi  la  cea  ro¬ 
mânească.  In  regatul  sârbesc,  Iugoslavia,  toţi  sârbii  sunt  ia  olaltă. 
înainte  de  răsboiu  au  fost  desbinaţi  bisericeşte.  Muntenegru  şi 
Sârbia  au  avut  biserici  naţionale  independente,  sârbii  din  Ma¬ 
cedonia  aparţineau  patriarhului  de  Constantinopol,  iar  cei  din 
monarhia  habsburgă  işi  aveau  organizaţia  lor  bisericească.  Toate 
acestea  biserici  sunt  unificate  din  1920.  Vechiul  patriarhat  sâr¬ 
besc  a  fost  renoit  şi  această  demnitate  fu  încredinţată  mitropolitului 
de  Belgrad.  Pe  lângă  universitatea  din  Belgrad  s’a  înfiinţat  o 
facultate  teologică,  şi  cinci  seminarii  preoţeşti  stau  in  serviciul 
pregătire!  de  preoţi  harnici.  Şi  aici  resunâ  strigătul  după  re¬ 
formă.  Se  pretinde  permiterea  căsătoriei  a  doua  pentru  preoţi 
reforma  portului  preoţesc  etc.  Biserica  sârbească  se  află  Irt  în¬ 
florire,  deşi  nu  lipsesc  greutăţi  mari  interne.  In  decursul  răs- 
boiului  mulţi  tineri  şi-au  câştigat  pregătirea  lor  teologică  în  Ox¬ 
ford  şi  la  facultatea  catolică  din  Berna.  Aceştia  iau  parte  activă 
la  lucrările  biserici  şi  sunt  în  posturi  înalte. 

Popoiul  bulgar  sângerează  din  mii  de  răni.  Naturai  că 
sufere  şi  biserica.  Patriarhul  din  Constantinopol  nu  a  recunoscut 
până  acum  autocefalia  biserici  şi  o  consideră  ca  şismatică.  Această 
osândă  însă  nu  o  recunosc  celelalte  biserici  ortodoxe  şi  stau 
în  comunitate  bisericească  cu  ea,  Şi  biserica  bulgară  şi  a  creat 
o  const.tuţie  nouă  şi  lucrează  la  o  reformă  internă.  Şi-a  regulat 
pregătirea  preoţimei.  Pentru  acest  scop  s’a  înfiinţat  o  facultate 
teologică  pe  lângă  universitatea  din  Sofia.  Preoţimea  superioară 
şi  profesori  de  teologie  şi  au  făcut  studiile  lor.  mare  parte  îiti 

străinătate  în  Rusia,  în  Germania  şi  în  Elveţia.  Şi  în  biserica 
bulgară  se  nizueşte  după  reforme  ca  în  Grecia  şi  în  Sârbia. 

Biserica  ultimă,  care  şi-a  creat  o  organizaţie  solidă,  după 
învingerea  multor  greutăţi,  este  cea  românească.  Românii  ca  şi 
Sârbii  înainte  de  răsboiu  au  aparţinut  diferitelor  organizaţii  bi¬ 
sericeşti,  conform  dependenţei  lor  politice.  Acum  sunt  toţi  ro¬ 
mânii  într’un  regat,  la  care  s’au  alipit  Ardealul,  Bucovina,  Ba¬ 
sarabia  cu  o  populaţie  covârşitoare  română.  Singuraticele  cer¬ 
curi  mitropolitane  nu  au  renunţat  uşor  la  independenţa  ce  o 
aveau  până  acum,  însă  in  urmă  tot  a  reuşit  a  le  uni  toate  într’o 
organizaţie  bisericească.  Autoritatea  superioară  bisericească  este 
congresul  naţional- bisericesc.  La  acesta  iau  parte  toţi  episcopii 
mirenii  singuraticelor  dieceze,  precum  diferite  corporaţiuni. 

Congresul  alege  pe  episcop»,  o  autoritate  deosebită  admi¬ 
nistrează  averea  bisericească  şi  controlează  întregul  buget 
bisericesc.  Pe  lângă  episcopi  se  află  câte  un  consistoriu  care 
se  alege  de  cătră  sinodul  diecezan.  După  cea  rusească,  cea 
românească  e  acum  cea  mai  tare  la  număr.  Ea  are  ca  14  mili¬ 
oane  de  credincioşi.  Aceasta  a  fost  cauza  că  sinodul  în  înţele¬ 
gere  cu  ministerul  cultelor  a  înfiinţat  un  patriarhat.  In  această 
demnitate  a  fost  aşezat  metropolitul  din  Bucureşti.  La  actul  festiv 
al  denumirii,  ca  cea  mai  apropiată  datorinţă  a  bisericii  a  accen¬ 
tuat  noul  patriarh  înfiinţarea  de  burse  pentru  viitorii  preoţi, 
reorganizarea  facultăţii  teologice  din  Bucureşti  înfiinţarea  unei 
academii  pentru  muzica  orientală  şi  clădirea  unei  catedrale 
monumentale,  care  sa  fie  un  tezaur  al  artei  din  Europa  orien¬ 
tală.  Printr’o  delegaţie  deosebită  a  adus  ia  cunoştinţă  de¬ 
numirea  sa  patriarhului  ecumenic  din  Constantinopol.  Et  a 
accentuat,  că  în  constituţie  şi  învăţătură  nici  o  schimbare  nu 
s’a  făcut.  Aceasta  încunoştiinţare  s’a  făcut,  ca  prin  patriarhul 
ecumenic  să  se  aducă  la  cunoştinţa  tuturor  patriarhilor  şi  bise¬ 
ricilor  autocefale  In  forma  aceasta  se  păstrează  legătura  şi  uni¬ 
tatea  tuturor  bisericilor  ortodoxe  de  sub  conducerea  patriar¬ 
hului  ecumenic. 

O  activitate  deosebită  dezvoltă  biserica  românească  pentru 
recâştigarea  fiilor  ei  uniţi  cu  Roma.  Pentru  acest  scop  s'a  înfiinţat  o 
societate  deosebită.  (?  Notatr).  Ca  pretutindenea,  aşa  şi  aici  se 
observă  o  tendinţă  reformatoare.  Se  mişcă  îndeosebi  preoţimea 
aranjând  adunări  în  toată  ţara.  Intre  problemele  tractate  putem 
aminti:  problema  apostolatului  din  partea  laicilor,  introducerea 

lui  la  sate  şi  oraşe,  ridicarea  preoţimei  printi^o  pregătire  deo¬ 
sebită,  reformarea  facultăţilor  teologice  din  Cernăuţi  şi  Bucureşti. 
Chiar  şi  călugării  s’au  întrunit  pentru  stabilirea  unui  program 
de  reforme.  Şi  ei  pretind  o  pregătire  mai  bună  prin  Întemeierea 
unui  seminar  special. 

Călugărimea  în  Balcan  se  află  în  mare  criză.  Mănă¬ 
stirile  sunt  foarte  slab  împopulate,  ele  au  de  regulă  numai 
atâţia  locuitori,  câţi  se  cer  pentru  administrarea  lor;  adevărata 
viaţă  mănăstirească  s’a  restrâns  la  muntele  Atos,  unde  toate 
naţiunile  îşi  au  mănăstirile  lor. 

Trecerea  repede  peste  largul  teren  s’a  încheiat.  Că  sub 
pătura  la  aparenţă  petrificată  a  ortodoxiei  zace  ascunsă  o  pro¬ 
fundă  evlavie,  o  nizuinţă  morală  serioasă,  un  spirit  de  jertfă  şi  o 
alipire  credincioasă  la  Hristos  şi  biserica  Lui,  aceasta  au  do¬ 
vedit-o  îndeajuns  popoarele  Orientului,  în  anii  din  urmă.  Această 
evlavie  şi  seriositate  se  manifestă  în  Constituţiile  nouă, 
create  de  aceste  biserici,  precum  şi  în  lucrările  de  reformă  în- 
cepule  acum.  Nu  trebuie,  să  trecem  cu  vederea  părţile  umbroase 
In  viaţa  acestor  biserici,  insă  nu  avem  nici  un  motiv  a  ie 
scoate  pe  acelea  prea  mult  la  iveală.  Ne  bucură  tendinţa 
acestei  biserici  de  a  căuta  o  înţelegere  cu  surorile  ei  din 
apus.  De  o  unire  deocamdată  nici  nu  e  nevoie  să  vorbim. 
Desvoltarea  istorică  a  acestor  biserici  e  atât  de  deosebită,  con¬ 
trastele  naţionale,  culturale,  politice,  limbistice  sunt  atât  de  mari, 
încât  la  o  unire  deocamdată  nici  nu  ne  putem  gândi.  Insă 
nădejdile  sânt  justificate  o  înţelegere,  precum  şi  o  atenţiune 
reciprocă  se  poate  susţinea. 

In  zilele  acestea  —  la  ziua  de  sf.  Petru  —  se  află  la 
Londra  patriarchul  din  Ierusalim  şi  Alexandria,  reprezentanţii 
celui  din  Constantinopol,  împreună  cu  delegaţii  altor  biserici 
ortodoxe,  pentru  a  sărba  împreună  cu  arhiepiscopul  din  Can- 
terbury,  cu  episcopi  şi  mireni  ai  bisericii  engleze,  aniversarea 
de  1600  dela  sinodul  prim  ecumenic  din  Nicea.  Dea  D-zeu,  ca 
această  sărbare  să  devie  un  simbol  al  faptului,  că  bisericile 
Răsăritului  şi  Apusului  înţeleg  tot  mai  mult  a  se  considera  bi¬ 
serici  surori,  egal  îndreptăţite. 


Trad.  de  Dr.  N.  TercbilA. 

MIŞCAREA  LITERARA. 

Feminism  şi  Feminitate  In  lumina  Evangheliei,  de 

Preotul  Pomjei  Moruşca,  Sibiu.  Tipografia  Arhidiecezană,  Pre¬ 
ţul  30  Lei.  —  Mai  toate  problemele  mari  ieşite  la  suprafaţă  după 
răsboiu  şi  cari  s’au  impus  în  chip  deosebit  atenţiunii  condu¬ 
cătorilor  sociali,  au  fost  tratate  în  chip  superficial,  soluţiile  pro¬ 
puse  fiind  prea  simpliste  şi  prea  sumare. 

Cu  o  ideologie  unilaterală  şi  lipsită  de  reazimul  lăuntric 
al  inspiraţiei  etice,  era  de  altfel  şi  greu  să  se  afle  o  deslegare 
integrală  şi  definitivă  pentru  atâtea  probleme. 

Se  cereau  pentru  această  preocupare  profunde  iluminări 
spirituale  şi  o  nelimitată  şi  vibrantă  sinceritate,  deoarece 
aceste  probleme  făceau  mai  toate  parte  din  vastul  domeniu  al 
apostolatului  şi  de  care  nu  te  poţi  apropia  cu  o  mentalitate  o- 
oportunistă  şi  cu  pripa  omului  de  expedient. 

Din  fericire  toate  problemele  vitale  puse  în  relief  de  necesită¬ 
ţile  epocii  noastre  au  fost  atacate  rând  pe  rând  cu  o  infalibilă 
competenţă,  şi  de  misionarii  Evangheliei. 

Intre  aceste  probleme  stă  pe  primul  plan  şi  aceia  a  fe¬ 
minismului.  - 

Iar  între  aceşti  misionari,  s’a  încadrat  cu  un  rar  prestigiu 
părintele  Pompei  Moruşca  autorul  lucrării  de  mai  sus. 

Sfinţia  Sa  este  un  vechiu,  cunoscut  şi  priceput  cercetător 
al  chestiunilor  care  interesează  viaţa  noastră  bisericească  şi  ac¬ 
tivităţile  ei  practice. 

La  statornicia  preocupărilor  a  adăogat  întotdeauna  lu¬ 
minile  competenţii  sale  apostolice. 

Unul  din  roadele  acestei  culturi  spirituale  şi  ale  acestui 
practicism  creştin,  este  şi  cartea  de  care  ne  ocupăm  aci. 

însufleţit  până  în  ultima  fibră  a  conştiinţii  sale  de  preot, 
de  «idealul  experienţii  creştine»,  Sfinţia  Sa  a  osârduit  fără 
preget  vreme  de  aproape  15  ani  să  Induci  din  bogata  sa  ex¬ 
perienţă  pastorală  normele  cele  mai  sigure  şi  mai  verificate 
pentru  realizarea  unui  creştinism  viu  şi  fecund  pe  tărâmul 
vieţii  sociale. 

Poartă  cu  cinste  paternitatea  multor  mişcări  şi  directive 
atât  în  lăuntrul  vieţii  bisericeşti  cât  şi  în  domeniul  vieţii  sociale. 

Asociaţiei  clerului  «A.  Şaguna»  Sf.  Sa  i-a  dat  Statutele  de 
organizare  şi  i-a  fost  un  credincios  şi  entuziast  secretar  şi 
membru;  internatului  arhidiecezan  un  neobosit  părinte  duhov' 
nicesc,  Soc.  ortodoxe  a  femeilor  române  un  pasionat  susţinător 
şi  propogandist,  iar  nouă  tuturor  celor  ce  am  venit  în  contact 
cu  sufletul  său  devotat  la  Rev.  Teologică  şi  aiurea,  un  inspi 
rator  şi  un  colaborator  nepreţuit.  Ortodoxia  are  fără  îndoială 
în  părintele  Moruşca  un  idealist  militant  ţi  competent . 

In  lumina  acestor  sumare  date  scoase  din  activitatea  sa 
de  până  acum,  putem  înţelege  mai  bine  frumuseţea  şi  impor- 

tanta  scrierii  de  faţă,  întrucât  o  putem  plasa  ca  un  moment  de 
proeminenţă  în  continuitatea  misionarismului  său  fervent. 

Lucrarea  ar  putea  fi  împărţită  în  două  secţiuni  după  felul 
preocupărilor  pe  care  autorul  însusi  le  pune  în  evidenţă  —  o 
parte  în  care  sunt  cuprinse  orientări  etice  şi  sociale  generale 
legate  de  însuşirile  deosebitelor  tipuri  de  femei  biblice  schiţate, 
şi  alta  cuprinzând  metode  şi  indicaţiuni  cu  caracter  practic  în 
vederea  înfăptuirii  prin  femei  a  idealului  creş'in  în  societatea 
contemporană.  Autorul  critică  sever  feminismul  ca  manifestare 
nenaturală  şi  denaturată  a  orgoliului  femeiesc  alimentat  In  doze 
mari  de  falsa  ideologie  a  emancipării  cu  orice  chip,  nu  atât  de 
sub  tutela  bărbatului,  cât  mai  ales  de  sub  augusta  cârmă  a 
disciplinii  morale  şi  familiale,  şi  interpretează  episoadele  din 
viaţa  tuturor  personalităţilor  femenine  întâlnite  fn  Noul  testa¬ 
ment,  în  senz  educativ  moral  şi  social,  actualizând  atitudinile 
şi  fizionomiile  lor  spirituale. 

In  ce  lumină  de  contemporaneitate  şi  de  fragedă  şi  ime¬ 
diată  realitate  ne  apar  toate  chipurile  de  femei  biblice  din 
schiţele  sintetice  şi  evocative,  făcute  cu  atâta  talent  de  păr. 
Moruşca ! 

«Sfânta  Fecioară  şi  Maică,  duioasele  mironosiţe,  femeia 
cea  gârbovă  văduva  săracă  şi  cucernică,  femeia  din  Canaan 
Marta  şi  Maria,  Sft.  Ana  prorocită,  femeia  samarineancă,  Maria 
Magdalena,  Veronica,  Tavita»  etc. 

N’au  fost  neglijate  nici  chiar  cele  cu  situaţii  morale  du¬ 
bioase  ca  <femeia  adulteră,  Irodiada,  Sifira  etc.  Şi  toate  aceste 
zugrăviri  spirituale  sunt  lucrate  in  infinita  şi  luminoasa  per¬ 
spectivă  a  Evangheliei  şi  a  sfinteior  ei  învăţături  coborâte  cu 
toate  elementele  lor  de  sugestie  etică  în  raporturile  vieţii  mo¬ 
deme. 

In  partea  a  doua  sunt  schiţate  preocupările  pentru  «cso- 
claţiile  ftmenine »  subliniind  marea  misiune  a  Societăţii  Orto¬ 
doxe  a  femeilor  române;  se  arată  urgenta  nevoie  a  înfiinţării 
certat  hor  biblice  pentru  trezirea  interesului  religos  şi  pentru 
crearea  mediului  creştin,  datoria  de  a  organiza  conferenţe  şi  fe¬ 
stiv  aluri  religioase,  leagăne,  grădini  de  copţi,  c.mtne  şcolare  şt 
asociaţii  pt’iru.  protecţia  tineretului  şcolar  şcoale  de  qosoo- 
dărit  casnică,  c  im  in  uri  pentru  ucenice,  şcoale  şi  căminuri,  pen¬ 
tru  servitoare,  orfelinate,  aziluri  pentru  bătrâni,  aziluri  pentru 
beţivi  etc. 

Atacă  marea  problemă  a  apostolatului  in  cazarmă  şi  în¬ 
chisori  şi  tragica  problemă,  care  poate  fi  socotită  ca  punctul 
nevralgic  şi  compromiţător  al  civilizaţiei  contemporane,  pro¬ 
blema  prostituţiei,  pentru  toate  aceste  obligatorii  preocupări 
morale  şi  sociale,  propunând  soluţii  inspirate  şi  formulând  de¬ 
ziderate  foarte  sugestive. 

Lucrarea  păr.  Moruşca  este  deschizătoare  de  zări  nouă 
pentru  misionarismul  ortodox  şi  o  revelaţie  pentru  idealismul 
femeilor  române. 

Autorul  a  înfipt  un  stindard  de  biruinţă  spirituală  pe 
vârful  fortăretelor  moderniste  atât  de  primejdioase  şi  atât  de 
inexpugnabile  în  aparentă,  verificând  cu  belşug  de  experenţe 
profunda  putere  de  însufleţire  de  orientare  şi  de  renaştere  care 
se  revarsă  în  prisosuri  de  vitalitate  sufletească  pentru  lume, 
din  paginile  sfintelor  Evanghelii. 

Părinţii  profesori  de  religie  dela  şcoalele  de  fete,  vor 
găsi  în  lucrarea  Păr.  Moruşca  fecunde  îndrumări  pentru  opera 
lor  educativă. 

Dumnezeu  să  i  călăuzească  luminoasele  sale  poveţe  cre¬ 
ştine  spre  cât  mai  multe  conştiinţe  româneşti  şi  să  le  sporească 

rodul  lor  spiritual  însutit.  Prof.  Dr.  Gr.  Cristescu. 

* 

Ştefan  Meteş:  Relaţiile  mitrjoolt tulul  Andreiu  Şaguna  cu 
Românii  din.  Principatele  Rimăne.  («Biblioteca  Semănătorul» 
Nr.  97.  Arad,  Editura  librăriei  diecezane.  Preţul  5  Lei). 

Măreaţa  figură  a  mitropolitului  Andreiu  Şaguna  a  tentat 
condeiul  tuturor  istoriografilor  români.  Dl  Ştefan  Meteş,  unul 
dintre  ultimii  sosiţi  pe  câmpul  nesfârşit  al  cercetărilor  trecutului 
românesc,  nu  putea  să  nu-şi  îndrepte  ostenelile  spre  multipla 
activitate  a  marelui  arhiereu.  Cu  prilejui  aniversării  de  .50  ani 
deia  moartea  mitropolitului  Şaguna  (în  1923),  dl  Ştefan  Meteş 
a  scris  studiu!  de  faţă  în  care  ne  înfăţişează  relaţiile  pe  cari 
lea  avut  Şaguna  cu  toţi  fruntaşii  vieţii  bisericeşti,  culturale  şi 
politice  din  România. 

Din  aceste  pagini,  figura  lui  Şaguna  ne  apare  cu  toată 
grija  ei  de  fiecare  zi  pentru  interesele  superioare  ale  neamului 
nostru  şi  ale  bisericii  noastre  străbune. 

Din  scrisorile  adresate  capilor  bisericii  româneşti  de  peste 
Carpaţi  şi  altor  Români  de  bine,  se  vede  imensa  râvnă  ce  o 
punea  Şaguna  în  serviciul  culturii  româneşt». 

Aceste  contribuţii  aduse  de  di  Ştefan  Meteş  istoriografiei 
româneşti  trebuesc  cunoscute  de  toţi  aceia,  cari  se  interesează 
de  trecutul  neamului  nostru  şi  de  figurile  istorice  cari  ne  au 
pregătit  desrobirea. 

* 

Prof.  Dr.  Gr.  Cristescu:  Perspective  sociale  şi  culturale 
in  lamina  Evangheliei.  («Biblioteca  Semănătorul»  Nr.  87 — 89, 
Arad.  Preţul  15  Lei). 

In  atmosfera  de  ticăloşie  în  care  trăim  de  pe  o  zi  pe  alta, 
cartea  aceasta  a  entuziastului  profesor  dela  Academia  «Andreiană» 
din  Sibiu,  vine  ca  o  largă,  puternică  undă  de  aer  tare  şi  proaspăt 
de  munte.  Simţim  frumuseţile  ţinutului  din  care  a  pornit,  ca 
o  călăuză  sigură  spre  odihnitoare  limanuri  spirituale. 

Semănător,  pe  ogoarele  nesfârşite  în  cari  primul  semănător 
divin  a  fost  Isus  Hristos,  —  acest  modest  ucenic  român  al  Celui 

născut  în  iesîe,  ne  întinde  mâna  să  ne  conducă  pe  drumuri 
lungi  sub  soarele  vecinie  al  evangheliei. 

Scrisul  Păr.  Cristescu  e  razim  şi  călăuză.  Cartea  d-sale  e 
ca  o  apă  întăritoare  care  îţi  astâmpără  setea  şi-ţi  dă  nouă  pa¬ 
teri  in  luptele  vieţii. 

Preoţii,  învăţătorii  şi  toţi  intelectualii  oraşelor  şi  satelor  noa¬ 
stre  vor  găsi  în  sfârşif  o  carte  dintre  acelea  cari  ne  trebue. 

* 

Henric  Ibsen:  Put  Oynt,  în  româneşte  de  Adrian  Mania 
(«Cartea  Vremii»,  colecţie  enciclopedică  îngrijită  de  Nichifor 
Crainic  Editura  Fundaţiei  Principele  Carol).  Bucureşti  1925. 
Pag.  228.  Preţul  30  Lei. 

Prin  traducerea  lui  «Peer  Gynt»,  puternica  dramă  ibseniană, 
<11  Adrian  Maniu  —  dramaturg  şi  el  —  îmbogăţeşte  literatura 
Tomână  cu  o  carte  preţioasă.  Traducerile  bune  sunt  rare.  Mai 
întâi  fiindcă  trebue  să  şti  alege,  apoi  fiindcă  trebue  să  şti  tra¬ 
duce.  Dl  Maniu  a  învins  ambele  greutăţi. 

D-sa  nu  e  robit  de  text  nici  de  fantazia  poetului.  Şi-o 
are  pe-a  sa.  De  aceea  creiază  uneori  din  nou.  Şi  limbă  şi 
imagini.  Limbă  de  o  frăgezime  de  aier  de  munte,  imagini  de 
o  plasticitate  picturală.  Toată  personalitatea  sa  poetică  şi  a  să¬ 
lăşluit  o  în  această  traducere,  care  i  va  spori  renumele  câştigat 
prin  opera  poetică  originală  a  d-sale. 

Simpaticul  tipar  îţi  îmbie  şi  mai  insistent  cartea,  care  e  a 

tuturor  vremilor.  N.  C. 

* 

Dela  editura  Herder  &  Co.  dm  Freibarg,  în  Breisgau  am 
primit  un  număr  de  cărţi,  de  valoare  educativă  şi  de  o  pre¬ 
ţioasă  îndrumare  religioasă,  pe  cari  preoţimea  noastră  le  poate 
utiliza  cu  bun  folos  în  misiunea  pastorală.  Spaţiul  restrâns  nu 
ne  îngăduie  decât  scurte  dări  de  seamă,  cari  dacă  şi  nu  stau 
în  raport  cu  valoarea  cărţilor,  sunt  totuşi  indicaţii  suficiente 
pentru  cei  ce  se  simt  îndemnaţi  a  şi  le  procura. 

Lumini  aprinse.  (Die  brennende  Leuchte).  Gânduri  pen¬ 
tru  înoirea  duhovnicească,  de  Qeorg  Ttmpe,  P.  S.  M.  secretarul 
general  al  «Reuniunii  sf.  Rafael».  Pag  XII  şi  90,  Preţul  M.  2  40. 

O  broşură  de  îndemnuri  şi  exerciţii  religioase,  întocmite 
pe  5  zile,  cu  meditaţii,  cetiri  biblice  şi  rugăciuni  mişcătoare, 
menite  a  trezi  pe  orice  creştin  la  conştiinţa  datoriei.,  de  a-şi 
face  măcar  odată  pe  an  examinarea  lăuntrică  a  vieţii  sale. 

* 

In  primăvara  vieţii.  (Vor  dem  Sommer).  O  carte  pentru 
viitoarele  soţii,  de  Htinrlch  Fassbindei ,  Pag.  VIII  şi  200.  Preţul 
leg.  M.  3  60. 

Cartea  este  scrisă  anume  pentru  fetiţele  mai  răsărite  ale 
•clasei  culte.  Autorul,  întemeiat  pe  experienţe  de  ani  îndelungaţi, 

în  conversaţii  cu  elevele  unei  şcoale  de  fete  şi  ale  unei  şcoaie 
normale  de  fetiţe,  tratează  problema  autoeducaţiei,  In  anii  ho¬ 
tărâtori  ai  odolescenţei.  Se  lămureşte  problema' de  filosofie  cre¬ 
ştină,  de  desvoltare  a  personalităţii  fn  spirit  creştin  şi  de  viaţă, 
socială,  Îndrumată  pe  urmele  lui  Hristos. 

* 

Scurtă  Introducere  In  Noul  Testament  (Kurzgefasste 
Einleitung  in  das  Neue  Testament),  de  Dr.  /ostph  Lickenbergert 
profesor  de  Teologia  Noului  Testament  la  universitatea  din 
Miinchen.  Ediţia  a  111-a  şi  a  IV  a,  Îndreptată,  pag.  XIV  şi  148, 
Preţul  M.  3‘20. 

Profesorul  de  exegeză,  cu  bun  nume,  cuprinde  în  lucrarea 
sa  rezultatele  cele  mai  nouă  ale  cercetărilor  asupra  canonului 
şi  a  textului  Noului  Testament  cum  şi  asupra  cuprinsului  şi 
originii  cărţilor  N.  T.  «Introducerea»  se  înfăţişează  cu  aparat 
ştiinţific  care  cercetează  şi  tratează  întreg  Noul  Testament  şi 
toate  părţile  lui  singuratice.  Exprimarea  concisă  înlesneşte  cu¬ 
prinderea  de  material  mult,  in  spaţiu  restrâns.  Literatura,  amin¬ 
tită  In  legătură  cu  fiecare  parte,  nu  e  prea  vastă,  dar  selecţio¬ 
nată  aşa  fel,  incât  orientează  suficient  asupra  celor  mai  de 
seamă  lucrări,  In  vederea  unei  cercetări  mai  ample. 

* 

Din  filosofia  rugăciunilor  bisericeşti  (Gebetsweisheit 
der  Kirche).  Citiri  în  legătură  cu  rugăciunile  din  Dumineci  şi 
sărbători,  de  Lto  Woloert.  Pag.  VIII  şi  274.  Preţul  M.  5  60. 

Autorul  scoate  pentru  fiecare  din  citirile,  —  mai  bine  zis, 
meditaţiile  sale,  —  un  text  mai  concentrat  dintr’o  rugăciune  şi-t 
analizează,  restrângând  lumină  şi  orientare  asupra  câte  unui 
adevăr  religios.  Pilde  bine  alese  sprijinesc  expunerile,  şi  tre¬ 
zesc  îndemnuri  şi  înălţări  sufleteşti. 

* 

Liturghia  şi  sufletul  feminin,  de  Atkanasiu  Wintersig. 
Pag.  XVI  şi  146.  Preţul  leg.  M.  2’40. 

Cartea  face  parte  din  seria  de  publicaţii  «Ecclesia  orans», 
care  urmăreşte  introducerea  şi  familiarizarea  credincioşilor  cu 
spiritul  Liturghiei.  In  mijlocul  decăderii  morale  a  vremii,  în 
care  sufere  mai  ales  femeia,  cartea  acesta  îi  vine  întru  ajutor, 
desprinzându-se  din  ea  idealul  religios,  cu  putere  de  renaştere. 

In  Introducere  se  tratează  despre  biserică,  cu  trupul  Iu» 
Hristos,  ca  mireasă  a  Lui,  despre  viaţa  dumnezeiască  în  bise¬ 
rică  şi  în  tainele  sfinte;  apoi  despre  femeie  şi  bărbat  în  or¬ 
dinea  vieţii  creştineşti,  despre  preoţie,  diaconie  şi  situaţia  femeii 
în  biserici  din  punct  de  vedere  etic  etc. 

In  continuare  e  privită  femeia  ca  fecioară,  ca  soţie  în  căs¬ 
nicie,  ca  mamă,  făcându-se  încheierea  cu  zugrăvirea  Fecioarei 
Maria,  în  maternitatea  sa  spirituală,  ca  tip  al  bisericii  şi  in  ra¬ 
port  cu  femeia- soţie. 

întreaga  problemă  feminină  e  pusă  în  legătură  cu  liturghia 
ca  mijloc  de  înălţare  şi  e  luminată  în  spiritul  legii  creştine. 

* 

Margareta  de  Stuttgart.  Povestire  istorică,  de  Konrad 
KiinmeL  Pag.  IV  şi  300.  Preţul  leg.  M.  6'80 

Preotul  Confesor  al  fecioarei  Margareta  de  St.,  —  ori  cum 
obicinuit  se  pomeneşte:  Margareta  de  Luxemburg,  —  povesteşte 
cu  duioşie,  in  Infăţişeri  emoţionante,  peripeţiile  de  viaţă  ale  unei 
fetiţe,  care  scapă  dela  casa  părintească,  ca  să-şi  închine  viaţa 
slujbei  Domnului  nostru  lsus  Hristos.  Margareta  este  un  per¬ 
sonagiu  istoric,  a  cărui  amintire  trăeşte  vie  intre  credincioşii 
catolici  ai  patriei  sale. 

Lectura  cărţii  îmbie  un  nepreţuit  reazăm  de  edificare  su¬ 
fletească. 

♦ 

Drumul  unei  vieţi  şi  opeia  ei.  (Lebensweg  und  Lebens- 
weik).  O  viaţă  de  profet  modern,  de  P.  Aiberl  Marin  Weiss, 
Pag.  XIV  şi  500.  Preţul  leg.  M.  10. 

Părintele  Weis,  om  înaintat  în  vârstă,  decenii  dearândul  a 
petrecut  cu  ochiu  atent  şi  cu  adâncă  pătrundere  frământările 
vremii  şi  nu  odată  şi-a  ridicat  cuvântul  pentru  buna  tor  îndru¬ 
mare,  îndeosebi  în  lucrarea  sa  «Apologia  creştinismului;*. 

In  cartea  de  acum  expune  experienţele  şi  observaţiile  sale, 
cari  încep  cu  anul  1848,  când  prind  putere  ideile  democratice 
Şi  se  încheie  cu  afirmarea  «Democraţiei  creştine»  In  centrul 
mişcărilor  stă  activitatea  profetică  a  autorului,  dându  şi  contri¬ 
buţia  personală  la  deslegarea  feluritelor  probleme,  ce  s’au  ri¬ 
dicat  la  suprafaţă. 

In  special  se  ocupă  de  Bavari'a,  între  anii  1870 — 1890  din 
punct  de  vedere  social,  religios  şi  politic,  in  care  timp,  autorul 
şi-a  desvoltat  activitatea  sa  apologetică.  Apoi  arată  cum,  împo¬ 
triva  voiei  sale  a  fost  prins  ir,  curentele  sociaie  şi  religioase, 
cari  au  primit  din  încrucişările  tendinţelor  moderne  şi  moder- 
nizante.  Partea  aceasta  îmbrăţişează  îndeosebi  Austria  şi  Roma. 
Expunerile  autorului,  nu  sunt  o  autobiografie,  ci,  pe  lângă  ideile 
lui  dau  caracterizări  concise  asupra  personalităţilor  istorice  ale 
vremii,  cu  cari  a  venit  în  atingere  şi  a  avut  legături  mai  intime. 

+ 

Muzica  bisericească  şi  poporul.  (Kirchenmuzik  und  Volk) 
de  Vllheim  WeitzeL  Pag.  X  şi  220.  Preţui  leg.  M.  6'20. 

Cântarea  bisericească,  în  legătură  cu  sfintele  slujbe,  are 
cea  mai  mare  importanţă  pentru  educaţia  sufletului  religios.  In 
biserica  catolică  cântarea  e  sprijinită  de  muzică  instrumentală 
şi  în  specia!  de  orgă,  care  a  luat  avânt  deosebit. 

Autorul  cărţii  pune  în  mâna  celor  ce  se  ocupă  de  muzica 
bisericească  catolică  un  manual  de  instrucţie  teoretică  şi  de  în- 

demnuri  practice,  tratând  chestiunea  din  punctul  de  vedere  al 
artei  şi  al  desvoltării  istorice,  ca  muzică  bisericească  liturgică. 

Cartea  e  menită  pentru  massa  largă  a  poporului,  dar  face 
servicii  preţioase  şi  instructorilor  in  muzica  bisericească  ca  şi 
preoţimii  căreia  îi  dă  material  potrivit  pentru  predici,  în  legă¬ 
tură  cu  cultul  divin. 

* 

Felul  de  cugetare  şi  vorbire  al  poporului.  (Des  Volkes 
Denken  und  Reden)  de  loseoh  Wtigert,  preot  în  Mockersdorf, 
Pag.  IV  şi  108.  Preţul  M.  3 — . 

Ca  şi  la  noi  se  întâtneşte  şi  aiurea  marele  neajuns  al 
vieţii  publice,  că  cei  cari  îşi  asumă  dreptul  de  a  vorbi  ’fn  nu- 
mele  poporului  şi  de  al  cârmui,  adeseori  nu-1  cunosc  în  viaţa 
lui  intimă  şi  nu  caută  să  pătrundă  în  mentalitatea  lui.  De  aici 
pornesc  părerile  greşite  şi  adeseori  dispreţul  pentru  «poporul 
incult,  sălbatic,  superstiţios...». 

Un  adânc  cunoscător  şi  cercetător  asiduu  al  poporului  său 
ţăran  este  preotul  Weîgert,  care  prin  cartea,  de  care  ne  ocupăm, 
continuându  şi  cercetările  etnografice,  orientează  cu  temei  pe 
ori  cine  vrea  să  adâncească  viaţa  poporului  dela  ţară,  felul  de 
gândire,  de  exprimare  şi  de  acţiune  al  ţărănimii. 

Autorul  îmbie  principii  călăuzitoare  şi  pentru  ceice  se 
ocupă  de  educaţia  ţăranului  şi,  întrucât  viaţa  ţărănimii  de  pre> 
tutindenea  are  foarte  multe  nuanţe  asemănătoare,  preoţimea 
noastră  găseşte  în  expunerile  autorului  preţioase  orientări, 
pentru  activitatea  sa  pastorală. 

* 

Desvoltarea  învăţământului  biblic-lstoric.  (Neugestal- 
tung  des  Biblischen  Geschichts-unterichts)  pentru  clasele  supe¬ 
rioare  ale  şcoalei  poporale,  cu  o  lecţie  model:  Isus  şi  femeea 
Hananiancă,  de  Paul  Bergmann,  director  şcolar.  Pag.  IV  şi 
40.  Preţul  M.  1'20.  Pr.  P.  Moruşca. 


CRONICĂ  BISERICEASCĂ-CULTURALĂ. 


Solemnitatea  aşezării  în  scaun  a  celui  dintâi  Patriarh 
ortodox  al  României.  Sâmbătă  31  Oct.  la  orele  7  seara  s’a 
oficiat  la  catedrala  Sf.  Patriarhii  Vecernia  şi  Utrenia  ta  care  au 
asistat  Prea  Fericitul  Patriarh  fmpreună  cu  toţi  ierarhii  Ţării  şi 
un  foarte  mare  număr  de  preoţi  şi  credincioşi. 

Duminecă  1  Noemvrie  s’a  săvârşit  slujba  Sf.  Liturgii  la 
care  au  participat  în  afară  de  cler  şi  popor  toţi  înalţii  dem¬ 
nitari  ai  Statului. 

patriarhiei  la 


La  orele  1 0 l/a •  Cortejul  a  pornit  din  curtea 
palatul  regal. 

\\ 


352 


REVISTA  TEOLOGICĂ 


In  sala  tronului  se  aflau  delegaţii,  bisericilor  surori,  mi¬ 
niştrii  ţării,  reprezentanţii  streini  şi  reprezentanţii  corpurilor 
constituite. 

La  orele  11  d.  Ministru  AL  Lapedatu,  in  prezenţa  Ma¬ 
iestăţilor  Lor  Regale  şi  princiare  a  citit  decretul  regal  de  întă¬ 
rire  a  Dr.  Miron  Cristea  Mitropolit  Primat  in  scaunul  de  pa* 
triarh  al  României. 

M.  S.  Rebele  a  înmânat  cârja  patriarhală  îmbrăţişându-se 
cu  Prea  fericitul  Patriarh. 

Prea  fericitul  Patriarh  într'o  înălţătoare  cuvântare  a  tras 
liniile  mari  ale  unei  activităţi  culturale  şi  filantropice  pe  care 
biserica  trebue  s’o  săvârşească  fără  întârziere  ca  o  continuare 
a  clasicelor  ei  tradiţii  culturale  şi  filantropice  in  numele  lui 
Isus  Hristos. 

Suveranul  a  răspuns  vibrant  şi  sintetic  arătând  solidaritatea 
spirituală  care  a  existat  şi  există  Intre  biserica  ortodoxă  şi 
neamul  românesc  şi  făcând  apologia  misiunii  culturale  a  bisericii 
noastre. 

După  terminarea  ceremoniei  dela  palat,  Prea  Fericitul 
Patriarh  a  fost  condus  în  procesiune  la  Patriarhie  însoţit  de  un 
numeros  cortegiu  alcătuit  din  delegaţii  bisericilor  ortodoxe,  din 
membrii  St.  Sinod,  miniştri  ţării  şi  delegaţii  eparhiilor  şi  înca¬ 
drat  de  câte  2  plutoane  de  elevi  ai  şcoaielor  militare.  Corurile 
Facultăţii  de  teologie  şi  ale  celor  2  seminarii  din  Bucureşti 
cântau  alternativ:  «Pre  Stăpânul  Patriarhul  nostru  Miron, 
Doamne  îl  păzeşte  întru  mulţi  ani!».  De-o  parte  şi  de-alta  pe 
tot  parcursul  cortegiului  corurile  tuturor  şcoaielor  din  Bucureşti 
cântau:  «Pre  Stăpânul  Patriarhul  nostru  Miron,  Doamne  îl 
păzeşte!»  Am  trăit  clipe  înălţătoare.  Ortodoxia  triumfa  în  con¬ 
ştiinţa  neamului  nostru!  La  Patriarhie  s’a  oficiat  un  Te-Deum. 

P.  S .  Episcoo  Grigore  al  Aradului  a  rostit  ectenia  trezind 
o  profundă  emoţie  în  sufletele  credincioşilor. 

/.  P.  S.  Mitropolitul  Pinten  al  Moldovei  a  adus  sfintele 
odăjdii  patriarhale. 

Dl.  Ministru  AL  Lapedatu  a  citit  decretul  regal  de  aşe¬ 
zare  în  scaun  după  care  I.  P.  S.  Mitropolit  al  Moldovei  a  rostit 
formula  de  consacrare:  «  Vrednic  este h. 

Au  urmat  cuvântările  omagiale  ale  I.  P.  S.  Mitropolit 
Pimen,  loachim,  Dositeos,  Policarp,  Emilian,  Antonie,  Neofit  şi 
Dionisie. 

Prea  fericitul  Patriarh  răspunzând  tuturor  evoacă  momen¬ 
tele  mai  însemnate  din  îndelungata  Sa  lucrare  pastorală  care 
s'a  desfăşurat  entuziastă  şi  statornică  între  hotarele  României 
întregite. 

La  orele  1  Va  invitaţii  oficiali  au  trecut  în  Camera  depu¬ 
taţilor  unde  s’a  servit  un  dejun,  dat  In  cinstea  Prea  fericitului 
Patriarh,  de  Ministerul  cultelor. 

Di  Ministru  AL  Lapedatu  a  arătat  marile  merite  ale 
Prea  fericitului  Patriarh,  urându-i  mulţi  şi  fericiţi  ani. 

/.  P.  S.  Mitropolit  ai  Ardealului  scoate  în  relief  senzul 
solemnităţii  spunând  că  sărbătoarea  aceasta  este  a  tuturor  bise¬ 
ricilor  ortodoxe  ;  salutând  pe  toţi  reprezentanţii  bisericilor  surori 
spune  că  niciodată  în  istoria  Românilor  nu  s^au  intâlnit  la  olaltă 
reprezentanţii  tuturor  bisericilor  ortodoxe  ca  acum. 

Btserica  ortodoxă  română  e  însufleţită  de  idealul  ridicării 
bisericii  ortodoxe  din  intieaga  lume  la  vechea  ei  glorie. 

Închină  pentru  prosperitatea  ei. 

!.  P.  S.  Mitropolit  loachim  al  Calcedonulat  arată  în  cu¬ 
vinte  simţite  bucuria  cea  mare  pe  care  a  simţit-o  biserica  pe 
care  o  reprezintă,  când  a  primit  vestea  ridicării  la  rangul  de 
patriarhie  a  bisericii  române. 

/.  P.  S.  Miirooolit  Pinen  destăinueşte  vechea  prietenie 
cu  Prea  fericitul  Patriarh  încă  dinainte  de  răsboiu  şi-i  urează 
mulţi  anii 

Dl  /.  C.  Brâtianu  Primul  Ministru,  al  ţării,  vorbind  în 
numele  credincioşilor  din  Eparhie  îi  urează  «ca  toată  viaţa  să 
merite  numele  de  Prea  Fericit  pentru  binele  Bisericii  şi  nea¬ 
mului  nostru». 

Prea  Fericitul  Patriarh  răspunzând  tuturor  vorbitorilor 
cari  l-au  înconjurat  cu  atâta  dragoste,  urează  ca  iubirea  aceasta 
de  care  a  fost  împărtăşit  să  se  restrângă  asupra  neamului 
nostru  întreg.  La  orele  5  a  avut  loc  un  foarte  reuşit  concert 
religios  dat  in  sala  Ateneului  de  Soc.  Muzicală  «Carmen»  sub 
conducerea  maeştrilor  Chiriac  şi  Cucu. 

Seara  M.  S.  Regele  a  oferit  un  banchet  la  palat  în  cinstea 
înalţilor  prelaţi  streini. 

Luni  2  Nov.  la  orele  9  Prea  fericitul  Patriarh  a  primit 
felicitări  dela  deosebiţii  reprezentanţi  ai  corpurilor  constituite 
împărtăşindu-le  înalta  Sa  binecuvântare  patriarhală. 

La  orele  3ljt  a  fost  recepţie  la  Soc.  Ortodoxă  naţională  a 
femeilor  române,  iar  a  doua  zi  a  avut  loc  o  conferenţă  a  tu¬ 
turor  reprezentanţilor  bisericilor  ortodoxe  la  care  s'au  discutat 
diferite  probleme  actuale. 

* 

Un  mare  act  istoric  s’a  săvârşit.  Solemnitatea  a  trecut* 
Marile  nădejdi  înflorite  în  aceste  clipe  înălţătoare  îşi  aşteaptă 
acum  toată  căldura  iubirii  şi  devotamentului  nostru  ca  să  ro¬ 
dească  însutit  în  sufletul  neamului  nostru  şi  în  Biserica  Iui 
drept  slăvitoarel..  Bisericile  oitodoxe  surori  ne  au  dovedit  cu 
prisos  iubirea,  încrederea  şi  preţuirea  lor.  Doamne,  ajută-ne  ca 
să  ne  arătăm  vrednici  de  darurile  Tale  şi  de  chemarea  ce  ne-ai 
încredinţat  acum  şi  pururea I.. 


5 


354 


REVISTA  TEOLOGICĂ 


Pelerinajul  nostru.  Visul  care  In  timpul  djn  urmă  ne 
alinta  clipele  vieţii,  s’a  realizat:  peste  150  de  credincioşi  — 
preoţi  şi  mireni  —  In  frunte  cu  înţeleptul  nostru  părinte  du¬ 
hovnicesc,  /.  P.  S.  Mitropolit  Nicolae  au  cercetat  locurile 
sfinte...  au  călcat  pe  pământul  sfinţit  de  paşii  Mântuitorului, 
şi-au  evocat  clipele  Patimei  Lui  izbăvitoare  şi  1  s’au  închinat 
cu  evlavia  pe  care  ţi-o  inspiră  piatra  de  care  şi-a  zdrelit 
ghenunchii. . 

Cei  peste  150  de  pelerini  vor  ferici  de-apururi  clipa  In 
care  s’au  hotărît  să  facă  acest  drum  de  închinare.  Căci  zestrea 
spirituală  adusă  din  îndepărtatul  Răsărit  va  fi  cel  mai  scump 
tezaur  pe  care  1  au  visat  vr’odată. 

S’a  cercetat:  Constantinopolul  (Patriarhia,  Bis.  Sf.  Sofia, 
ş.  a.)  laffa,  Ierusalimul ( Bis.  Sf.  Mormânt,  Drumul  Crucii,  Sionul, 
Lacul  Siloam,  Scăldătoarea  Viftezdei,  grădina  Oetsimani,  Eieonul, 
Patriarhia  ş.  a.).  Vifleemul,  Râul  Iordanului,  Marea  moartă, 
Ierichon,  Betania  (Mormântul  lui  Lazăr),  Fântâna  lui  lacob, 
Muntele  Taborului,  Lacul  Tiberiadei,  Capernaumul,  Nazaretul, 
—  cu  un  cuvânt  toate  locurile  mai  însemnate  de  cari  este 
legată  opera  mântuirii  neamului  omenesc. 

In  ziua  Sf.  Cruci  la  Sf.  Mormânt  s'a  săvârşit  liturghia 
patriarhală  (au  slujit  şi  I.  P.  Sf.  Mitropolit  Nicolae  şi  P.  S. 
Episcop  lustinian  Teculescu).  Pelerinii  cari  se  mărturisiseră,  s’au 
cuminecat. 

Aproape  pretutindeni  —  prin  biserici  şi  capele  —  s’au 
făcut  slujbe  sfinte  cu  citirea  Sf.  Evanghelii,  cu  tâlc  şi  îndemnuri 
bune  —  drept  pregătire  spirituală.  La  Iordan  sfeştanie,  cu  stro¬ 
pirea  credincioşilor.  Pelerinii  s’au  scăldat  în  apele  Iordanului. 

Cu  sufletele  înfiorate  de  atâtea  impresii  sfinte,  s’au  po- 
gorît  apoi  în  Eghipet  —  cercetând  Alexandria  Cairo  şi  Valea 
Nilului,  cu  Piramidele  şi  Sfinxul.  In  Cairo  I.  P.  Sf.  Mitropolit 
Nicolae  a  fost  primit  de  M,  S.  Fuad,  Regele  Egiptului,  şi 
distins  din  partea  acestuia  cu  «Marele  cordon  al  Nilului». 

Pelerinii  au  fost  întâmpinaţi  pretutindeni  cu  multă  atenţie 
şi  prevenire. 

După  un  drum  de  sfântă  reculegere  ei  s’au  întors  acasă 
cu  cele  mai  frumoase  impresii  şi  inspiraţii,  cari  nu  vor  întârzia 
să  rodească  în  viaţa  lor.  Acesta  a  şi  fost  rostul  pelerinajului 
să  sporească  oastea  Iui  Hristos  şi  a  dreptmâritoarei  sale  Biserici. 

* 

Apostolatul  studenţimii  noastre.  Manifestările  artistice 
şi  intelectuale  ale  studenţimii  dela  Academiile  noastre  teologice 
(Sibiiu,  Cluj,  Oradea),  desfăşurate  sporadic  în  anii  din  urmă 
sânt  o  dovadă,  că  duhul  misionarismului  pătrunde  tot  mai  mult 
In  conştiinţa  preoţimii  noastre  de  mâine. 

Clericii  noştri  au  reluat  bunul  obiceiu  de  a  descinde,  în 
zilele  de  Dumineci  şi  sărbători,  prin  satele  şi  oraşele  noastre, 

ducând  In  cântecele,  vorba  şi  purtarea  lor  solia  Evangheliei 
lui  Hristos. 

O  pildă  de  frumosul  aDostolat  ce-I  săvârşesc  aceşti  tineri, 
cari  vor  fi  conducătorii  duhovniceşti  ai  satelor  noastre,  este 
festivalul  dat  în  Braşov  de  clericii  Academiei  «Andreiane»  din 
Sibiiu,  în  ziua  de  25  Octomvrie  a.  c.  Iată  ce  scrie  «Gazeta 
Transilvaniei»  despre  acest  festival: 

Micul,  dar  disciplinatul  şi  bine  închegatul  cor,  a  avut 
prestaţiuni  de  adevărată  artă,  ştiind  să  stoarcă  aplauze  de  apre¬ 
ciere  şi  admiraţie,  prin  programul  frumos  şi  bine  ales  al  bucă¬ 
ţilor  cântate  si  executate  cu  măestrie.  S'au  cântat  bucăţi  din 
Porumbescu,  Kreutzer.  Bena,  Popovici,  Vidu,  Vasilescu  etc.  A 
plăcut  mult  în  special  balada  «Iancu».  Dirigintele  student  în 
teologie,  îoan  Brânzea,  a  arătat  multă  pricepere  şi  energie  în 
conducerea  corului.  Intercalaţia  conferenţei  dluî  profesor  Colan, 
a  fost  o  bună  idee.  iar  subiectul  ei.  «Biblia  si  intelectualii  noştri», 
a  fost  cum  nu  se  poate  mai  bine  ales.  Publicul  auditor  a  ur¬ 
mărit  admirabilele  expuneri  ale  distinsului  profesor  Colan,  cu 
atenţie  încordată.  D-sa  ni-a  arătat  monumentala  importanţă  a 
Bibliei,  cartea  cărţilor,  cartea  vieţii,  cea  mai  genială  şi  utilă 
operă  literară,  istorică  şi  culturală  a  omenim».  Conferenţiarul  a 
relevat  unilateralitatea  mecanismului  şi  a  materialismului,  di¬ 
strugător  chiar  al  vieţii  sufleteşti  şv  superioare  culturale.  Acest 
fapt  a  fost  de  altfel  dovedit  şi  de  diverşi  savanţi,  ca  d.  p.  de 
filosoful  german  O.  Spengler,  în  sensaţionala  sa  operă  «Cre¬ 
pusculul  occidentului»  (Untergang  des  Abendlandes).  Deci 
înapoi  ta  cultivarea  vieţii  sufleteşti,  înapoi  ia  izvoarele  eterne 
ale  Bibliei,  care  nu  ar  trebui  să  lipsească  din  casa  nimănui  şi 
fără  de  care  nimeni  nu  se  poate  numi  om  cuH.  Conferenţiarul 
a  fost  viu  felicitat,  şi  ii  s’a  mulţumit  tuturora,  în  numele  publi¬ 
cului  adunat,  prin  graiul  dlui  protopop  Dr.  I.  Blaga. 

* 

Serbările  deîa  laşi.  Duminecă  şi  Luni  (11  şi  12  Octom¬ 
vrie  a.  c.)  Iaşii  bătrâna  şi  glorioasa  capitală  a  Moldovei,  a  fost 
teatrul  unor  solemnităţi  de  o  epocală  însemnătate.  România 
dreptmâritoare  a  avut  un  întreit  praznic:  Comemorarea  sino¬ 
dului  ecumenic  dela  Niceea  (325),  a  sinodului  quasi-ecumenic 
dela  Iaşi  (1642)  în  care  s’a  discutat  şi  s’a  primit  «Mărturisirea 
ortodoxă»  a  învăţatului  mitropolit  —  moldovean  de  neam  — 
Petru  Movilă  al  Kievului,  şi  inaugurarea  palatului  justiţiei. 

A  participat  o  lume  imensă:  Familia  regală,  înaltul  cler, 
membri  guvernului,  înalţii  demnitari  de  stat  şi  o  mare  mulţime 
de  credincioşi  din  toate  laturile  ţării. 

Sf.  Sinod  a  ţinut  cu  acest  prilej  şedinţa  festivă,  S’au  rostit 
cuvântări  solemne,  (I.  P,  S.  Mitropolit  Pimen  ai  Moldovei,  P. 
F.  Sa  Patriarhul  Miron,  I.  Lapedatu,  ministru  al  cultelor)  relie- 

fându  se  rostul  superior  al  Bisericii  ortodoxe  în  viaţa  neamului 
românesc,  precum  şi  strălucitele  ei  perspective. 

Cuvântarea  M.  S.  Regelui: 

Creştinesc  şi  înălţător  lutru  s'a  făcut  îmnreunăndu-se  astăzi 
pomenirea  sinodalul  l  dela  Niceea  ca  amintirea  soborului  adunat 
la  laşi  in  prea  frumoasa  mănăstire  a  lui  Va  sile  Luau  Voevod, 
acel  puternic  apărător  al  Bisericii ,  orln  ingrliirea  celor  doi  cin¬ 
stiţi  fii  ai  Moldovei:  Marele  Mitropolit  al  Kievului  Petra  Mo¬ 
vilă  si  înţeleptul  cărturar  Varlaam ,  Mitropolitul  Moldovei. 

Ca  drept  cuvânt  atl  vrut  să  arătaţi  ori»  aceste  serbări, 
măreţia  acestui  însemnat  moment  din  istoria  Bisericii  creştine 
când  s’a  statornicit  unitatea  credinţei,  precum  şl  partea  de  con¬ 
tribuţie  a  Bisericii  române  în  lupta  pentru  buna  îndrumare  a 
creştinătăţii  in  Răsărit.  Biserica  a  luminat  şi  a  mângâiat  su¬ 
fletele  în  cursul  secolelor,  întărind  totodată  arin  activitatea  sa 
ideea  de  ordine  şl  disciplină,  care  dă  putere  temeliei  statelor.  Iar 
poporul  român,  peste  care  au  bătut  atâtea  valuri  ale  păgânâtătli, 
sub  aripele  Bisericii  şl-a  cdăpostit  fiinţa  şi  caracterul  naţional. 

Vă  mulţumesc  dar  ca  Ni- aţi  dat  prilejul  să  luăm  şl  noi 
parte  la  această  însemnată  şedinţă  a  sfântutai  Sinod  al  Bise¬ 
ricii  române ,  peniruca  la  rândul  Nostru  să  preatt  ărlm  aceste 
fapte  sfinte  din  trecutul  Bisericii  creştine. 

Şi  fiindcă  slu/itoril  Bisericii,  se  roagă  în  toate  zilele  pentru 
unirea  credinţei,  iar  în  faţa  altarului  zic:  Pace  tuturor,  atunci 
când  blnecuvintează  ooporui,  să  nădăjduim  că  amintirea  unor 
timpuri ,  în  care  toa'ă  creştinătatea  era  unită,  vas'oatela  iveală 
din  adâncul  sufletelor  noastre,  iubirea  care  uneşte  inimile  şi  spo¬ 
rind  izvorul  de  fapte  bune  aduce  împăcarea  în  lume,  după  legea 
dată  nouă  de  Mântuitorul  fsus  firlstos. 

Iar  amintirea  faptelor  bune  sl  frumoase  ale  înaintaşilor 
noştri  să  ne  dea  îndemnul  pentru  păstrarea  a  tot  ce  avem  bun 
din  moşi,  strămoşi,  pentru  întărirea  familiei,  a  şcolii  sl  a.  bise¬ 
ricii,  căci  altfel  am  rămâne  dezarmaţi  sufleteşte  în  faţa  vântu¬ 
rilor  de  patimi  şl  neorândutU. 

Mulţumind  Atotputernicului,  că  ne  a  învrednicit  a  prăznul 
astăzi  această  sărbătoare,  să-l  rugăm,  cu  umilinţă  să  cobiare 
asupra-ne  harul  său  înâlţănd  în  sufletele  noastre  duhul  păcii  sl 
al  frăţiei,  iar  Biserica  să  fie  cetatea  neînvinsă. 

A  doua  zi.  Luni,  dimineaţa  la  orele  9  tot  clerul,  autorită¬ 
ţile  si  mii  de  cetăţeni  s’au  adunat  la  biserica  Sf  Spiridon  for¬ 
mând  un  strălucit  cortegiu,  în  frunte  cu  P.  F.  S.  Patriarhul  Mironi 
toţi  mitropoliţii,  episcopii,  arhiereii  şi  mai  multe  sute  de  preoţi’ 

In  sunetul  clopotelor  tuturor  bisericilor  din  oraş  şi  a  cân¬ 
tecelor  religioase  executate  de  corul  catedralei  mitropolitane  şi 
ale  diferitelor  instituţii,  cortegiul  străbate  străzile  Unirii,  Piaţa 
Unirii,  o  parte  din  Cuza  Vodă  şi  o  oarfe  din  Ştefan  cel  mare 
#  până  Ia  mitropolie.  Aici  s’a  făcut  slujbă  dumnezeiască,  după 

care  au  urmat  conferinţa  P.  S.  episcop  Vartolomeu  al  Râmni¬ 
cului  —  şi  alte  cuvântări. 

Seara  o  parte  din  ierarhi,  cler  şi  popor  mult,  a  plecat  în 
pelerinaj  la  mănăstirea  Secu,  unde  s’a  săvârşit  un  parastas  la 
mormântul  marelui  mitropolit  cărturar  Var'aam.  Neculce. 


NOTE  ŞI  INFORMAŢII. 


P.  S.  Visarion,  episcopul  Hotinului,  se  nlânge  într’un  re 
ferat  cătră  sf  Sinod  —  publicat  în  câteva  gazete  —  ci  biserica 
noastră  nu  e  bine  reprezentată  peste  hotare,  că  misiunile  me¬ 
nite  să  ne  reprezinte  biserica  noastră  în  afară  se  alcătuesc  în 
pripă  şi  rău  şi  apoi  se  pradă  banii  tării  cu  misiuni  bisericeşti 
inutile,  cum  a  fost  cazul  recentului  congres  dela  Stockholm. 
«Chestiunile  ce  s’au  dezbătut  la  acel  congres  —  zice  P.  S. 
Visarion,  —  oricâtă  inflaţie  de  vorbă  şi  scris  li  s’ar  adăoga  — 
nu  au  pentru  biserica  noastră  o  însemnătate  aşa  de  mare,  încât 
să  fi  trebuit  trimiterea  unei  delegaţii  atât  de  numeroase  şi  al¬ 
cătuită  din  membrii  ca  II.  PP.  SS.  Lor  Mitropoliţii  Ardealului 
şi  al  Bucovinei,  cuveniţi  a  lua  parte  numai  la  adunări  mult 
mai  superioarei 

Rezervele  P.  S.  episcop  Visarion  ne  miră  cu  atât  mai  mult 
cu  cât  congresul  dela  Stockholm  a  fnst  judecat  —  şi  cu  drent 
cuvânt  —  de  presa  mondială,  ca  unul  dintre  cele  mai  măreţe 
evenimente  din  istoria  mai  nouă  a  Bisericii  creştine.  Unii  au 
mers  aşa  de  departe  în  aprecierile  lor  încât  l-au  asemănat  cu  so¬ 
borul  dela  Niceea.  El  a  întrunit  tot  ce  are  protestantismul 
mondial  mai  erudit  şi  mai  select,  plus  un  mare  număr  de  de¬ 
legaţi  ai  Bisericilor  ortodoxe  (inclusiv  de  curând  adormitul 
întru  Domnul  patriarh  octogenar  al  Alexandriei).  în  el  s’au 
desbătut  cele  mai  mari  probleme  cari  frământă  astăzi  umani¬ 
tatea  creştină.  Şi  în  el  s’au  cristalizat  soluţii  menite  să  dea  o 
nouă,  cu  adevărat  creştină,  orientare  culturii  omeneşti.  Gradul 
îerarh'c  nu  e  singurul  criteriu  de  apreciere  a  personalităţilor. 
Credem  totuş,  că  la  congresul  dela  Stockholm  nu  putea  fi 
trimis  oricine.  Delegaţia  de  sub  conducerea  I.  P.  S.  nostru 
Mitropolit  Nicolae  n'a.  adus  tării  şi  bisericii  noastre  decât  cinste 
şi  prestigiu.  Dac’am  face  noi  această  constatare,  poate  ni  s’ar 
lua  in  nume  de  rău  —  bănuiţi  că  vorbim  «pro  domo».  A  fă¬ 
cut-o  însă  presa  străină,  şi  încă  în  termini  foarte  elogioşi. 

Mărturisim  deci  cu  regret,  să  P.  S.  Visarion  se  găseşte 
într’o  foarte  pufin  ibseniană  izolare,  atunci  când  spune  că  «cu 
acelaş  fond  cheltuit  iarăş  zadarnic  (!)  la  acest  congres  se  putea 
trimite  o  altă  misiune,  care  ar  fi  împlinit  un  rol  mult  mai  în¬ 
semnat,  şi  anume:  strângerea  legăturilor  dintre  Biserica  noastră 
şi  Bisericile  surori  ortodoxe  din  jurul  ţării  noastre». 

Evenimentele  din  urmă  (Pelerinajul  la  locurile  sfinte  şi 
vizitele  patriarhale)  sânt  o  mărturie  concretă,  că  Biserica  noastră 
e  conştientă  şi  de  necesitatea  sublimată  de  V.  S.  Visarion:  so¬ 
lidarizarea  ortodoxismului.  încheiem  deci  cu  vorbele  Scripturii 
celei  Sfinte :  Acelea  se  cade  a  le  face,  iar  acestea  a  nu  le  uita. 

* 

Un  alt  preot  care-şi  zice  Ionescu  dela  Nămăeştî,  tine  de 
cuvinfă  'să  judece  şi  Sf.  Sa  congresul  dela  Stockholm.  $i-l  ju¬ 
decă  dela  înălţime  Vaticanescă...  N’am  avea  nimic  de  zis  cu 
privire  la  părerea  părintelui  Ionescu  despre  congresul  dela 
Stockholm  părere  care -ti  smulge  involuntare  zimbete,  ori  cel 
puţin  gesturi  de  compătimire. 

Ceeace  ne  mâhneşte  este  faptul,  că  părintele  dela  Nă- 
măeşti  a  fost  în  stare  să  împroaşte  Biserica  ortodoxă  —  care-l 
adăposteşte  încă  —  şi  pe  ierarhii  săi  cu  o  ploaie  de  atribute,  pentru 
cari  chîriarhul  său  ar  avea  tot  dreptul  să-l  întrebe  de  sănătate... 

Dintr’un  firesc  simt  de  bunăcuviinţă  noi  nu  reproducem 
florile  de  stil  şi  de  cugetare  nămoloasă,  publicate  de  părintele 
Ionescu  în  «Neamul  Românesc»  al  dlui  lorga  şi  reproduse,  cu 
atâta  entuziasm,  de  «Unirea»  târnăveană. 

Am  avea  totuşi  un  sfat  frăţesc:  Părinte  Ionescu.  dacă 
pentru  sf.  Ta  «bietul  ortodoxism»  e  prea  «oriental»  şi  prea 
«degradant»  şi  dacă  pentru  dta  numai  «catolicismul  are  presti¬ 
giul  şi  autoritatea  eternei  organizări  etc.  etc.»,  ai  cel  puţin 
onestitatea  de  a-ţi  lămuri  situaţia  eclesiastică  şi  nu  mai  stărui 
în  fariseica  situaţie  de  a  voi  să  slujeşti  în  acelaş  timp  şi  lui 
Dumnezeu  şi  lui  Mamonna... 

* 

Bunul  nostru  prietin  şi  tovarăş  de  muncă  păr.  Pompei  Mo- 
raşca ,  directorul  oficiului  statistic  mitropolitan,  a  primit  de  cu¬ 
rând  tonsura  monaha’ă  la  mănăstirea  Hodoş-Bodrog,  din  partea 
P.  S.  Episcop  al  Aradului.  Intrat  în  călugărie,  a  primit  numele 
de  Poli  cat  o. 

Părintele  Moruşca  este  una  dintre  cele  mai  dinstinse  figuri 
ale  preoţimii  noaslre  ardelene.  Ani  de-arândul  şi-a  pus,  cu  o 
rară  jertfelnicie,  lumina  şi  experienţa  sa  bogată  în  slujba^  Bise¬ 
ricii  şi  a  neamului.  Hărnicia  lui  s’a  resimţit  pretutindeni:  în  ad¬ 
ministraţia  bisericească,  al  cărei  cunoscător  iscusit  este,  la  aso¬ 
ciaţia  clerului  «Andreiu  Şaguna»,  al  cărui  secretar  a  fost,  Ia 
«Revista  Teologică»  al  cărei  stâlp  puternic  credem  că  va  ră¬ 
mânea  şi  de  aci  înainte,  la  gazeta  poporală  «Lumina  Satelor», 
la  «Societatea  naţională  a  femeilor  ortodoxe»,  —  şi  aiurea. 

Astăzi  păr.  Moruşca  este  egumen  al  Mănăstirii  Hodoş- 
Bodrog.  din  care  nădăjduim  că  va  face  un  cămin  de  lumină  şi 
cucernicie  creştinească. 

La  noua  viaţă,  cele  mai  sincere  şi  mai  bune  urării 

* 

Regretăm  că,  din  lipsa  de  spaţiu,  am  fost  siliţi  să  Intre- 
rupem  publicarea  interesantelor  note  de  călătorie  («Un  drum 
de  reculegere»)  datorite  C.  S.  Ieromonahul  Policarp  (Pompei 
Moruşca).  In  numărul  viitor  al  revistei  Insă  vom  continua  cu 
publicarea  lor, 

* 

Arătând  rostul  patriarhatului  românesc,  dl  Nichifor  Crainic 
formulează  In  ziarul  «Cuvântul»  din  2  Noemvrie  ,a.  c.,  urmă¬ 
toarele  probleme,  a  căror  soluţionare  este  menită  să  producă 
«revirimentul  creştin»  aşteptat  de  Orientul  dreptcredincios: 

1.  «Transformarea  patriarhatului  ecumenic,  care  azi  e  numai 
nominal  ecumenic,  intr’un  suprem  organism  internaţional,  cu 
titular  ales  prin  rotaţie  şi  sinod  ecumenic  —  adecă  internaţional. 
El  va  fi  singurel  organ  autorizat,  prin  care  ortodoxismul  va  lua 
contact  cu  celelalte  confesiuni  creştine; 

2.  Crearea  unei  academii  teologice  interortodoxe  pentru 
promovarea  şi  sistemizarea  doctrinei  răsăritene;  ea  va  avea  anexat 
un  institut  de  editură ; 

3.  Federalizarea  societăţilor  clericale  din  ţările  ortodoxe 
pentru  coordonarea  unei  acţiuni  pastorale,  a  unei  ofensive  pa¬ 
cifice  tn  sensul  Evangheliei». 

Propunerile  d  lui  Nichifor  Crainic  ne  bucură  cu  atât  mai 
mult,  cu  cât  ele  sintetizează  şi  părerile  pentru  popularizarea  şi 
realizarea  cărora  iuptăm  şi  noi  de-atâta  vreme  (Intre  altele  vezi 
articolul  «Reînchegarea  ortodoxiei»  de  N.  Colan,  în  «Rev  Teol.» 
Nr.  1—1924) 

* 

In  numărul  din  urmă  al  Revistei  noastre  subliniam  ridicola 
situaţie  în  care  a  ajuns  redactorul  «Unirii»  dela  Blaj,  dl  Dr.  A, 
Rusu,  erijându-se  în  sfătuitor  al  eruditului  arhiepiscop  de  Upsala, 
N.  Soderblom.  Dl  Dr.  A.  Rusu  răspunde  —  după  şase  săpiă- 
mâni!  —  la  «telefonul»  dumisale.  Adevărat  că-şi  cere  scuze 
pentru  întârziere:  trebuia  s’aştepte...  să  vadă  ce  va  scrie  dl  N. 
Crainic  despre  congresul  dela  Stockholm.  Dl  N.  Crainic  a  scris 
şi  —  dl  Rusu  «a  răspuns»,  după  şase  săptămâni,  la  «Telefon», 
asigurându-ne  că  toată  lumea  «se  orientează  spre  Roma  papală», .. 

Repară-ţi  «telefonul»,  d-le  Rusu,  că  te  face  de  râs! 

* 

«Societatea  de  Mâine»  constată  cu  durere,  că  «scade  ni¬ 
velul  cultural  al  preoţimii».  Dovadă:  la  Academia  teologică  din 
Sibiu  (Ce  curioasă  e  redacţia  «Societăţii  de  mâine!»)  din  cei 
35  de  tineri  înscrişi  în  anul  I,  nu  este  nici  un  bacalaureat.  în¬ 
cheierea:  «Ar  trebui  cercetate  cu  atenţiune  cauzele  acestui  fe 
nomen  şi  înlăturate  de  cu  vreme». 

Cauzele  acestea  se  cunosc  şi  ne  mirăm  că  redacţia  «So¬ 
cietăţii  de  mâine»  nu  le  cunoaşte.  Ele  se  sintetizează  în  infimul 
număr  de  bacalaureaţi  pe  cari  i  a  vărsat  anul  acesta  şcoala  se- 

cundară  şi  care  a  adus  şi  universitatea  din  Cluj  (în  nemijlocita 
apropiere  a  «Soc.  de  mâine»)  în  situaţia  de  a  avea  Ia  unele 
facultăţi  un  student  de  fiecare  profesor,  E  vorba  deci  de  o  criză 
generală  de  bacalaureaţi,  criză  care  se  resimte  la  toate  şcoalele 
noastre  superioare  —  nu  numai  la  Sibiu. 

